text:
14 April 2011
日本 2009-11-15to19 - Part.03(17Nov)
一早起身食過早餐後就係酒店行下,後尾番到房佢地先話要再行,我就因之前自己一個行過,所以留番係房等佢地,後尾先知原來我地住果度係新翼,佢地出去時店主帶左佢地行舊翼,我錯過了,哈
之後離開酒店再係附近行下,今次因冇祭典既關係,人比之前一日少得多,我地亦可自由係舊街行下睇下野
首先去左龜屋買和果子食,好精細,我地買左幾個就坐係人地門口食,又切又分又影下相食下咁,卒之食都食左半個鐘,哈
之後去左間買漬物既地方,入面有個庭園,好靚,佢地有個漬物壽司,有趣
再去左龜屋榮泉,原來都幾舊歷史下,有個芋果子歷史館,不過又要除鞋,著boot真係煩,唉
去到到一間叫冷月山既廟,其實我都唔知果度算唔算係廟,不過有幼稚園但幼稚園旁又係一個小朋友既墓地,比較古怪
再行係果子屋橫町,路過1-2間咖啡店,幾有特色,去到主街,人不算太多我地買左雪條係度食,又再一次嚇親日本人,佢地真係好怕凍架喎,不過唔佢係佢地眼中我地又係咪好痴線呢,食完雪條後去左一間話係元祖既果子店,入面幾舊下,我地買左一d卜卜脆既咸食,唔錯,其實依度極條街都幾古舊下,聽講係保留百幾年前既風貌,我幾中意依度
之後走左去食lunch,一間似乎係專買鰻魚既定食鋪頭,我叫左個中既便當定食,1300yen,還可
食過午飯係時候番東京了,原以為係川越一個香港人都撞唔到,點之上火車之前居然聽到廣東話,唉
番到東京就去左新宿西口睇睇,斑馬線打斜好有趣,再去原宿竹下通,型人地方,嗯,都係唔岩我了,之後經過harajuku st行去澀谷,感覺冇竹下通咁多人咁迫,去到澀谷區,亦都係五光十式既招牌,再一次銅鑼灣既感覺,但當中經過一條頗高檔既街道,我唔知叫咩名呀,不過好有個性感覺幾好,係表參道食左個包後走左去睇忠犬八公像之後就到澀谷巴士站,我地今次搭巴士,哈
去到六本木想睇下森美術館,但時間太晏既關係,我地只好去Mori Tower既展望台睇睇東京夜景,影左個零鐘東京鐵塔加東京夜景後,就走人了,可能佢冇咩高山既關係,可以望得好遠而東京鐵塔就好似主角咁高高企係中間,不錯
攪到9點幾先開始搵野食,番番酒店附近既歌舞伎町搵食,但可能時候已經唔早,所以好多鋪都關左,求其搵番間第1日經過既燒烤食,韓燒的不過係放題,算啦
但有人飲醉酒,攪到我地好忙,但就上演左一幕衫架打仔既片段,好笑

Photo Link <<<<<<<<<<<
No comments:
Subscribe to: Post Comments (Atom)


c: text/html

text:
六七事件
科幻區嘅過山車 已經吸引唔到daddy媽咪咯 佢地話如果有時間先返嚟玩咯
我地臨離開科幻區見到個好高嘅姐姐...
好喇 終於到左new york區
好大架黃色taxi呀 可惜好多人行嚟行去 我地喺前面影 d人就喺後面影
new york區得一樣野可以玩 係關於睇大自然災禍架 但佢地驚我會驚 同埋有其他野未玩 所以skip左咯
見到瑪利蓮夢露 可惜截左龍 反而影左隻醜到暈嘅betty boop
我地冇人肯影 得媽咪...
直衝去睇show途中 見到荒失失奇兵 忍唔住 快d影埋先啦 (其實一入園已吸引過一次 但嗰陣衝去jurassic park先咋)
呢個好多人排嘅荒失失 依家去到冇咩人排喎 LUCKY!
媽咪突然比另一邊嘅水樽吸引左 好得意呀 買呀!!!
個樽第日帶去旅行 真係爽 提一提大家 買左呢個樽之後 REFILL比兩蚊坡紙就OKAY架喇!
途中再被其他野吸引....
到喇 DADDY媽咪之後喺日本睇過 話真係好好睇 所以帶我地去睇
Water world is really good!
屎人都唔坐中間 會被濕身架
我地坐個位最好 表面睇好似唔對正個stage 但全部驚險野都喺晒我地呢邊架
例如 d人揸船入嚟啦 爆炸啦 跳水啦 全部呢邊最清楚
公公又嚟叫喇 叫咩? 叫肚餓咯 次次同阿公去旅行 佢最鐘意叫肚餓
我第一時間話返去今朝恐龍餐廳 同電影嗰間侏羅紀餐廳一模一樣架 好得意
媽咪叫左海南雞飯 喇沙 同一個兒童餐比我 個兒童餐仲有beep beep鳥lunch box送架
個lunch box好靚呀 第日返學可以用返
出去買餐先影到副"骨"
飽飽一出去就見到荒失失家族喇
呢度排隊同公仔影相唔好諗呀 揀定鐘意嘅一兩個就排喇
因為公仔隔離個staff會數last幾last幾架 唔似迪迪尼有人截龍
正常排到兩至三個 我地揀左最愛嘅兩個人物 超可愛呀!
之後 very lucky同至史力加同安娜公主合照 史力加仲向我下跪呀
進入左Far...far...away地區喇
入去睇人地話最值得睇 最好睇嘅史力加4D
個城堡好靚呀 far....far...away
同樣地 頭先經過打晒蛇餅 依家一個人都冇 我地plan得太好喇
睇後感 好睇 但冇講得咁精彩 九十分
睇完行出嚟就shopping
一見到薑餅人先生 諗都唔諗 買兩隻 一隻我嘅 另一隻比yeee
yeee超愛薑餅人呢
呢個摩天輪太焗促喇 我都唔要求玩
除左我款長長靚水樽外 呢款劍者貓嘅魔法水都好多人鐘意
yeah! 買晒想買嘅 玩晒想玩嘅 之後就可以隨心行喇....

robotstxt: allowed

filter: keep


text:
Tuesday, 16 December 2014
入院生B - 第四天
今朝老公又一早買早餐過黎, 之後全日陪我, 媽媽都有繼續拎兩餐飯俾我, 真係辛苦晒佢!
今日好叻呀, 餵左5轉奶, 我連0:00個轉都有去, 少人好多呢, 因為唔係個個似我咁係夜鬼!
雖然都係未餵到人奶, 不過抱住個女真係好開心, 都仲未接受到呢個係我個女, 睇下其他媽媽既BB, 我女原來都真係算大隻, 塊面又肥, 希望佢大個唔好係肥婆冇人要啦, 哈哈!
今日仲有同個女玩下, 搞下佢耳仔同咀仔, 佢條脷仔係咁郁, 好搞笑! 仲未睇到佢似邊個, 好擔心佢好似內雙眼皮咁, 皮膚又黑喎, 我同老公都白架嘛, 冇理由佢係黑, 同埋點會係內雙眼皮? 朋友話未收水, 同埋遲D會白喎, 希望啦, 話晒女仔嘛!
餵奶時同D媽媽傾計, 發覺大陸媽媽係多奶D, 仲要係剛生完已經上晒奶, 多到餵完仲可以泵出黎個隻, 可憐我地有幾個香港媽媽都未上奶!
仲有好多BB都係食食下就掛住瞓, 要拍返醒佢繼續餵, 就係咁食45ML都搞好耐!
老公又陪足我一日, 其實大家都冇野做, 晏晝見佢坐到瞓左就叫佢不如返家瞓, 點知佢返到去又瞓唔著, 好快又走返黎, 應該係太掛住我同個女, 哈哈!
2 comments:


text:
Day 2
呢條係我地apartment條樓梯,巴黎好多樓都係得4,5層高,但係可能係起左好耐既關係,好多都無lift要行樓梯.所以當我地租屋時都係揀樓層低d既,唔駛拎住行李行咁多層嘛!
今日開始用museum pass,因為我地買左2日pass,所以呢兩日要去盡museum pass cover到既地方.雖然話要盡去,但係心目中都已有幾處要去,同埋帶埋妹妮唔想太趕太辛苦,所以預算都係只去幾處為到本就算.
去巴黎點可唔去羅浮官?呢度珍藏左好多世界名畫...妹妮第一次黎一定要帶佢開下眼界啦!
呢度係標記,梗係博命影相啦
可惜天氣嘛嘛,仲開始有毛毛雨
雖然有museum pass,但係都要排一條長隊才入到去,不過都算快,十分鐘左右就入到
係外左影相就影得多,今次係入面影,無晒玻璃反光了
呢個係勝利女神
羅浮宮好大呀,呢日都幾多人
難得妹妮都幾enjoy睇畫
最出名既莫過於蒙羅麗莎的微笑了,妹妮一早已經聽過,最期待都係睇呢幅畫, 現場都係最迫人既一幅畫
羅孚官都分左3部份:(Richelieu Wing )遠東,近東,伊斯蘭文物;雕塑及14世紀至17世紀的法國油畫;德國,尼德蘭和佛蘭德斯油畫;
(Sully Wing):古埃及文物;近東文物;古希臘,伊特魯里亞,古羅馬文物及雕塑德農庭院(Denon Wing):古希臘,伊特魯里亞,古羅馬雕塑;17世紀至19世紀的法國油畫;義大利及西班牙油畫.
但係我地行左Denon同Sully兩part就算了
睇完畫再出去影下相,有毛毛雨,所以天色比較陰暗
跟住我地行去食另一'名勝' Angelina
好彩我地算早到,只係等兩,三張枱就可以入座.等位時見到d蛋糕已經流口水
我地叫左招牌特濃朱古力熱飲
呢個待應都好friendly!
雖然甜品好靚,但係lunch時候見隔離枱食鹹野,又好想食,於是的點了ravioli, 三文治.但係杯特濃朱古力真係好漏,我地叫左3杯,飲完都好飽!!
跟住經過Laduree無理由唔幫襯架!於是入去買左d Macaron外賣
買完macaron見到妹妮同爸B親親,即時影低比爸B,肯定佢回味無窮
因為係St Honore街附近,順便去朝聖左一陣,但係太多人了,Chanel要排隊,Hermes更加多人到無sales得閒理你.
好彩妹妮佢地又唔悶,可惜我地無買到任何野
妹妮後面係瑪德蓮大教堂 La Madeleine
對開就係Concorde
毛毛雨絕對影响行街意欲,不過我地下一站去聖母院Notre Dame
都係要排隊,但係都係好快就入到去
幾百年前起既樓點解可以咁宏偉架呢?
我地係入面行左一個圈就出去了,外面都好得意屋頂有好多突出黎既石像
本來我地個museum pass可以上頂樓睇,但係一早唔知個門口原來係側邊,我地錯過左開放時間,6點關門,但搵到門口已經5:45 唔比入了
我地沿住塞納河行下
一路慢慢行一路食macaron,都係一種享受
平時係香港食macaron妹妮都嫌太甜,但係呢日食每一件都好好味,無過甜,又有自己獨特既味道,真係好正呀!
沿途好多呢d攤檔,有賣舊雜誌,明信片,紀念品
行左1000米,到鎖橋 (Pont des Arts) 了!
妹妮都好想掛一把鎖係度,早知一早自備定一把啦!
我地無得寫唯有扮寫野影下相啦
其實而家鎖橋兩旁都已經圍晒木板,據說係因為d鎖太重會塔下來所以要用木板穩固住
木板小不免被人塗鴉了
離開鎖橋我地行去食青口
上次到巴黎第一餐就係食Leon's 青口,真係好味,今次又再來.
妹妮本來唔鐘意食青口,但係呢日試過後猛話好味,本來想encoure多一煲,但係怕食唔晒.但係呢餐真係平平地都好好味呀!!
今日行左好多路,我地旅行成日都做步兵,初初都有d擔心妹妮行唔到咁多,其實食完飯佢已經好攰想抱把.但係成60多磅抱唔到好耐,真係太重了,唯有返屋企覺豬囉


text:
踏入咗11月咁耐,今日終於有少少凍意
我哋出咗嚟銅記玩,知道皇室堡有Peppa Pig
第一時間同Pig粉芊芊影番輯靚相啦
我哋行到去皇室堡門口
芊芊一見到入口擺放嘅大Peppa Pig POPS就即刻走過去攬住佢個大鼻
雖然D公仔都係著哂滑雪裝
但係成個氣氛真係一D都唔凍!
呀芊真係超多Pose,可能由細細個開始就訓練有數
影咗地下入口個少少POPS
跟住就直接上二樓繼續搵吓其他Peppa pig
場內唔多人唔會話有好多人排住隊等住影相
係POPS隔離放咗個雪撬喺度
佢哋自動波已經識得埋位
芊芊直接坐落哥哥度!哥哥都好配合抱起芊芊坐喺自己大脾
準備上三樓之際見到有個Peppa Pig專櫃
賣大量Peppa Pig精品同聖誕產品!
佢哋兩個又好乖冇扭我買玩具
不過見到哥哥眼神流露咗少少貪心目光!
上到嚟三樓佢哋兩個見到人哋舖頭外有呢個扮車嘅Display喺度
即刻走埋去坐喺度扭軚盤,咁都玩得一餐!
呢個設計真係成功,攪到我都唔好意思唔扮吓望一望入面D衫!
三樓又發現咗一個角落仔有影相區!
今次到Peppa Pig爸爸同細佬George
呀芊連環4張相都可以短時間內擺出不同嘅Pose
好利害!
最後我哋再上去其他層數都見唔到Peppa Pig嘅蹤影喇
就係得咁少...真係有D失望!本諗住以為應該仲有其他嘢睇或者活動之類
最後俾我哋接到個味千拉麵小姐,咁啱佢哋又勁鍾意食麵
兩個就走埋去扮食俾我影番幾張相喇
之後仲發現玩具反斗城隻長頸鹿
唔講都唔記得呢隻長頸鹿係Toyrus嘅吉祥物
影埋之後我哋就向維園進發
參加由教協主辦嘅閱讀嘉年華
一齊喺大草地上面睇書啦!
Photo by CANON 5D Mark III, Len | EF 24-70mm f/2.8L USM
呀劍評語: 以為除咗POPS會有其他特別嘢,而且佢仲將每個裝置分佈喺唔同層數,仲要得3層有,真係少到癲,完全唔集中!即便連地下入口個隻都唔算吸引,咁點叫人走入去!
網址
http://3dhk.com.hk/
電話
2895 0668
(以上資料更新至文章當日)


text:
每個家長去到暑假前夕都要參加自己小朋友既結業禮
依家越攪就越大型! 又化妝,又唱歌跳舞
當然我個仔都唔例外啦.....你睇佢幾 OPPA!
前言就唔多講啦,主持人一個Opening同尊敬嘅校長出嚟致詞
跟住就到頒獎時間,我個仔較為被動所以都比較難有機會拎到獎
希望佢嚟緊呢一年K3會好d啦
然後一班一班嘅小朋友就輪住出嚟表演
到我哋IK2L嚟表演啦,哥哥有得排頭位
嘩我見到佢個妝化成咁嚇咗一跳
因為我帶佢嚟綵排嘅時侯係未化妝
不過好在係老師幫佢化,如果係我幫佢化嘅話唔知會變成點
佢哋今次跳嘅係民族舞,哥哥係代表韓國
好鍾意佢哋嘅衫,真係好靚!
其實之前其他班嘅表演都好利害
真係佩服d老師可以控制住成班馬騮仲排到一個咁好睇嘅表演
我坐係閣樓影落去,我同另外一個爸爸拎住支長鏡霸咗個靚位
由頭到尾一路喺度影住佢哋
間中又影吓其他小朋友,之後喺Group度可以一齊分享
喺我一路影一路睇佢表演期間,唔知點解我嘅眼淚都流咗落嚟
覺得佢大個咗,可以自己完成個表演
完咗之後安排我哋落去接番小朋友
近睇見到佢嘩真係成個韓妝喎
佢見到我哋勁怕醜,可能覺得自己個樣好攪笑
佢個頭都係第一次蠟到咁樣!
越睇就覺得佢個妝好似一個ROCK友
呢個吼叫樣就更加似ROCK友
都係咁樣自然可愛D!
Photo by CANON 5D Mark III, Len | EF 24-70mm f/2.8L IS II USM, EF 70-200mm f/2.8 IS II USM
呀劍評分: 10分
呀劍評語: 睇到自己個仔在台上表演,同平時喺屋企激死我嘅佢,簡直判若兩人,所以要俾個滿分佢呀!


text:
去墾丁似乎一定要去行海灘同埋墾丁大街咁
夜晚行墾丁大街更加係o係墾丁唯一諗到o既晚間活動
成條街都係食肆, 手信店同"掃街檔"
想正正經經食飯或者掃街都可以!
有d 掃街檔都真係幾有特色,
街尾果邊開始多呢d 玩遊戲o既檔口, 可能都係睇準大家食飽想活動下
d 遊戲我覺得都幾難玩, 但價錢唔貴, 都有幾多人玩
行到呢一檔棋棋表哥表示想一顯身手, 50蚊台幣有10支飛鏢,
"祗要" 拮爆任何一個汽球就可以獲得汽球下個公仔
比起其他檔口有d 要拮爆3個汽球先有公仔, 呢檔似乎"較易"
棋棋表哥開始之前影張相先
嘩, 棋棋表哥一掟, 個飛鏢無定向咁差d飛左去老闆娘果邊,
喂, 棋棋表哥係掟d 波呀, 掟中人係冇獎咖
我地都立刻溫馨提示老闆娘最好行埋一邊
阿公阿姨見棋棋唔夠力, 又"等我o黎", 好快10支鏢就掟完...
結果當然係乜都冇
棋棋表哥好黯然...好銷魂咁離開飛鏢檔...
行左10步左右, 佢話:"我都係想玩多一次"
公公就話"唔好啦, o徙錢啦"
但婆婆就話咁遠o黎到, 佢想玩咪比佢玩多次,
唔通婆婆睇左汪培珽o既書 ?
睇緊 "父母的保存期限, 只有10年" o既時候, 睇到佢地去康橋撐船果章, 真係有同樣感慨, 如果你都睇左呢本書你會明白我講咩
如果可以滿足到小朋友o既o野, 又咁輕易, 多玩一次又何妨呢 ?
去旅行o既大錢都駛左喇, 玩呢度幾十蚊o既錢又何妨呢 ?
如是者又真係玩多次... 雖然結果都冇變,
一樣係咩都掟唔到, 但起碼孩子知道你肯陪佢玩,
o係佢心靈上o既價值就有唔同哦!
夜晚我地玩左d 違禁o野, sorry sorry, 我地後尾先知係違禁, 下次唔會再犯...好彩冇比人發現
o係香港已經違禁左好多年, 通常都係返大陸先有得玩,
小齊第一次玩呢d 煙花, 佢第一個反應係: "但係唔o係廸士尼咖喎..."
因為次次睇煙花都係o係disney
煙花 = disney
睇佢地兩老表o既亙動我真係覺得好搞笑, 棋棋表哥好有大哥風範, 好多時都會擺出一副 "你唔識咖喇, 等我o黎" o既樣
夜晚兩位小朋友o係jacuzzi 上演鴛鴦浴, 限制級所以冇post 相...
兩個都玩得好開心
沖完涼仲一齊玩 ipad~
你睇佢地幾嘆~
平時我都唔係好鐘意比佢玩ipad, 不過今晚就算啦,
因為我地大人有o野"做" ---
就係上天台睇星
嘩...真係好靚呀, 我咁大個女都好似冇試過咁樣樣睇星...
好浪漫哦...
一上到天台時睇唔到d咩咖,
到瞓低o係張櫈, 靜心等幾分鐘之後, 成個,天都係星呀
好似係突然間d 星星走晒出o黎咁, 真係好奇妙!
雖然星光唔係好光亮, 但係都睇得出真係滿天星~
難得o係呢d 郊外冇乜"光污染" o既地方先可以睇到咁靚o既星星~
亦都令我地真正體會到"海境民宿"之美!
呢個VIP 房開頭覺得有D 貴, 但其實物有所值咖!!
婆婆好喜歡呢個地方, 所以我地今個星期六又再訪海境了~ 不過今次o既人腳會有d 唔同呢!


text:
試玩平衡單車@荃灣廣場
話說上年妹豬舅父話想買架平衡單車比妹豬,但我同妹豬爸都一致認為細膽嘅妹豬唔會鍾意玩,所以拒絕咗.事隔一年,嗰日影完家庭相經過見到荃灣廣場有得玩平衡單車,諗住比佢兩姊妹試玩吓,但去到時得返尾場一個位,唯有比應該無咁容易放棄嘅家姐玩先.
著好晒裝備後,妹豬同其他小朋友齊齊出發,一早都預咗妹豬會慢㗎喇,但勢估唔到佢慢到好似蟻躝咁,人哋已經玩咗三,四個圈,佢都重未行躝完一圈(後來發現原來佢架車個seat位太矮,所以好難行).話咁快過咗15分鐘要收車,以為咁躝法會令豬姐覺得無癮,點知佢居然話超好玩,重想再玩,真係估佢唔到!
自此之後,妹豬日日都提住想去荃灣廣場玩平衡單車,由於敵不過佢嘅"煩音",加上妹豬妹又未玩過,於是又去玩多次.今次妹豬妹終於都有份玩,排隊時兩姊妹未玩先興奮,表現極其雀躍,點知正式玩時又係另一回事.
今次妹豬架車個seat位高度啱啲,加上有咗經驗,明顯比上次快咗.另一邊廂嘅妹豬妹,好明顯力不從心,當已經唔多快嘅家姐都行咗一個圈,妹豬妹重響起點,後面重有個職員哥哥全程貼心陪住佢,不得不讚吓呢位哥哥,佢真係超好,除咗好好咁陪住妹豬妹外,重不停同佢打氣,可惜妹豬妹唔多領情,行多幾步就喊住要走.如是者,我唯有抱住佢響場邊同家姐打氣.
玩咗兩次之後,妹豬明顯愛上咗,成日問可唔可以買架平衡單車比佢.其實我都想㗎,不過妹豬爸反對,因為屋企有架三輪車,睇嚟要等架三輪車退役至買得.
第一次玩,慢過蟻躝
排隊入去時,妹豬妹重未識驚
一開始時,妹豬妹係好正常嘅...
呢位哥哥超好,全程護住妹豬妹,重不停幫佢打氣
驚其他小朋友會撞到妹豬妹,幫佢擋走晒啲人,超好人!
有過經驗,妹豬明顯比上次快咗
4 則留言:


text:
同以住一樣, 點咗我最愛的炸豬扒定食, 我覺得豬扒好似無以前咁好食, 不過論價錢來講水準已經卓卓有餘
24 December 2009
又一大戶屋食記
同以住一樣, 點咗我最愛的炸豬扒定食, 我覺得豬扒好似無以前咁好食, 不過論價錢來講水準已經卓卓有餘
22 December 2009
估唔到世上仲有好人
上星期六, 因為我好趕要去洗牙, 無時間拎錢, 就叫丙丙幫我去櫃員機到拎錢, 佢因為驚我要等佢好耐, 所以連錢都未拎就走咗
到下午佢先發現拎咗張card 但未拎錢, 佢已經第一時間打去card center 話唔記得拎錢, card center 話要做咗clearing 先知有無
尋日card center 打比佢話條數對到, 無錢多, 咁就係拎唔番啦... ... (我話比番丙丙但佢唔要, 點都因為我叫佢去拎錢先無咗, 所以果心一直都好唔安樂
今日, 佢收到銀行電話, 話有人拎番去銀行. 失而覆得, 真係估唔到丫
宜家香港好小會有呢d 人架啦, 仲特登拎番去銀行, 雖然我唔知佢係邊個, 但係我真係好想好想响呢到多謝佢
好心有好報!
17 December 2009
跑馬地食記@大少爺+和櫻屋
二話不說, 先來一客海南雞飯, 亞姐問我地要唔要脾, 當然要啦, 原來係要加錢的
飯唔太油, 雞都幾滑, 但無乜雞味, 比起泰妃雞, 實在相差太遠, 等我仲一心老遠來呢到食.
10 December 2009
金山海鮮酒家
9 December 2009
心裏心裏有個迷
其實我想問下大家會唔會去莎x同卓x到買化妝品呢?
自問我自己就唔會了?? 點解? 仲記得當年讀書時, 去咗莎x到買咗支香水, 佢sample 比我聞係無問題架喎. 但係買咗番去開咗閒咗唔同味. 所以自此之後都我無再同佢地買呢d野. 但係我又唔係一d 野都唔買, 我會買下日本果d洗頭水, 仲有係暖包咁囉. 好似都無買過其他野了.
我記得以前有小篇報導話佢地係賣過期 / 差唔多到期的貨品, 但唔知係咪真, 但吸取之前的教訓, 我都係perfer 比多小小錢去counter 買好過了
記得有一次一個國內朋友來香港, 佢問我點解呢d 店舖差唔多所有人都係國內人. 點解無乜本地人去買架呢? 你地唔到呢d 地方買架? 點解呢? 我當時心想, 無理由話我覺得佢地賣的貨有問題, 所以我最後只係答, 因為counter 可以慢慢試, 仲有sample 送, 呢d 地方無囉
講咗咁耐, 其實我想講, 我地响香港唔會入呢d 地方買野, 點解去到日本同台灣等地方又唔去counter 買, 要去葯房呢? 大家都知葯房係比counter 平好多, 但係大家真的唔怕佢地都係賣差唔多到期都貨品咩?
呢個問題一值都响我心內, 希望大家可以話我知點解大家唔咗香港呢d 葯店到買野. 但去到其他地方又去呢?
8 December 2009
靚靚頭飾 @安室奈美惠
5 December 2009
All the day breakfast@ The Flying Pan
呢間係24小時營業, 無論任何時候, 賣的野都係一樣, 入到去外國人多過本地人, 可能係中環的原故吧


text:
呢句說話入面, 保羅講到點解依從 "works of the law" o既人會o係一個詛咒之下. 因為申命記 27.26 講到, 所有唔依從晒所有律法, 去做呢 d 律法, o既人都要受詛咒. 呢句申命記o既說話就成為保羅呢個 argument o既基礎. 表面上就好簡單, 但係如果我地問: 咁保羅佢自己又點了解申命記呢句說話, 佢又認為呢句說話入面邊一度先係重心呢? 點解佢會 quote 申命記呢句經文呢? 學者主要有五種解釋, 個個都唔同o既. 以下係 summary:
1) 傳統路線. 如果比較一下申命記 27.26 o 係希伯來文同埋希臘文o既版本, 我地會發覺有一個好大o既出入: 就係希臘文 (亦即是保羅 quote o既版本) 多o左兩個"all"字. 而一個傳統解釋就係話, 保羅認為唔可能有人可以做晒"所有"律法, 大不了都係做大部份律法, 但係冇人可以守律法守到完美, 所以所有人都注定o係詛咒入面. 呢個解釋o既問題係, 保羅佢自己似乎唔係咁睇律法個喎. o係腓立比書 3.6 o個度, 保羅講到佢o既背景, 就家族, 佢係希伯來人, 就守律法, 佢係法利賽人, 就熱心, 佢追殺教會, 就律法, 佢係 amemptos, 完美. 所以佢自己可能就係一個可以守晒所有律法o既人. 而且, 要守晒所有律法, 其實冇乜咁難, 因為我地唔可以忘記, 律法個系統入面包括有 sacrifice. 一個破o左律法o既人, 只要去做 sacrifice, 承認自己錯o左, 咁就算係守晒所有律法.
2) 人類學路線. R. Bultmann 認為人性係本衰o既, 佢地唯一可以做o既就係認衰, 而一個人可以做得最錯o既就係唔知衰, 以為自己可以靠自己做得 d 乜. 所以同傳統路線唔同, Bultmann o既著眼點o係 "to do them" o個度. 即是話, d 守律法o既人被詛咒唔係因為守律法守得唔夠完美, 而係因為佢地去守律法. 無論守得好, 守得唔好, 守律法就係衰, 就係自以為是, 以為自己可以解決罪o既問題. 呢個解釋好有問題, 因為申命記 27.26 前半句講到明, "cursed is everyone who does NOT abide by all the things written in the book of the law," 而 Bultmann 就倒轉, 話 d 人被詛咒係因為佢地守律法, 變成申命記o係一句說話入面有好大個矛盾.
3) 民族主義路線. James Dunn 話, d 守律法o既人受詛咒係因為佢地守o既律法係 "national badges", 例如割禮. 所以呢 d 守律法o既人就將 d 外邦人排於教會門外, 完全唔係神咁樣計劃. 之前我地睇過, 傳統路線將佢地o既視線放晒o係"所有律法"呢幾個字上面, 呢個民族主義路線就相反, 完全 ignore 呢幾隻字. 而呢個, 我相信係問題所在, 因為申命記 (同埋保羅) 講緊o既係"所有律法", 而唔係純粹o個 d "national badges".
4) 修辭路線. E.P. Sanders 話, 保羅 quote 申命記 27.26 只有一個原因, 只係因為呢段經文有"律法"同埋"詛咒"呢兩個詞語. 保羅想講明律法會帶來詛咒, 又咁o岩申命記 27.26 係呢一句短短o既文字裡頭又有呢兩個 terms, 所以保羅就 quote 佢出o黎. 所以申命記 27.26 本來講乜係亳無關係, 入面o個句"所有律法"亦唔係重點所在. 呢個簡單o既解釋唔係冇可能, 但係話以保羅一個自細就熟讀聖經o既人o黎講, 當佢 quote 一句經文, 如果話佢 quote o既時候完全冇o個句經文o既前文後理o係腦海入面, 咁又有 d 奇怪, 直頭係唔自然.
5) 歷史路線. N.T. Wright, F. Thielman, J. M. Scott 認為, 申命記 27.26 o既前文後理對了解加拉太書 3.10 好重要. 簡單講, 申命記講o既詛咒係 exile, 而事實上, 以色列亦真係有受o左呢個詛咒, 食到應一應. 雖然, o係公元前第六世紀尾段, 波斯國比 d 以色列人返去以色列地, 起返佢地個聖殿, 但係近期好多研究都指出, 其實即使o係回歸後, 好多以色列人依然認為佢地仲未"回歸"得晒, 未算係復國, 詛咒依然o係度. 所以保羅o係呢度就話, 雖然理論上守律法唔係唔可能, 但係你地要記得, 從史實o既角度, 以色列當時就係守律法守出事, 個詛咒到今時今日都仲o係度, 加拉太書 3.13 話個詛咒要靠耶穌釘十字架先搞得掂. 你地o既前輩搞成咁, 咁你係咪仲要中個頭埋去先?
當然仲有好多其他種解釋, 講都講唔晒咁多, 不過以我了解, 最出位就係呢五個說法.


text:
不過算啦, hk snidel 真係好遲至公佈出, 所以點都係買日本嫁喇, 加上我有諗過香港出一定好多人排(事實反而唔係好多人排, 不過我1月1日都出唔到街買啦. )
事前都睇左幾個目標, 分別係snidel, DELYLE,titty co, dazzlin 同lagunamoon .
當中snidel 每季既風格係最隱定, 所以就算收到去年既貨尾都唔會唔岩.
最開心係收到呢件褸. 因為係10 號vivi見到佢已好鍾意.
係日yen 高企下snidel 真係唔係咁買得落水, 由小兔出世果年係食水ok 深既水貨店買條snidel 連身裙都唔過千.
到依嫁專門店mark up 都唔算好高但一條連身裙閒閒地都要hkd14xx. 真係唔係咁捨得買.
呢件野25200yen!!!!
當時個腦閃一閃呢件野闊闊咁好睇唔好賣, 唔知d 貨尾會唔會攞去做福袋呢?
話說媽媽對褔袋既認識係停留係數年前去日本, 當時好多褔袋既褸都係黑色嫁.
於是係狂買福袋既情況下屋企多左幾件黑色褸. 多到要送比d 姨媽姑姐!(送左件比婆婆, 仲送左件比e婆, 自己仲有2 件黑褸係屋企).所以都係算拉唔會咁好彩既有我想要既. 買褔袋果下只係祈求唔好係黑褸!(後來做reserarch 發現其實近年佢地都好少送黑褸)
當1月1 日開估時真係大叫ar, 係我最愛既古怪款.. 其他野係乜唔重要喇 因為最值錢果件中左!
著左上身係子靚下, 難得係件野好闊一闊到可以揹隻小兔係入面要扣鈕都可以.
其實snidel 最利害既係好多你覺得會著到似肥婆既款, 佢都可以做到著得唔肥, 大部份款都著得人好瘦同高.
真係好神奇, 可能呢個就係佢係日本爆紅既原因, snidel 係日本人氣品牌來嫁!
第2件就係呢件間條,其實媽媽好鍾意間條, 家中就有一條同呢個間一樣既褲!
條連身裙既質地係d 彈性料, 而個本身係正經款, 所以呢件連身裙係百搭, casual 得, 斯文都得, 睇下點襯.
但其實福袋d 野維番咁平都有d 原因, 就好似呢個睇上去咁4正既裙, 其實係有少少問題, 佢既胸位一定係做錯, 因為個胸綫真係太低太低,低左成1吋多!(估係因為佢估貨出左發現有野錯,所以放係福袋賣)
可 能你會話, 係你人矮遮. 唔係喎, 首先呢個brand 唔係for高人著, 你睇vivi就明, 呢個brand 好多時只係lena 小姐示範著(lena只有5呎4 ), 而且好多裙款佢著出來都短到不能再短, 所以正確來講呢個brand 係最fit 係5呎到5呎4既人著嫁咋!!!
佢只係胸位零零舍舍低左咁多, 其他位都好啱身.
呢次我認我肥, 入褸真係要唔扣下面2 粒鈕至好睇, 扣就扣得埋,但有少少扯住咁唔係咁靚.
同埋佢只可以襯裙,如果襯件衫又再襯褲就~~好多層咁
呢件野針織連身裙真係完全突顯身材, 你話身材好就話遮...
訂左個褔袋後都有諗過佢會唔會出D 連身但係FOR 人套衫既裙,
媽媽想要一件上身係背心下擺紗紗淺淺色果隻.(真係發夢+貪心)
呢件如果套TOP著都OK 既eg d 長冷衫. 條裙唔太長唔會著得我矮, 又唔太短唔會著到走光.
呢條少短令令地有少少似波褲質地既裙, 我都仲諗緊點同佢玩~~
如果佢係裙褲都話粗著都得, 但係裙就有少少煩.
你都係係櫃桶坐下先啦.
頂技蘭畫家帽係我上人地blog未見實物時覺得最唔掂既.
豹紋帽,想點先. 但收到後又ok 喎, 個紋唔算好sharp , 唔討厭.
戴左真係好似可愛日本妹^^.
不過唔化妝就唔戴得囉...因為我真身係c9 ma ...
近日都想買d 可以hea戴, 戴完可以遮住倦容, 個人型番少少, 但又唔可以遮住視綫既帽.
(同女出街想靚少少, 但又懶+無時間扮, 又怕戴左變盲毛, 睇唔到野撞到小兔)
心情同要求一樣複雜.....


text:
從表妹屋企望出去既街景!!
係華潤買野食!!
$9.9, 雞一隻!!
雖然今次係第二次黎玩, 不過可以咁近距離接觸到d動物, 感覺都好得意!! 坐完火車睇動物之後, 緊接就有白老虎表演!
白老虎表演!!
雀仔表演!!
對上一次同牛牛佢地黎玩, 我地都冇睇過呢度d動物表演, 原來d動物表演都幾精彩, 接住落黎仲有鳥類表演同埋大苯象表演, d時間真係岩岩好一個接一個, 每個表演都會有大半個鐘左右, 斎睇返呢d表演都已經值回票價!! 正如頭先所講, 每個表演都有成半個鐘,再加上成個動物都真係幾大下, 最後我地都未行得晒, 動物園就要關門, 其實大家咁行法, 基本上都已經有d攰!! 再加上, 夜晚我地仲要去睇馬戲團, 而且大家成日流流只係係lunch個時食左隻"冇肉雞", 大家個肚都餓到死, 所以就快手係出返去附近既地方食野啦!!
要用飲管飲入面d骨~~~
根據上次同牛牛佢地黎長隆玩既經驗, 最近長隆有野食既地方應該係祁福新村既"食街", 於是就立即係動物園門口搭車出去食野, 今次我地去左一間專食骨既餐廳, d野食都ok既, 不過, 可能我地叫得太多肉既關係, 個個都食到好鬼飽!! 食飽飽就再搭的士返去長隆馬戲團啦!! Anna同表妹男友都未睇過呢個馬戲團, 所以佢地都比較興奮, 雖然我之前都睇過一次, 不過今次再睇個時, 佢地既表演當中都加插左一d新既玩意!! 表演總算精彩, 令人讚不絕口!! 睇完馬戲團又係時候返屋企啦!!
(待續)


text:
( 30-APR-2013 TUE )
諗起聽日放假就開心喇 如果每個星期三都放假 妳話幾咁好呢 就算唔出街喺屋企抖下 執下嘢都好丫 ~
早餐食奶油豬仔包 估唔到呢間又整得幾好味噃 下次多過選擇呢 ~
又唔係好忙 不過又唔係咁想上網 可能無心機呀 因為阿 head 今日 last day 啦 ~
做做下嘢嘅時候 老闆喺我面前行過 同我講多謝 話好鍾意本 Cook Book 仲舉高隻手指公 好搞笑 不過我真係好開心 因為啱佢用呢 ~
今日有 lunch box 呀 係前日食剩嘅豆豉炒雞柳 但好奇怪叮出黎嘅味道勁似沙茶味 我同事以為我整沙爹添呀 話搞到佢想食沙爹牛河 好記得有次佢聞到我嘅肉醬意粉 佢 lunch 即刻去 pizza hut 食肉醬意粉 搞笑 ~
平時放工都會擰轉頭同阿 head 講 bye bye 今晚特登入佢房同佢講 bye bye 啦 佢第一句話老闆好鍾意好鍾意本 Cook Book 之後我又再祝佢生活愉快啦 講多幾講我 feel 到自己開始眼濕濕 所以即講 bye bye 就走喇 唉 真係好唔捨得佢地呢 ~
放工去牛頭角拎中藥 雨粉粉最煩 因為等如長命雨嘛 ~
媽咪煲咗湯又買咗大蕉同豬腰芒比我 所以又同工人喺屋企交收喇 ~
番到屋企即醃豬扒 之後嘆杯中藥 家姐飲完中藥一定要食 d 涼果之類嘅嘢 我就唔駛架喎 雖然係苦 但又無咩嘢喎 不過次次飲到最後一啖就勁反胃 可能一氣呵成咁飲 好脹胃啦 ~
又唔知里奧大人幾時番 又費事打比佢 正想煮飯嘅時候 佢就話放工 感恩呀 佢差唔多 8 點半番到屋企 咁就一齊食喇 不過今晚唔煮飯 淥泰國冬蔭功麵 酸酸辣辣正呀 ~
是日晚餐 - 茄汁豬扒 + 節瓜江瑤柱豬骨湯
茄汁豬扒 - 今次掂呀 唔知係咪多蒜蓉 所以有 d 似蒜蓉汁 我覺得好味呀 好在里奧大人都覺得好味 好開心呀 ~
節瓜江瑤柱豬骨湯 - 媽咪加埋蓮子薏米 再加埋幾塊豬潤比我補補血 最衰家姐啦 成日話我口唇白 嚇到媽咪次次都望我口唇 一白就好擔心 所以我有時會咬自己口唇 咁樣就好快紅啦 ~
( 29-APR-2013 MON )
星期一喇 尋晚 9 點幾先食西瓜 所以夜晚成日去廁所 但食完西瓜之後 個人真係無咁熱氣咁架 ~
早餐食芝腿治烘底 其實有時想食下腸粉燒賣 不過果間餐廳真係坐得好唔舒服 唔係可以多 d 選擇 ~
番到菇場第一件事比本 Cook Book 阿 head 喇 希望佢地啱用啦 喺外國好多都會自己煮 唔似香港食嘢咁方便嘛 ~
無嘢做呀 又靜 衰 8 卦又係咁話眼瞓 真係唔眼瞓都比佢講到眼瞓呀 ~
老闆同阿 head 番埋聽日 所以今日去龍皇食 Farewell Lunch 正呀 ~
食飽仲眼瞓 4 點幾老闆話喺文華酒店買咗 cake 請我地食 真係勁好味呀 差唔多 5 點 20 分 所有人要去 showroom 因為老闆有嘢宣佈 好在好快講完 因為今晚我要去旺角睇中醫呀 ~
睇完都 7 點 打比里奧大人叫佢放工喇 所以我都坐 van 仔番九龍灣 夠快嘛 ~
本來想食餃子 但無位 所以都係去金姆指喇 因為趕住番屋企煲中藥呀 ~
番到屋企即煲中藥 再開機洗衫 9 點半先飲碗中藥 真係好小咁夜飲 不過無計啦 唔想嘥咗去呀 ~
( 25-APR-2013 THU )
今日好 d 喇 個肚唔痛 不過就谷住谷住咁囉 ~
早餐食芝腿治烘底 食咗半份就食唔落 食剩果半份就做 lunch 啦 ~
菇場超級勁忙呀 咁都好 時間過得超勁快嘛 ~
晏晝諗住食麥皮 不過都係想食湯米粉暖暖肚呢 即飛落街買呀 ~
做到 5 點就搞掂哂 放工即走喇 個肚谷住好唔舒服 番到屋企即沖熱水涼 舒服好多 因為可以灘喺梳化 ~
抖咗陣又有 d 餓 超勁想食熱嘢 所以諗起粟米湯喇 ~
嘩 飲完真係舒服哂呀 個肚完全無事 之後鬼打咁精神 同埋有 d 餓添呀 食埋朝早果半份芝腿治 勁呀 ~
里奧大人差唔多 8 點先喺大陸放工 喺上水食埋嘢先番屋企 咁仲好 太夜食會無胃口嘛 ~
用 Ipad 睇 "中國好聲音" 呀 可以一首歌聽好多次 越聽越有味道呢 ~
終於等到里奧大人番黎喇 等佢沖埋涼 再傾下計 睇陣電視就瞓覺喇 ~
( 24-APR-2013 WED )
今朝瞓到 8 點半 個肚仲有 d 痛 但都番工啦 今日 partner 請咗假嘛 我又唔係咁想 dept 無人 最多頂唔順先再請假囉 ~
打的番工 再買埋早餐先番菇場 ~
真係好在有番工咋 真係有嘢做呀 幾辛苦都做埋佢先呀 之後真係頂唔順 下午請 S/L 喇 ~
拿拿聲打的去診所拎今日下午嘅病假紙 番到屋企即沖涼瞓覺喇 ~
起身嘅時候天黑黑 又望見隔離無人 心諗里奧大人 2 點都未瞓 再望一望鐘 原來果時係 7 點 未瞓醒唔知自己做緊咩呀 嘩哈 ~
有 d 餓喇 食埋今朝份腿治 咁里奧大人 8 點放工 咁我勁想食雲吞呀 所以叫佢買嘢番屋企食喇 ~
中式牛柳
西蘭花羅漢齋煲
西洋菜湯
( 22-APR-2013 MON )
星期一 lu 又涼咗 d 好彩無落雨 ~
早餐食芝蛋治烘底 真係諗唔到食咩好 ~
又忙喇 又係幫另一 dept 對數 d 嘢又唔 match 但係 8 年前嘅數黎 佢地點會記得丫 所以呢 開頭做得唔好 之後仲更加嘥時間去整呢 ~
對住 d 數字真係人都顛 又未餓 所以出去行陣 行到點幾先買盒炒麵番菇場食 估唔到盒炒麵咁巨 食完要食柑桔消滯呀 ~
里奧大人作感冒 腸胃又唔舒服 請咗一日病假喺屋企休息 咁我放工都即走喇 好難得里奧大人咁早喺屋企嘛 ~
諗住行遠小小食 點知落毛毛雨 又懶上番屋企拎遮 所以去明輝算喇 ~
( 23-APR-2013 TUE S/L )
OH 今朝每月一到 肚有小小痛 不過就勁想嘔 所以瞓到 9 點 打番去菇場請病假 再去埋睇醫生就番屋企沖涼瞓覺喇 ~
今次食藥都好 d 喎 因為 d 藥係食完好眼瞓 同埋真係無咁痛 ~
瞓到 8 點幾 我真係無胃口 叫里奧大人自己買嘢番屋企食 千其唔好預我 之後我都瞓喇 真係全日無離開過間房 勁呀 ~


text:
尋日放咗工返屋企無耐,姑仔同埋佢對仔女上o黎食飯,姑仔一入屋就話︰唉吔,唔記得去貓Cafe o忝,佢同我講話係開四日o架咋,我即刻話︰咁依家去,姑仔個女又係好鍾意貓,所以表姐仔就陪我一齊去
當時差唔多六點鐘,去度就即刻去排隊,見好少人排隊,心諗︰嘩,發達,點知啲staff話比我哋聽已經截隊,無得再排,排隊尾啲人同我哋講話佢哋排咗三個鐘頭呢,嘩
咁無計啦,唯有係外邊昅吓,望“貓”止渴啦
呢隻貓一直係度瞓覺,有人坐埋去摸佢佢都好少埋
個貓咕o臣好得意呢
呢隻貓又係只掛住瞓
黑貓呀
呢個老外幫黑貓帶黑超好搞笑
坐對面呢位小姐終於有得抱黑貓
成日見到呢隻長毛黃貓滿塲飛
貓尾一條
貓pat pat
終於見到真身
俾人抱o既貓貓
其實呢間唔係一間貓Cafe,係呢度無得一邊order咖啡,一邊玩貓
我覺得只係利用呢四日,係呢間Cafe宣傳一下領養貓兒
但呢個概念都好好,見到裡面o既人都係愛動物人仕,見到貓都好開心的
無得入去同啲貓貓接觸,我同表姐仔都有啲失望,返屋企途中,經過酒舖,睇吓見唔見Mickey先,見到Mickey就坐係門口望住條街,我就開門放佢出o黎,表姐仔可以摸貓貓了
因為要趕住返屋企食飯,同Mickey玩咗一陣就開門俾Mickey返入舖頭
除咗可以去貓Cafe睇貓貓,同Mickey玩吓外,晚上仲有一個驚喜,不過下篇至講


text:
2015年1月2日 星期五
14 X'mas 台中自駕遊 ~ Day 3
今日係聖誕節呀! 聖誕快樂!
台灣啲早餐熱食係涷既, 真係唔太想食, 食碗粥就算
跟住影下民宿先~
門口就有巴士站
其實望出去乜都睇唔到
要係主楝行樓梯上去我地房
搞完又出發, 今日上合歡山, 勁大霧又落雨, 有啲路又窄, 司機又唔會讓路, 真係坐到好辛苦呀
今次目的地 武嶺
又落雨又涷, 影左兩幅相就閃啦, 落返山lu~
途經另一個中途點, 唔記得乜名啦
跟住去左老英格蘭到影吓相
呢到下面就係昨日去既盧山温泉啦
差唔多夠鐘食lunch, 順便係清境食埋先落山, 今次試呢間~ 雲南十八怪
好好彩, 有二人窗邊卡坐
望出去都冇乜野睇
由於唔太餓, 所以散叫~
豆腐腸
椒麻雞
食完上左去天台望吓, 但太大雨啦, 影兩幅相就閃
呢到仲有間情侶樹屋架, 唔知有冇人住既呢?
落山緊係順便係埔里行吓啦
埔里酒廠
冇乜野睇
行左個圈, 買左少少野就閃
酒蛋擺唔耐, 所以唔可以當手信
另外仲食左酒腸, 一般啦
跟住順路去埋紙教堂
NT100入場, 可當消費卷用
就係咁囉
紙呀拿~~~
唔駛幾分鐘影完, 去飲野唔好蝕
咖啡二少話唔好飲喎
跟住去廣興紙寮, 咁啱有小學生參觀同整紙拓
今日行程完畢, 去逢甲既 Kun Hotel check-in啦
普通房, 細左少少
廁所就大囉
但最正係有個露台, 唔錯, 我地仲掛左一排聖誕"襪"係到等運到添~
今晚聖誕夜食好啲, 一早上網訂左食麻辣火鍋~
不過台中啲交通好塞車呀, 十幾分鐘車程變左半個鐘有多, 真係塞到人都癲
叫左個鴛鴦鍋
開餐啦
中途不停有美女係到加湯加料, 但二少唔太like, 佢話佢唔係黎食豆腐同豬紅喎
食滿一千有一小時免費泊車
返酒店hea吓, 跟住落街行夜市啦, 係酒店攞份地圖就出發啦
e.... 原來酒店對面有微熱彩虹, 有微熱山丘菠蘿酥賣喎, 咁唔駛揾, last day黎買就得~
個夜市都好大, 行左好耐都未行完, 仲要唔知行左去邊, 最後要出動google map揾路返酒店呀
標籤: 14 ~ 台中.自駕遊
訂閱: 張貼留言 (Atom)


text:
今天的工作,是為了明日爆鑊
阿朋友,
乜你唔知你今日做既野,就係為左聽日爆大鑊既咩?唔止你,每個打工仔都要承受呢個過得一日得一日既命運架啦.
你睇,你爆左鑊咁多次,點解死極都死唔去既?咪就係因為你生存既原因,唔係就為左第日死得好慘咩?
我知人人都話你靚仔,但都唔可以打橫黎,當無事發生過固喎.既然呢隻鑊同搞大人個肚都差唔幾,咪咬實牙關咕聲吞左佢囉.
往日掛響嘴邊 Who wants to live forever! 跟住打死罷就,至死方休既豪情氣概去左邊?!你有冇試過做野前已經預左今次出錯機會率係百分百?未咧,咁咪代表你仲唔化囉.繼續做庵春喇你!
篤背脊
紙上我係偽君子,人前我係真小人.響老頂放假期間篤佢背脊都夠膽死,嘿,嘿嘿.
道理響我呢邊我怕乜!嘿,我篤背脊成個過程一早就 jar 住呢隻中指喇,梗係臉不紅耳不赤喇,做 whistleblower 喎,威!儲定彈藥孖叉人,擺正鋪士捉人黃腳雞,餓狗搶屎扮比人跣低有幾難?
之但,阿老細,又唔洗去到咁盡,比次機會佢喇.(你話呢份虛假人情味係咪又可以令自己立於不敗呢?)
小肥羊
同 AK,綿綿,嘉倫妹一齊烚下烚下.剛出城既我都係第一次去小肥羊,抵食就唔算架勒,不過地方就確係幾適合聚舊囉.
呢排幾位既近況,各有各精彩.個個都已經磨拳擦掌有曬計劃(滿肚密圈),唯獨得我見步行步(如履薄冰).Well,鬼叫我多女吼咩,做人真係幾煩.
中年男人最唔曉反應既說話
- 你係咪男人黎架?
- 今晚做咩唔得既?
- 我已經係你既人咯.
- 不如送條呔比你丫?
- 等陣陪我買衫!
- 你有幾多條o靚呀?
(by 另一位中年)


text:
一個保鏢貼身跟住,另一個就負責閘停《壹》仔,又遞晒手遮擋鏡頭.同你吟一吟兩保鏢擋駕 吳佩慈巴閉出巡李嘉誠李兆基呢類富豪,出街五個保鏢鑽石形傍實,Suki徐淑敏老公Kenny,搵埋媽打家姐一齊湊三個女出街,要出動五個保鏢,好誇張?唔算啦!更加誇嘅係冇名分,照做生仔機嘅吳佩慈.去中環太子大廈睇童裝,兩個保鏢跟住,又郁晒手遮擋鏡頭,緊張到呢!幫男友紀曉波係咁生,吳佩慈話明唔介意冇名冇分;大方得寵,就算紀 ...
一個保鏢貼身跟住,另一個就負責閘停《壹》仔,又遞晒手遮擋鏡頭.同你吟一吟兩保鏢擋駕 吳佩慈巴閉出巡李嘉誠李兆基呢類富豪,出街五個保鏢鑽石形傍實,Suki徐淑敏老公Kenny,搵埋媽打家姐一齊湊三個女出街,要出動五個保鏢,好誇張?唔算更加誇嘅係冇名分,照做生仔機嘅吳佩慈.去中環太子大廈睇童裝,兩個保鏢跟住,又郁晒手遮擋鏡頭,緊張到呢!幫男友紀曉波係咁生,吳佩慈話明唔介意冇名冇分;大方得寵,就算紀 ...
一個保鏢貼身跟住,另一個就負責閘停《壹》仔,又遞晒手遮擋鏡頭.
同你吟一吟
兩保鏢擋駕 吳佩慈巴閉出巡
李嘉誠李兆基呢類富豪,出街五個保鏢鑽石形傍實, Suki徐淑敏老公 Kenny,搵埋媽打家姐一齊湊三個女出街,要出動五個保鏢,好誇張?
唔算更加誇嘅係冇名分,照做生仔機嘅吳佩慈.去中環太子大廈睇童裝,兩個保鏢跟住,又郁晒手遮擋鏡頭,緊張到呢!幫男友紀曉波係咁生,吳佩慈話明唔介意冇名冇分;大方得寵,就算紀曉波响外面有其他「星級廠」,都不忘將有女有仔嘅吳佩慈放响首位,門面功夫,做足!
男女感情,同賭大細冇分別,吳佩慈以肚皮做賭本, 37歲,仲有時候磨爛蓆,再玩多陣!
就算三年抱兩,吳佩慈身材冇走樣, keep得到!


text:
因為做左strawberry見幾靚,最近又玩game都開始有halloween野,黎多隻南瓜電話套啦,不過做依個南瓜電話套只係應下節姐,我都係唔會帶佢出街(有d低能)
2009年10月18日 星期日
不織布草莓&南瓜電話套
近排係屋企冇野做,見之前買落既不織布再唔整就黎佈滿蜘蛛網,就想整個電話套俾我部電話,同埋整依個strawberry電話套好快,粒幾鐘就可以完成,唔似之前整俾皮蛋既蛋糕咁複雜...我對今次既作品都好滿意
因為做左strawberry見幾靚,最近又玩game都開始有halloween野,黎多隻南瓜電話套啦,不過做依個南瓜電話套只係應下節姐,我都係唔會帶佢出街(有d低能)
因為做左strawberry見幾靚,最近又玩game都開始有halloween野,黎多隻南瓜電話套啦,不過做依個南瓜電話套只係應下節姐,我都係唔會帶佢出街(有d低能)
2009年10月12日 星期一
被提醒的update
有朋友同格友問我點解宦唔update個blog,我先發覺我真係好耐冇update我個blog啦,因為之前又去左大陸住左個幾月,以為就會有好多新鮮事發生啦,點知令我非常失望...頭兩個禮拜去左搵我老公(親愛的係福建做野),初到貴境,真係唔親身體驗過唔知道,老公公司簡直係一個減肥大本營,去果邊做野既台灣人都瘦到冇飯依咁,當然我老公都唔例外,佢由我儲心經營既肥do do體型係兩個月間走晒,變返以前既瘦樣(當然我係既羨慕又心疼)因為佢公司有煮飯既媽媽專煮俾佢地台幹食,應該唔會咁差,去到先知原因出係佢地老闆身上,佢地老闆簡直唔係人,連食餐飯都要碎碎諗,大佬呀...成日咁樣疲勞轟炸想肥都難啦,我真係唔好彩同佢食左成個禮拜飯,佢係全公司最唔想見到既人!同埋果度真係好污糟,冇一條街係乾淨,大陸人既水準真係差到呢,好既野過冇耐都會變得污糟晒,最誇張就係周圍都係(黑衣),真受不了我之前心諗去到時可以上網,應該冇問題啦,點知又係攪到我唔想留既主因,網你上到,但係所有中國以外既網站都俾大陸封鎖晒,唔係咁攪呀???後黎就上大陸網站搵有咩方法可以上網,最後俾我搵到一個代理,可以幫我解決果兩個禮拜既上網需求!到左兩個禮拜後又去左成都搵我媽咪,果邊連上網都有問題,我媽咪住果邊個訊號簡直係差冇我發癲,攪到我的facebook game都冇得玩,電視又冇得睇,我媽咪又要做野,得我一個人留係住果度,我一個人又唔敢出街,大陸既地方我冇信心一個人出去,所以係果邊三個禮拜,我最高紀錄係10日都冇出過去,又同外界隔絕,我成個人都自閉到不行,最後因為老公有得放十一黃金週,佢決定帶我返黎台灣,順便等明年攞身分證(因為我出境紀錄差唔到滿,一定要留返台灣)就咁就結束我個幾月既大陸之行,最大得著就係見到我媽咪,同左佢三個weeks,佢都好開心,返黎果日真係有d唔捨得我最愛既媽咪,見到老公成個人喊到豬頭咁,真後悔同媽咪相處個三個weeks成日同佢嘈發佢脾氣,不過依d都係我地兩母女既生活方式,偕因我係媽咪心目中既女王...真係想快d再返去見佢,同媽咪撒嬌
2009年8月8日 星期六
淮山杞子鮑魚煲雞
自從黎左台灣之後,我好少機會飲到媽咪煲既老火靚湯,我係一個好鐘意飲湯既人,以前o係英國我都會帶好多煲湯料過去自己煲,但係係台灣真係好少搵到我想要既料,黎黎去去都係個d咩麻油雞呀燒酒雞呀四神湯呀咁,我一d興趣都冇,同埋飲台灣補湯容乜易飲到我流鼻血架!突然有一日行開supermarket,見到鮑魚減價(梗係冇o係香港媽咪買既鮑魚大隻同好啦,我d係細雞野黎架咋)於是我就買返黎煲雞囉,我就走去藥材舖睇下有咩煲湯料買囉,我一問之下有好鬼多都係冇架,例如陳皮&無花果,係依邊根本就搵唔到,不過好彩俾我搵到一d,好似淮山.党參.慈實等等,不過台灣同香港叫法又有d唔同,個日老闆都俾我問到out晒頭
仲有62有養雞,冇錯,佢好enjoy養雞呀種瓜呀咁,因為佢養太多喇,我地梗係冇辦法日日食啦,所以d雞由過年前養到而家,由雞仔養到變老雞,再唔劏遲早變雞秘祖架喇!今朝心血來潮就攞d鮑魚仔出黎煲湯啦,同埋今日係台灣既父親節,就煲煲湯黎孝敬62個老人家囉...味道唔錯,當然冇得同媽咪既愛心靚湯比啦,不過好過冇囉煲好之後我即飲左兩碗
2009年8月7日 星期五
Hotel One下午茶
我+老公初初認識時同佢去半島飲過下午茶之後,佢已經被半島既下午茶吸引住,每次我地返香港都一定會去...不過冇得返香港,又想去high tea,點好?因為台中有間hotel頂樓有設英式下午茶,適逢皮蛋們返黎,大姑奶又要去Sogo shopping,我地就決定去Hotel One 46樓high tea一番,so far我+老公依然覺得半島既好食好多,而大姑奶仲攪笑到話high tea完仲想去食魯肉飯,睇黎佢真係prefer台灣風味既食物,不過佢最滿意係有得食芝士鍋,因為佢係英食開都係朱古力鍋...不過我未去過Hotel One,去睇台中住景都ok啦
大姑奶一直complained James著住對沙灘拖去high tea,好彩佢係小朋友,同埋個度應該唔會咁介紹既,因為都冇特別強調唔著得拖鞋!皮蛋們帶左佢地既簿仔本去畫畫,終於有一刻可以淨下來
2009年7月13日 星期一
朱古力&芒果雪糕
我家兩隻可愛既皮蛋終於要返黎暑假喇,我依個做舅媽既一定要令佢地依兩個weeks開心啦,因為我好怕佢地唔記得,所以每次佢地返黎我都要諗諗計,要佢地永遠有住美好既memories!見到blog友教整雪糕,嘩...岩晒我何車啦,而且做法又唔複雜,重要既係屋企早兩日有拜神,剩左好多芒果,就岩晒俾我攞黎整雪糕,因為唔駛再sign錢買材料我屋企一直都冇mixer架,平時多數用我隻豪無搏雞之力既手發野(如蛋),blog友同我講mixer又唔會貴,所以我就係supermarket同網上格下價,既然隻隻用途差唔多,我就係網上用左大概100港幣買左隻最平既mixer返黎,唔知叫乜鬼野神既牌子,話知佢叫乜啦,用得咪得囉...買左先知好用,就知以前浪費左幾多我既手力啦!
講返雪糕先,我第一日係先整朱古力味,睇到blog友話要用double cream,我又見唔到double cream,所以就買左whipped cream,出黎效果都唔錯,我買左普通朱古力,材料整好晒試味既時候...乜咁鬼甜既,攪到我勁擔心太甜點食呀!?同埋d顏色淡到乜咁,早知就買黑朱古力啦!仲有唔知係咪我中途攪拌既過程攪得唔好定次數唔夠多呢,成型之後既雪糕脆脆地,應該仲有好多碎冰!後黎問返blog友佢叫我用mixer攪拌,我第二日整芒果雪糕既時候,頭幾次都係用手攪佢,攪左3次,之後兩次用mixer,出黎既效果都好ok喎,我用兩隻勁大芒果,d雪糕既芒果味真係好濃,好好味,今日食左3球,發覺有少少問題既朱古力雪糕變好左喎,唔知係咪心理作用呢,anyway希望兩隻皮蛋鐘意啦
特別鳴謝V女廚房提供既教學同指導....
2009年6月8日 星期一
Shopping Day~台中
星期六我+老公去了台中一轉,因為我地已經有年幾冇去睇牙醫喇,所以星期六去洗牙,跟住就去shopping下啦,唔知點解我之前買俾老公既polo shirt好多都搵唔到,攪到老公成日著黎著去都係o個幾件,因為台中又搵唔到好似香港duty free咁買burberry有得平,所以都係等返香港再買俾佢.....o個日話就話陪老公買衫,但我見到Net有sale,就入去睇下啦,我個人對衫冇乜特別要名牌,之前係英國我都係買H&M+TOPSHOP+Mango,香港就IT個咋,因為女仔d衫成日換款,所以我都唔會買特別貴既衫,因為台灣冇H&M+TOPSHOP,而Mango我之前買左好多,而且台灣都有間類似H&M+TOPSHOP既店,叫做NET,佢既design同quality都唔會輸H&M,d款同H&M都幾似,最重要既係價錢又係大眾化....O個日我睇岩兩件有discunt,買兩件50% off,我就拿拿林囉去試,有件好似特返我手上一件,有個女仔見我囉住覺得靚就狂搵我o個件,我見咁樣就梗係唔會放返去啦,一於試左先,唔岩再放返去,hahaha...一試好岩身wor,真係要同個女仔講聲唔好意思,不過台灣咁多net,實有一間有我依件衫既,我兩件衫原價$890+$990減一半,唔駛$1000就有,抵呀...老公都見到岩既衫,都買左幾件,是日shopping開心!
是日我+老公的戰利品
就係依件有人同我一樣睇下左,可惜佢慢我一步,我依種心態真係唔係幾岩,不過我都控制唔到
我真係好鐘意買長版衫,因為可以遮住我唔好既身材,話時話屋企既長版衫多到有d都俾我遺忘...又係一個敗家!
是日我+老公的戰利品
就係依件有人同我一樣睇下左,可惜佢慢我一步,我依種心態真係唔係幾岩,不過我都控制唔到
我真係好鐘意買長版衫,因為可以遮住我唔好既身材,話時話屋企既長版衫多到有d都俾我遺忘...又係一個敗家!
2009年6月4日 星期四
豆豉鯪魚炒蛋
之前因為睇左"珠光寶氣"學左個豆豉鯪魚炒蛋,其實唔係學,因為高長勝都冇教,只係見佢地餐餐都煮依味餸,係咪真係咁好味呀?!我就上網搵食譜啦,點知根本冇人教依味,而屋企又有豆豉鯪魚,就自己試下煮囉,唔知味道同高長勝煮既一唔一樣呢?不過老公+老爺都清晒,好似唔錯咁喎
煮法: 豆豉鯪魚切成細塊
雞蛋加少許麻油, 雞粉同豉油發爛備用(如豆豉鯪魚太鹹可不加豉油)
燒熱鑊加油把雞蛋倒入略煎,在蛋還未熟時加入豆豉鯪魚炒勻,撒上蔥花即成
煮法: 豆豉鯪魚切成細塊
雞蛋加少許麻油, 雞粉同豉油發爛備用(如豆豉鯪魚太鹹可不加豉油)
燒熱鑊加油把雞蛋倒入略煎,在蛋還未熟時加入豆豉鯪魚炒勻,撒上蔥花即成
訂閱: 文章 (Atom)


text:
2015年8月12日 星期三
焗火腿蛋多士
25 則留言:
我記得呢件蛋多, 但完全唔記得果架妹.回覆刪除回覆
Mr Koo 首歌, 又記唔記得?刪除
想加兩滴美極落去~~~哈哈回覆刪除
椎名林檎跟雞蛋仔???回覆刪除回覆
我好OUT,唔識椎名林檎. 上網睇才個是個日本歌星.回覆刪除回覆
椎名林檎>> 香港多人講佢時, 已經係好耐之前之事啦刪除
椎名林檎我知係邊個,但唔知佢同雞蛋仔有乜關係????回覆刪除回覆
其賁佢地無關係, 只不過.....刪除
因為古生首名曲, 一講今期流行, 我就會想起椎名林檎
我記得,仲要係記得古生嗰個獨特唱腔.;P回覆刪除回覆
真係一聽難忘 XD刪除
幾好味,又筒單,回覆刪除
我要學下先(^^)回覆
呢個焗蛋多士, 真係好易整, 鐘意食流心蛋, 會鐘意食佢啦刪除
當年名曲XXXD回覆刪除回覆
另一古生金曲: 男朋友, 好聽到呢...刪除
你對歌曲戲名都好好記性喎,做Dj就啱哂.回覆刪除回覆
可惜我只識老歌, 而家個D, 我又唔曉呢刪除
呢個我反而無整過,因為我唔食荷包蛋,流心蛋.回覆刪除
搵日試吓整比班生食,佢應該會LIKE :)回覆
我幾鐘意食流心蛋架刪除
如果班生都鐘意, 呢個多士應該啱佢
今期流行, 流行椎名林檎...我淨係記得巧難聽,好彩佢對樂壇冇雄心壯志啫回覆刪除回覆
同吳唱K都可謂不相伯仲刪除
首別怪她, 都係一聽難忘 XD
我反而喜歡用鑊煎蛋,濃邊有汁,吃時篤穿蛋黃,用多士點汁吃回覆刪除回覆
燶邊蛋, 我都鐘意架刪除


text:
2016年8月7日星期日
白果雞蛋腐竹洋薏米糖水
但係對我嚟講,就好珍貴啦,因為係香港來嘅食材.
訪客從香港帶來兩斤白果,某日終於的起心肝,剝殼入冰格保存.
我從小到大,都好討厭剝殼,捉埋王子一齊做,快啲可以搞掂.
另外訪客又帶來靚腐竹.
亞超其實係有真空包裝嘅白果同包裝腐竹賣嘅,但係白果就無乜味,不過都唔夠腐竹衰,啲腐竹煲唔爛㗎,好似膠片咁,所以買過一次就怕怕啦.
除咗白果腐竹,仲加入咗雞蛋同洋薏米,糖就用天然黃糖.
真係好耐冇食,係久違嘅味道.
王子係未食過呢個糖水嘅,佢見到個樣,覺得好奇怪,知道啲原材料,覺得更加奇怪,唔明點解我哋會用所有佢心目中嘅咸材料,去做一個甜品.
我跟他說,無預佢食,啲材料咁珍貴,佢最好唔好食添呀.
比我一咁講,佢反而好想食喎,試味之後,仲讚好有驚喜,估唔到咁好味,自己走去食咗一大碗...
20 則留言:
我覺得呢個糖水嘅靈魂係白果,但唔知點解以前我細個時唔食㗎!回覆刪除回覆
我就從小到大都好鍾意食,無論點煮都覺得好食,好鍾意佢嘅味道刪除
很經典的糖水,細個時唔識欣賞,現在很喜歡!回覆刪除回覆
如果同紅豆沙,麥米粥嗰啲比,我鍾意呢個多啲,可能我比較怕飽肚嘅嘢刪除
- 回覆
返香港我會食啲帶唔走嘅嘢,魚皮餃,墨魚丸,蝦餃燒賣果啲刪除
我一直唔喜歡食白果,所以多數都係煲腐竹雞蛋.回覆刪除回覆
我同你相反呀,我好鍾意白果嘅味道刪除
老DAD年年帶幾斤回來,我就唔啱食喇.回覆刪除回覆
我從小到大都好鍾意食,點煮都覺得好食刪除
白果聽講喺歐洲係有得執㗎.但係我唔識邊啲係白果嘅樹.回覆刪除
講咗一大輪其實我唔食白果㗎,腐竹我都唔食嘅.回覆
係呀,不過我未見過,可能响森林中間,但係白果樹要好多年先會結果㗎刪除
點解唔食呢?因為個味道定質感?
我都好鍾意^_^回覆刪除
但係對我嚟講,就好珍貴啦,因為係香港來嘅食材-- 原全明白,我啲腐竹都係香港有人帶來給我才有咋 ^^回覆刪除回覆
其實唔係睇你blog,我真係唔知新加坡有咁多嘢都無,我一直以為好多嘢都買到㗎刪除
以前細個會幫手用槌仔揼開個殼卜一聲幾好玩,近年就好少食回覆刪除回覆
我屋企都係用槌仔揼,不過我技術好差,成日揼爛㗎刪除
我反而唔中意食白果, 見到都會揀返出嚟..haha回覆刪除
而家先醒起, 我都好耐無食雞蛋糖水><回覆
我好鍾意呀,通常唔食果啲人都會畢晒比我刪除
你搵日又煲吓啦


text:
2008年5月1日 (星期四)- 橫風橫雨
尋晚黎到間酒店既時候, 已經好夜la, 咩都睇唔到, 所以今朝早想系酒店附近四圍睇下, 呢間青島パームビーチホテル系青島好出名既渡假飯店, 鄰接青島海水浴場, 景色都好靚. 行完間酒店之後, 仲可以順便行去隔離既子供之國, 而家仲系花祭tim, 所以會好靚ga.
我地原先諗住今朝一早再浸多一次溫泉, 點知起唔到身, 算la… 咁就落去食早餐la, 酒店既早餐都幾豐富, 不過都係別府間酒店既早餐好味d. 但系去到食早餐時, 晴天霹靂...出面落好大雨呀, 仲好大風tim…唉….今日仲安排左好多行程ga…都無辦法la….唯有出左去睇下點la, 我地系酒店check-out之後, 就順便換返張巴士無料一日券, 只要出示passport就可以換到, 咁岩呢間酒店既receiption都可以換, 跟住我地寄放行李系酒店, 就出去四周行下.
首先我地系酒店入面同附近行下先, 橫風橫雨….有遮等如無遮….如果無落雨, 呢度環境應該幾靚ga. 再行去子供之國, 呢段時間系花祭, 入場系要俾錢, 平時就唔駛入場費, 但因為我地住係青島呢間酒店, 佢會每人送一張子供之國入場券, 不過, 今日落咁大雨, 都無咩用, 所有機動遊戲都停開, 又無得玩摩天輪....成個子供之國都無咩人, 我地系一間餐廳避緊雨時, 見到有幾只好大既鴨仔一齊避雨, 好攪笑, 唔知呢幾隻鴨仔系邊度黎. 係我地避雨期間, 有一檔路邊檔既檔主問我地系邊度黎, 我地話香港, 佢地都好好咁, 其中有一個女仔英文幾好ga, 咁我地就問佢地, 去堀[切峠同埋日南海岸點樣搭巴士去, 但系佢地話都唔系好清楚, 可能日本人唔系經常搭巴士, 同埋原來個女仔佢以前係意大利住, 都係返左日本幾年, 所以都唔係好清楚四周既路. 咁我地同佢地道別左之後, 當然仍然落緊雨, 不過細雨左好多, 我地就係附近影下相, 相信平時陽光普照, 都應該會幾靚. 不過始終落雨同埋都幾大風, 真係好難再影落去, 唯有離開子供之國, 我地沿另一條路返酒店, 先發覺我地去返子供之國既入口, 原來頭先我地係無經過個子供之國既入口, 但係又無人叫我地拎入場券....真係奇怪la.
食飯之後, 就要出發去青島神社, 真係好唔捨得離開食店, 出面落咁大雨...我地今次行得快好多就到達頭先我地落車既巴士站, 其實都唔係好遠. 青島神社係一個小小既島仔上, 好得意, 成個島仔都俾"鬼的洗衣板"圍住, "鬼的洗衣板"係因為交互堆積的砂岩和泥岩在傾倒後被波浪侵蝕造成. 但因為佢係一個島仔上面, 中間有一條彌生橋連接, 但實在太大風, 行條橋時都行得好辛苦呀. 我都好怕會俾佢吹落海呀. 我地行左入去青島神社參觀, 其實都唔係有咩太大既特別, 同其他神社差唔多. 行左一陣之後, 我地就離開青島神社, 我地見好似無咁大風, 就圍個島仔行左一個圈, 其實風景都幾靚, 周圍都種左好多不同既樹木.
行返出去巴士站途中, 經過縣立青島亞熱帶植物園, 本身都想入去睇下, 但又落雨, 算la. 本身今日既行程仲會去堀切峠, 同埋睇下有無時間去埋Sun Messes日南, 但係咁既情況, 我地都係放棄左, 我地搭巴士返酒店算la. 我地返到酒店之後, 因為我地成身濕晒, 所以同酒店既人講想拎返d行李換衫先, 換完衫之後放返d行李係佢地果度. 由於今晚我地會搭夜行特急返博多, 所以今晚無得沖涼, 所以我地就走去浸多一次溫泉, 雖然我地唔知得唔得, 但我地真係無辦法之下試下, 又ok bor, 我地浸完溫泉之後舒服晒, 就要準備起行出去食晚飯la, 我地係酒店拎返d行李之後, 就出去搭巴士去宮崎, 期間酒店有個女職員好好咁, 問我地係咪去子供之國JR站話車埋我地, 我地話唔駛la, 因為我地要去宮崎JR站. 咁我地搭巴士去到宮崎站之後, 發覺宮崎站好大, 早知尋晚係宮崎站轉車, 就唔駛食杯麵.
我地諗住去宮崎附近既JUSCO行下順便食野. 有一架巴士係往返JUSCO同宮崎站, 都可以用無料巴士一日券, 但唔知點解我地落車時, 巴士司機話要撕我地既巴士券既一部份走, 但係我地怕之後回程無得用, 同佢講我地仲要用巴士券返宮崎JR站, 但又係大家都唔知大家講咩, 最後巴士司機都係堅持撕左我地既巴士券既一部份走. 我地係JUSCO裡面行下, 同埋係入面food court度食野. 不過我覺得都係無咩野行. 到差唔多時間, 我地搭巴士返宮崎站, 我地一直都怕巴士司機會唔會唔俾我地用無料巴士券, 但呢個巴士司機今次無咩特別問題, 就俾我地落車. 之後我地就搭夜行特急返博多.
宮崎市觀光協會


text:
近日新聞報導,有個廿幾歲嘅女人做傳銷做到月入好高,連樓都買埋.件事本身嘅發展我唔認同,但並唔感到驚訝——反正你夠 guts 去偷呃拐騙而差佬唔拉嘅話,你慢慢變有錢係正常現象.
最令我驚訝嘅係,點解咁耐以黎佢身邊無一個人(親戚,朋友,舊同學 etc.)起佢底,開佢名話佢做傳銷呃人?喂佢呃人喎,你同佢身邊啲親戚朋友都可能出事架喎,你唔將佢身份公諸於世,咪即係任由你親戚朋友啲血汗錢被人呃?你仲係人黎嘅?須知傳銷就係一種靠呃身邊人幫自己賺錢嘅仆街行業,曾經身受其害嘅朋友,一定會明我點解咁講.
有人同我講:「你開佢名,佢會斷六親,好慘架喎.」屌!家陣我就係要佢斷六親呀!做傳銷係呃人係詐騙係雞係公廁,而只有令當事人無辦法響呢行搵到食,先至可以令佢早日脫離.唔好 FF 佢會有日搵夠錢然後突然良心發現金盤洗手啦,白痴仔.斷六親就等如斷佢米路,係最直接令佢脫離傳銷嘅方法.你由得佢繼續呃人,一方面係出賣朋友,另一方面亦係對唔住淪為傳銷騙徒嘅佢.得罪講句,做朋友做到你咁,都真係幾撚仆街下喎.
知情不報,其實咪即係包庇囉.包庇一啲為賺錢不擇手段嘅仆街,犧牲嘅係信任朋友嘅善良之輩.講慘,慘得過咁樣?
我就唔同.過往我一知道邊個做傳銷,我就會喺 Facebook 開佢全名,等我身邊嘅人多多留意,多多提防.原因好簡單:做得我朋友嘅人,我都唔想佢地有機會仆街.(當然可以選擇唔信我.但唔信我之後被人呃,well that’s not my problem.)關心朋友唔係得把口,要有埋實際行動先得.
相反,假如我唔出聲,到有一日有朋友被傳銷騙徒呃錢搞到債台高築,喊住質問我:「點解你一早知佢做傳銷,都唔同我講?」我諗我真係會慚愧到想當場自殺.
利申:誤交損友,上過兩間傳銷公司,最後乜都無簽,反而有錢落袋.嘿嘿.


text:
去到最後一日, 終於可以係我地最鍾意既上島珈琲店食早餐, 店員似係韓國人, 都幾靚女呀, 老公迫我偷影
呢個餐無記錯只係600yen, d菜超新鮮
仲有厚多士同煙肉蛋, 咖啡我地通常叫黑糖咖啡, 已經好甜, 唔洗再落糖
隔離坐左個婆婆, 無端端問我識唔識日文, 我話識少少啦, 跟住佢話我Kawaii.... 好少比人咁讚呢, 可能佢對眼有d朦, 所以覺得我kawaii
是日係星期日, 可以買呢個特價巴士地鐵一日pass, 只係600yen, 坐一程地鐵要200yen, 坐三程已經番本
第一程坐左3個地鐵站, 去左名城公園
如果去名古屋城係應該係市役所站落車, 我地係去錯左
不過錯有錯著既
首先有翔君歡迎我地
仲有公園門口有人派免費礦泉水, 包裝都已經好靚, 好似係德國牌子
仲係sparkling, 平時飲perrier都好貴啦
如果唔係去錯, 都唔知有個咁靚既公園
仲有風車tim
好多日本人擺位賞櫻, 後來聽收音機節目主持講, 點解一早有d後生仔係度擺位呢, 原來係d公司後輩要一早去公園幫前輩搵定個靚位賞櫻, d前輩夜晚先出現嫁
今次去左好多古城, 行下公園都好開心
仲有人影結婚照
好快就到名古屋城lu, 我同老公講如果入場費平過500yen就入去啦, 點知真係500yen入場, 仲要有地鐵一日pass可以平100yen, 即400yen入場, 好彩我地早入場, 呢幅係走個陣補影, 已經要排晒隊買飛
藍天 + 城 + 櫻花.... 係最美妙
可惜下晝要走lu


text:
2012年7月3日 星期二
Hea 遊沙巴 day3 3/7/2012
今日起身已經無乜唔舒服,應哥哥要求,起身後我哋就去游水.哥哥好興奮,估唔到細佬見到個水泡都好開心,好似知道有得去玩水咁.酒店嘅泳池唔算好大,但都幾靚,而且好多嘢俾小朋友玩.除咗泳池之外,酒店仲附設一個沙灘,雖然個沙灘係人造,而且都細,但對我哋嚟講都好夠.我哋今朝先去沙灘,今次係細佬第一次響沙灘玩,初初都驚佢會驚,但估唔到佢唔驚不特止,仲玩得好開心.我哋響沙灘玩完就轉咗去泳池游多一陣水,久後就返上房換衫沖身煲落粥再去餐廳食早餐.
早餐好多人,而且冷氣唔多夠,邊食邊出汗,食完豐富早餐返房煲好粥仔兼休息一陣我哋就出發啦!
今日我睇去睇長鼻猴同螢火蟲,之前已經同野生樂園聯絡咗,自己揸車去比連local tour足足平一半,所以我哋揀自己揸車.由酒店去目的地嘅車程都幾耐,我哋12點幾就出發,由於早餐太豐富,我哋都無食午餐,反而先去走咗去附近嘅超級市場買定d水同乾糧後再出發.目的地其實都幾遠,上車無耐大家都瞓哂覺,中途我哋都有停車去下洗手間,順便試吓哩度既榴槤,唔...一般啦,食完去完廁所就上車再出發啦.
去到目的地都係2點多d,比完定時候早咗好多.我地俾咗今日個tour嘅費用就坐低等.個tour包埋tea,由於我哋未吃午餐,所以都食咗d,都係嗰句,一般啦.食完嘢坐吓等吓,終於到3點半,而其他join咗呢個tour嘅遊客都陸續到啦.去都4點,其他人食完tea我哋就上船去睇長鼻猿啦. 隻船一路行,揸船嘅大叔就吹哨引d長鼻猿出嚟.講真,我地真係見到好多猿猴,不過真係長鼻猿嘅就得幾隻,不過就幾得意.
我哋睇完長鼻猿之後就食晚餐,晚餐都係個tour包埋,唔特別好食,食完再上船,今次就去睇螢火蟲.講真,我咁大個女都係第一次睇螢火蟲,d螢火蟲響d樹 上面一閃一閃好似聖誕燈飾咁,好靚;洛洛都睇到好開心,猛話好靚,我地就成機同佢講解有關螢火蟲嘅知識,佢到而家仲記得呢.
我哋嘅tour睇完螢火蟲之後就結束.係時間返酒店,返到酒店沖完涼見有d肚餓,叫咗 room service 食就瞓覺啦.
張貼者: jacqueline 於 上午5:23
標籤: 2012-7 Hea 遊沙巴
訂閱: 張貼留言 (Atom)


text:
2009年3月20日 星期五
生日遊日記 Day6- 輕井沢→草津→伊香保 2009-03-20
今日係洛洛生日,起身梳洗執好行李就check out ,再到餐廳食早餐.我哋噚日已經買定個糕仔俾洛洛吹,食完早餐拎個蛋糕出嚟佢已經開心到傻咗,點好蠟燭唱生日歌到吹蠟燭洛洛全程都表現得好興奮.食完蛋糕 我哋就去酒店附設嘅滑雪場玩雪兜,洛洛初都有d驚,但係玩咗一次之後就好開心,猛話好玩.我哋玩咗半個鐘就要走嘞,洛洛唔願走,不過無辦法啦,我哋趕住去 草津,唯有下次再玩過啦!
我哋又上車出發嘞,由輕井澤揸車去草津車程一個鐘左右,途經淺間山,淺間山係活山,早兩個月爆發過,而家仲有噴煙.我 哋架車一路上山,去到高原,可以好近距離視觀察呢個活火山,風景好靚,高原另一邊係群馬縣,從高空望過去都好靚,映完相上返車行咗一陣就去到一個公園,落 車俾洛洛行咗一陣玩吓雪又上番車,再直駛去草津.
由於係日本假期關係,草津勁多人,停車場 full 到不得了,我哋要泊到上山先有位,泊好車就沿住温泉街行去湯畑,一路行都好多嘢睇好多嘢買,我哋仲買咗好好味嘅串燒做 lunch !一路行一路 feel 到有d嘢由天飄落嚟,初初以為係塵,睇真d原來係雪!雖然好好好細粒雪,而且好快就停咗,但由於無諗過會有雪落,所以都興奮咗一陣.
未落到湯畑就已經聞到好臭硫磺味,溫泉浸得多,咁大個女都係第一次見到溫泉源頭.d好熱嘅溫泉水不斷咁湧出嚟,都幾得意.由於實在太多人,加上又硫磺味真係好臭,映吓相我哋就走嘞!
繼續開車去伊香保,越行就越鄉下,沿途風景都幾靚.車程比預定長,要差唔多2個鐘先到.伊香保响山上面,上山條路都幾窄同幾斜,好在姑丈手車幾好 啫!我哋今晚住溫泉酒店,check in 咗就上房嘞.間房比想象中更新淨,設備都好劑全,個 view 好正好舒服.襯仲早我哋出咗去行吓.伊香保溫泉街基本上係一條長樓梯,旁邊有好多舖頭同旅館,都幾靚幾特別,我哋一沿住樓睇向上行,行到上盡頭就係神社, 由於已經開始天黑,我哋唔敢亦費事行入上神社,取而代之係轉右行去河鹿橋,個天黑得好快,未行到河鹿橋個天都已經黑齊,街燈好疏落又暗,周圍人影都無隻, 加上有幾幢荒廢咗幾民居,周圍環境氣氛好陰深,俾人嘅感覺唔多舒服.我哋見勢色不對就折返酒店,返到去講返先知原來大家見到其中一幢荒廢咗嘅屋裹面晾咗多 衫同被單,但好似晾咗好耐無人收,全部都變得破破爛爛.c6 仲話屋主好似晾完衫出咗門之後就返唔到嚟咁...............聽佢講完都個心都寒咗寒.............!
好彩已經返到酒店,而且有晚餐等緊我哋.我哋今晚响自已房食懷石料理,都 ok 好食啦.食飽係時候浸溫泉,我同洛洛浸,入到去沖完涼就浸內湯,浸熱咗個身諗住浸露天風呂,但點知揾嚟揾去都揾唔到,之前响酒店網頁明明見過有架?著返衫 諗住出去問人,一出去就見到 c6,原來男湯嗰邊都無.問番職員先知原來露天風呂响另外一邊,我哋就去咗浸.個溫泉都幾多人,d水好滑,都幾舒服.浸完溫泉返房飲吓酒,睇吓電視就瞓 勒!
張貼者: jacqueline 於 上午1:15
標籤: 2009 生日遊日記
訂閱: 張貼留言 (Atom)


text:
九月十二日
蚊ee生左bb喇! 晴晴多左個細佬
我地等佢十二朝就衝上佢屋企探佢地
阿ti仲親自送禮物比細佬tim
拎住兩包尿片都唔覺重呀 勁!
上到車 阿ti話 : 依家訓陣先有精神探bb呀
點知tima一句 : 你都冇訓 扮野
阿ti就忍唔住笑 : 嘻嘻....
tima再話 : 你唔訓陣一陣冇bb玩架喇
阿ti 反反眼 : 我真係訓唔著丫嘛
("丫嘛" 呢兩個字喺阿ti三歲之後 就成日講)
於是我地一路到屯門嘅路上
佢都冇訓覺 仲同tima傾計傾得好開心
到左蚊ee屋企喇 有好香嘅薑醋招呼我地
仲有雞酒 可惜我地唔鐘意飲 嘻嘻
晴晴同阿ti後期先玩熟 初初都係各有各玩波波池
晴晴有d怕醜 阿ti就太熱情嚇c人
好彩後嚟晴晴都好enjoy同阿ti玩
有公主波波池啊
細佬好"抵打"呀 好"醜怪" 呀!!!! 好鐘意你
哇 阿ti失儀喇 嚇親人呢 露晒底咁
佢地話 close the door
開始混熟喇
有得玩 梗係比人影張靚相啦
yeah! 兩個做好朋友啦
你地嘅媽媽都係好多年嘅戰友...老友
哎呀 阿ti好似壓住晴晴咁呀 喂!!!!
哈哈 好耐冇抱過咁細嘅bb tima好緊張呢
阿ti就反而好淡定
自己抱住十二日嘅baby 勁呀!
(tiba有幫手托住嘅 ^^)


text:
titi爸爸 生日快樂呀 今年係我同你過嘅第七個生日
第一個生日 我地好有planning去旅行過
第二個都係 直至第六個就冇得同你慶祝 (坐月嘛 )
所以今年生日老婆一定要同你好好食餐飯嘅
最後揀左一生任食日本創作料理 食完都覺得唔錯好好味呀
mami一收工就返屋企接titi 第一次自己帶titi坐港鐵
titi真係好鐘意坐港鐵 特別聽到咇咇聲就拍手 哈哈 傻妹
食飯嗰間店張bb櫈好靚架 d姐姐仲會送禮物比bb
今日嘅禮物係日本膠質飯衣 超靚 冇諗過有d咁筍嘅野送
除左bb 生日嘅壽星公壽星女有魚生旦糕呢 好開心呀
飽飽之後就同titi行銅鑼灣 titi好開心呢 我地仲去世貿影貼紙相
喺世貿嘅機舖附近都有公仔可以影下 d哥哥姐姐望住
初初有d唔好意思 但之後冇理佢地咯
老公 希望你今晚玩得開心 多謝你比我擁有今日嘅一切
我同titi 仲有兩家屋企都永遠愛c你啊 (一年肉麻一次啦 ^^)
本來好想整個movie比你架 可惜唔夠時間
哈哈 唔好呷titi醋呀 最多下次整返比你啦
movie就冇喇 但相就搵左d出嚟 比你回味下我地以前嘅開心野啦
嘻嘻 十分鐘就搵到咁多相 仲有好多自己上網睇啦
Tiba Tima從前嘅一點一滴
很多個國家了...


text:
三月十一日 天陰陰
十八個月至十九個月閒記
歲半嘅titi豬
放假喇 一有假期梗係陪titi豬啦
難得公公婆婆都off 一早plan好去南丫島
一來阿ti未去過 二來地方細細可以慢慢行
阿公阿婆老遠買早餐比我地 好感動啊
食飽飽就出發喇 我地坐巴士到中環碼頭
之前阿ti喺第一次搭船嗰陣交左海龍皇稅
所以唔洗驚暈船浪呀 哈哈 好迷信呢
唔洗半個鐘 去到南丫島
阿ti訓左 我地就一路行行行
好多海味店 飾物店 雖沒有長洲那麼多市集
但比長洲多了一份恬靜 自在 特別在平日 沒太多人 剛好...
啱啱訓醒樣 好呆呀 titi對腳長唔長呀? 哈哈
我地向洪聖爺灘出發 途經豆腐花店 仲有風采發電站
豆腐花好好味 凍嘅豆腐花一d都冇雪味 而且仲好軟好滑
七蚊一碗 食得出伯伯用心製作 加油呀 伯伯
一路行 發現南丫島正在發展好多項目 下次嚟可能唔同樣喇
行左大一條斜路 終於到左南丫島風采發電站喇
風景一流 好大風呀!!!!! 我地上埋觀景亭 仲大風
吹到阿ti喺咁狂笑 好似好high咁 笑di人呀
落返斜 去左洪聖爺灘 d沙好幼 水都好清
如果係夏天就可以去游水 依家唯有喺灘邊影下相啦
下面幾張相係tima要求阿ti笑 你睇佢笑得幾醜怪...
好快就行返出去市集嗰邊 三點先食lunch 趕得切四點船
時間咁早 我地決定去一轉動植物公園
比阿ti睇下動物 之前同titi去過兩次動植物公園架喇
今次識得最多野 好 high咁指比媽媽睇 " 雀雀" "ma嬲"...
睇完動物 就例牌去一轉playground 玩佢心愛嘅"sir sir"
離開動植物公園 我地落金鐘接收工嘅tiba
去左銅鑼灣食泉章居 哇 依家泉章居好唔抵食
暫時嚟講冇下次喇 no no no!!!
一日假期好完滿咁完結 換來開心回憶之餘
tima對腳好好好好好赤痛呀 可能行得太多斜路 鳴鳴...


text:
十二月二十四日
二十七個月至二十八個月閒記
silent night...
今年平安夜 有他們陪著我們過...
去過香港迪士尼酒店嘅grand salon同翠樂庭喇
就係未去過hollywood呢邊
趁聖誕節 一於睇一睇呢間酒店有幾靚 有幾好玩...
同迪欣湖一樣 有好大塊草坡地
同其他迪士尼設施一樣 有好多logo都係米奇呢
hollywood hotel呢幾個字好dirty呀 唔知係唔係太多人喺嗰度坐呢?
阿ti見到playground喇 本來想衝過去 但比tima一喝
慢慢行 慢慢行 但佢嘅心 一早飛左去lu...
呢個playground真係一流呀 安全 美觀 條slide仲好好"sir"呢
tima : 阿ti 比媽mi影張笑笑相就比你繼續玩!
阿ti二話不說停低 就左呢個"假"到暈嘅笑容
雖然係"假" 但tima都鐘意見到!
都十二月啦 仲有呢種光線 同熱熱地嘅天氣
tima都覺得好快會冇冬天lu...
平時tiba tima返工 就辛苦嫲嫲同表叔看住阿ti咯
真係唔該晒 多謝晒呢!
兩個可愛嘅小朋友 你地喺度講咩呀?
有關食....去左米奇廚師餐廳
地方唔錯 食物都唔錯 服務就一般喇
相比起翠樂庭 呢度真係爭d喎
話雖如叔 嗰日我地都食得好開心 因為夠靜 同埋環境新鮮
鳴鳴 tiba唔比tima換嘅碟碟呀 都幾靚架
但要九十蚊 都幾貴呢!
jason同阿ti嘅兒童聖誕大餐
個米奇布甸比tima加左眼同嘴嘴 係唔係靚d呢? 呵呵
呢兩杯係兒童WELCOME DRINK 好靚好好味架
TIBA TIMA同嫲嫲嘅STEAK同火雞肉
最後有好好味嘅甜品 完結平安夜嘅LUNCH
JASON話 : CHEERS 聽聽話話啊!
臭豬對呢餐都好滿意
食完就去附近影相 阿TI再嚟示範POSE王
再去GUEST ROOM玩畫畫 阿TI攞左人地兩張亂畫
JASON就畫得好靚 好有心機!
平安夜嘅晚上 我地一家三口去左吉野家HOTPOT
呢個活動係TIBA最鐘意呢 就你一次啦爸爸!


text:
一,K先生話:……我對於飛機上嘅座位一向都無乜所謂,不但止對於是坐窗口位定係路口位此類婆乸問題無所謂,對於兩公婆是否坐埋一起也都無所謂,因為在我而言那只不過是幾個鐘最多十幾個鐘的事情,又唔係買樓長住,安身立命.更何況如果班機Full嘅話,每個座位終歸都要有人坐,你覺得個位唔好要與旁人換,就等於要把自已的壞東西去換他人的好東西咁自私,咁明火執杖形同打劫.如果班機冇Full到,咁就好易解決啦,你唔鍾意Check in時劃個位,自已去揾個滿意嘅位咪得囉.你(**指行路人) 成日都唔同我坐埋一起嘅啦,一上機見到班機唔Full,『著』一聲就唔見咗人,都唔知閃咗去邊坐,周不時都要到落機先蒲頭.不過咁,既然係跟團旅行,就算係短短數日或者十零八個人都好,一到機場集合之後,就意味咗開始了一種不同於自已晌屋企的團體生活,思想觀念上要自覺地具備一種集體觀念,團隊精神,要服從指揮聽安排,不可再事事,處處都一事當前,先替自已打算,自已想點就點.基於此種觀念和精神(其實也談不上甚麼精神咁高嘅境界,不過是一種常識性嘅倫理道德,淺顯嘅做人道理而已) ,只不過就算我唔在乎座位問題,唔在乎兩公婆是否坐埋一起,但我仍都會服從團體嘅安排.此次去車臣,晌赤鱲角機場出發時,Check in劃位後,盡管我仲未食晚飯,好心急入閘去環亞嘅Lounge食免費餐,但係我仍然都會將登機牌交俾主事人統一安排,重新劃位,並且企埋一邊耐心等候.依嘅就叫做下級服從上級,個人服從集體,小道理服從大道理.就算我並不介意兩公婆座位唔相連,我也都唔介意同任何人坐隔籬,我並無重新劃位嘅要求,但係畢竟有啲人好介意,會有此要求,我服從吓領導統一安排,可以幫到人,又何樂而不為哉!所以去時在香港飛莫斯科依一程統一安排,由領導重新劃位一啲問題都冇,一路順風.((**行路人按:此次去車臣來回都搭國泰航班在莫斯科轉機,國泰一向當啲團體機票客係二奶仔,唔俾入Miles先唔講,且不能晌網上事先Check in劃位,而Airline一早同你劃定嘅位又唔照你訂機票時遞交嘅Name list排位,劃到亂晒籠,兩公婆時時都一個坐尖沙嘴一個坐筲箕灣,所以在機場Check in之後,通常主事人都要收集起登機牌重新排位,此種情形在跟團旅行中也都屢見不鮮,不足為怪.但許多港人仍都係鍾意出埠時搭國泰或港龍嘅航班,以為這是我哋香港人自已的航空公司,同聲同氣咁話.其實正是所謂自已的乜乜公司仲衰,行路人出埠就最憎搭國泰,去歐洲寧可搭英航法航德航和俄航,空姐空少冇國泰嗰啲後生漂亮又有乜所謂,又唔係揀女婿娶新抱.國泰的飛機餐差劣難食,椅背電視屏幕細過iPad且唔講,最衰嘅就係座位窄到膝頭哥頂住前排座椅,依嘅就係自已人的乜乜公司嘅好處了,因為唯有自已人先最知道如何對自已友賺到盡.前一排被行路人鬧到豬狗不如的那間斐濟太平洋航空公司至少座位寬敞舒服,我等加埋領隊剛夠十個人出的團體機票,也照樣可以事前晌網上劃位,而且唔駛我地自已上網做,領隊Paul哥一早就按名單需要連回程機票的劃位都在出發前做定搞掂晒了.所以大陸網友話哉:這個世界沒有最衰,只有更衰!)) (( **行路人替K先生在上述第一條中所說的話歸納總結為:對飛機座位無乜要求,對是否要重新統一劃位也無可無不可,但一定會服從團領導安排.))
如前一篇中所述,以下十條乃是行路人將老公在機場搭龍運巴士返屋企途中失態而大發雷霆時所講的一番說話,按時序歸納總結成十條,說話仍是用佢第一人稱的原話,但凡有行路人當時(在車上) 的插話或事後的夾叙夾議,均會用括號加星號註明.嗱嗱聲償還掉《K十條》這筆舊債先,否則老公詐起型上來都幾煩人.此《十條》文字不計標點達萬七餘字,凡唔鍾意睇本博文字的看官可略過,直接拖到下面睇孟加拉啲相,此萬七字與孟加拉之旅完全無關.
二,K先生話:……到行程結束,最後一程晌莫斯科搭國泰嘅回程航班返港.於莫斯科機場Check in攞到登機牌後,我專等面對面大聲問(因為隔住個櫃位)主事人P先生:「仲駛唔駛交登機牌統一劃位?」P生答曰:「你哋唔需要重新劃位嘅就自已入閘先啦」.正中下懷!因為今朝早餐之後就去紅場遊蕩影相,跟往返酒店房沖個涼就來機場,一路到此刻都未食過嘢.當時咁問P生時在場的除咗我哋兩公婆之外仲有C生C太同埋W生W太,共六人,之後我等六人便一起入閘去揾Lounge食嘢.((**行路人按:K先生在此第二條中所講的這段話係欲表明,佢係經過領導批準而離開唔參加重新劃位嘅.))
三,K先生話:……到了上一層好快就揾到Lounge食嘢,雖然莫斯科機場嘅Lounge唔係好多嘢食,但因為晏晝冇食Lunch,正好肚餓,所以也照樣大擦一餐,無論蒸嘅炸嘅,甜嘅鹹嘅,凍嘅熱嘅乜都試吓,仲飲咗杯白酒(俄國佬都係酒鬼,所以每人可免費飲杯含酒精飲料,第二杯就要收錢),酒足飯飽之後,跟住就飯氣攻心,於是就攤晌大沙發上瞓覺.點知啱啱瞓咗一陣,就突然被C生,C太拍醒,仲以為夠鐘登機,原來C生C太一早食完嘢落樓去咗候機室,此刻又被主事者派上來向我倆公婆索取登機證話要統一劃位,我話「頭先咪已經同P生講咗囉,我倆公婆唔需要再重新安排嘅嘛!」C生話「唔得,依家又話要全部重新編排,就爭你兩位了.」既然咁講,也都冇辦法,唯有服從領導命令,好似死鬼林彪元帥話齋:『對毛主席的指示,理解的要執行,不理解的也要執行,在執行的過程中加深理解』!但係我因為着住件獵裝背心,裡外好多袋,張登機牌唔知塞咗去邊,當時又睡眼睲鬆十分忟憎(一是忟憎剛瞓咗就被C生搞醒,二是忟憎做領導嘅出爾反爾,講說話冇口齒) ,抄來抄去抄咗好耐先抄到張登機牌,但此時郤又唔見咗你(**指行路人) ,偌大間Lounge得番兩間房,中間用大玻璃隔開,一眼望晒都唔見你人,斷估都係去咗洗手間梳洗.如果當時你在場,我也就同你攞咗張你嘅登機牌一齊交俾C生打發佢地去交差了事.點知又唔見咗你人,我自己已經好忟憎,仲要我去女廁揾你,依一刻真如北京話所說『氣兒就不打一處來』,一怒之下就請C生C太落樓話俾領導知「我倆堅持唔需要重新編位,就坐自已嘅位」,等佢倆落樓去覆命後,都仲唔見你返來,於是我就繼續瞓低攤屍…….((*行路人按:K先生在此第三條中所講的說話,已表明事情正在起變化,開始令到佢唔Likes,開始令到佢忟憎……)) .((PS:持香港銀行派嘅PP卡晌全球幾乎所有國際機場的貴賓候機室都可以食嘢,沖涼,瞓覺唔駛錢,所以老公一到機場,去揾可使用PP卡嘅Lounge位置,遠遠着緊過上機坐乜座位,因為佢話「唔食你就蝕底,依啲唔係免費午餐,係你間銀行幫你俾咗錢,銀行用咩錢俾呀,就係用你自已嘅錢俾囉」,佢雖然唔係香港出世,但周身充滿咗香港人唔執輸,唔蝕底嘅基因.))
四,K先生話:……點知又係啱啱瞓着咗,即刻又再俾人拍醒.依次係由領導P佢自已親自出馬(由於佢都唔知個Lounge晌邊,所以都係由C生C太帶領上來),佢哋三位再一次搞醒我之後,同我講嘅第一句說話係乜,因為當其時我瞓到烏吓烏吓已經唔記得,總之係要攞我倆的登機牌座位號俾佢哋重新編排,我因為二度被人擾我清夢,十分之抵觸與抗拒,所以講說話嘅語氣顯得好唔耐煩:「唔係已經講咗我哋唔需要重新編嘅啦,你都同意架!」「唔係唻,唔係咁架,依家唔夠位調配,如果你兩位唔參加就搞唔掂架啦,你就算當幫吓我啦……」作為領導的主事者P先生,直情係央求我幫佢解決難題,說話講到依一步,我仲有咩可講?人哋冇直接命令你將登機牌交出來,冇當你係下屬,即當你係朋友先出聲求你,就算你當時再點樣忟憎,再點樣唔Likes,你都唔好意思繼續托人手肘啦,係咪?唯有同你(**指行路人) 一齊乖乖地交出兩張登記證的座位號…….佢哋三位達到目的之後即時走人,我則冇可能再瞓得着,心諗:有乜吔大不了的難題啫?乜就係一個座位問題,有咩搞唔掂啫?總之30個人30個位,人人都有位坐,所謂唔夠位調配,無非就係唔夠相連位俾分開坐嘅兩公婆坐埋一齊,咁如果實在唔夠位就分開坐囉,都唔駛十個鐘,咁都非要黐埋一齊不可?十個鐘之後返到屋企!你日日24個鐘都攬埋唔放手都得啦!何必仲要難為領導自已赤膊上陣低聲下氣去求人咁Cheap!當時我仲以為除咗我倆公婆座位冇晌一齊之外,至少仲有一Pair(甚至二Pair)夫婦未能坐埋一齊.唉,唯有當係一開始就規定必須統一編位,咁仲要企响下面唔知等幾耐,依家橫惦都己經食飽,由得佢哋去編到夠啦!———唯有如此自已安慰自已.((**行路人按:照K先生在下面第六條中所講,他在此第四條中所講嘅,在交出兩張登機證的座位號時已經上當受騙了,只不過佢自已唔知,行路人我也都唔知(當時我已經從廁所返回到該騙局的案發現場) ,我倆仲以為幫到領導解決咗難題,儘管有啲忟憎,也都冇乜大不了.))
五, K先生話:……橫惦被搞到冇得瞓咯,於是執起手提行李也落樓去候機閘口.落到去見到已經開閘,旅客正排隊魚貫登機,點知我哋成班團友却仍然都集中坐埋一齊,仲晌度等候領導重新編位.實在是匪夷所思!叫人納悶嘅係:佢哋攞住我倆送出的座位號一早已經落樓,就算係仲有1至2 Pair夫婦未能坐埋一齊,攞到我哋兩個座位之後能否幫到解決問題,一望就知,又唔係『哥德巴赫猜想』之類嘅世界數學難題,如果俾我來搞,唔駛半分鐘就搞惦佢啦:新增二個位如果有助於解決那一二Pair非要坐埋一起的夫婦,就為其解決之,如幫唔到也都冇辦法,好似你(**指行路人) 個個位一邊係走廊,另一邊係唔識的街外人,完全無助於解決問題,乃廢票一張,當然依一層也都係登機之後先知…….不過此時我自忖,既然已經將自已座位貢獻俾領導了,佢鍾意點搞就由得佢去搞,唔關我事,始終都會俾個位我坐,於是企埋一邊,耐心地等領導派個位俾我之後就上機.我倚往條柱冷眼旁觀,只見領導人P先生一手揸住張名單,一手揸住支筆,企晌眾人面前圈圈劃劃,雙眉緊鎖好似真嘅咁晌解緊一道世界難題,同時也有人企晌佢側邊指指點點,好似教緊佢如何解開依道難題,實在可笑之至.依邊厢遲遲解唔開依道世界難題,那邊厢閘口乘客却已經上得七七八八,開始催未登機嘅旅客快啲登機.此一刻我突然醒起國泰嘅返港航班上會有隔夜嘅港報睇,但係遲咗報紙派完就冇得睇,可是依邊的世界難題睇起上來一時半時又無望解開,好似捉棋捉到咗殘局,有人出矛將來將去唔知幾時先將得死.此時我實在忍耐不住,一派英雄就義嘅款行過去同領導講:「嗱,人哋嗰邊催登機,你搞咁耐仲未搞惦,究竟有乜問題啫?如果因為有啲位冇人願意坐而令到仲有倆公婆無辦法安排坐埋一起嘅話,嗰個最差,最衰,最冇人肯坐嘅位,俾我來坐,拎我倆公婆嘅位出來調俾人哋好想坐埋一齊嘅倆公婆坐,咁得未啊!」講完我就好勞氣咁轉身仍去倚住條柱企晌度等,當然也並未表露自已當時係急於登機去攞報紙睇,因為知道急都冇用,我淨係想表達吓自已的對此事此態嘅不滿乃至不屑,甚至鄙視!又過去咗五分鐘,仲未搞惦.我真係頂唔順了,於是再一次行過去,對領導P講「上得機未啊?人哋都全部上晒咯!」P生居然望都唔望我一眼,仍係揸住支筆自已低頭指住張紙比比劃劃咁答我:「就係唔想要你去坐咁遠.」當時我完全冇去諗吓佢依句說話的含義,一味急於上機攞報紙睇,所以就答佢:「是旦啦!人哋催我哋登機呀!」於是P生就順水推舟宣佈:「咁大家上機先啦,上咗機先講.」直到登機此一刻,我倆公婆都尚未知道上機之後應該去坐邊個位,唯有暫時先朝自已登機牌上原本劃的位行過去(企晌入口處的空姐都要查登機證並指示你行佢左邊定係右邊的走廊,你唔想朝自已個位行都唔得)……((**行路人按:K先生以上這段說話中嘅場合,行路人全都在場,不過老公唔許我出聲,叫我遠遠哋去揾個位坐低.不過佢自已一聽P生話「上咗機先講」就即刻趕住去投胎咁衝去閘口登機,搞到我跟都跟唔切,卒之上咗機後令到我哋兩公婆失散咗三個幾鐘…….))
六, K先生繼續講:……上機一路行到自已個位,赫然見到自已個位已經被人占據,依嘅倒是並不奇怪,因為座位由領導重新編排過,問題係到此一刻都仍然唔知自已被編排去邊度坐,就算係欽犯林冲發配滄州充軍,都有個山神廟蔽體啦,報紙又冇得睇,咁遲先上機,預咗佢一早派晒嘅啦!真TMD窩囊透頂!((**行路人按:佢用北京話講咗句粗口)) 當時唯有拎住手提行李,企晌自已座位前嘅走廊上等候朝廷發落.空姐行來行去,幾次叫我唔好阻往通道,責令我快啲揾自已嘅位坐低,我唯有對空姐陪笑臉,Say sorry,並且呃佢登機證交咗俾領隊咁話.我心諗,我都想快啲揾自已位坐低咯,問題原本嘅自已位已經俾人占領咗,依家都唔知邊度係自已位.此時此刻真係又有啲舊年去菲濟『中秋落難』嘅感覺,自已都自已覺得好陰功.此還不特止,因為我發覺我獻出的位已被人佔據雖然唔出奇,奇怪嘅係與之相鄰坐嘅既非如我倆一般嘅合法夫妻兩公婆,也非晌本Trip中的同房嘅Room mate.而是兩位年富力壯,身體健康,完全冇需要照顧的中年團友,此一刻正大刺刺地坐在那裡有講有笑.我這才意識到自已獻出的屁股肉並非用於幫人救命補瘡,而係俾人用來煲人肉湯飲.此一瞬間,立時有一種吞咗半隻死老鼠般嘅噁心,翻胃…….盡管如此,我都算好嘢,完全未動聲色,因為到此一刻,雖然吞咗死老鼠,雖然屁股仍晌度淌血,我都要强令自已忍住依啖氣,因為雖然我倆本來座位就唔係一起,也冇要求安排在一起,但此一刻你我兩人都唔知編派去邊坐,萬一到時領導將我倆公婆安排到某個相連位坐,就唔應該再有咩說話可講,因為冇俾頭啖湯你飲,都算留番啲人肉湯渣俾你.所以到此一刻,我都並未有要為此發飈嘅打算,我做嘢好穩陣,歌仔都有得唱啦:『未到最後的時候,決不輕言戰斗.』就算係後發制人,你都必須保證自已係立足於道德高地,先可以出手.那麽何時我先有發飈的打算?那是在三四個小時之後,依家唔講住,一陣間先講.講番我正在噁心翻胃之時,領導P先生响機尾出現了,說是為我「揾咗個位」,叫我行過去,係最尾一行角落頭個位.該機好似係波音737,經濟艙座位是雙走廊,2-3-2排列,但最尾一行冇中間三個位,因為機尾的備餐間從中間凸咗出來.P生替我揾嘅位(其實駛乜『揾』唧,一早就知道存在依個位嘅啦!我事後回想起來,上機前P生曾經眼都唔望住我却對我講:「唔想你坐去咁遠」,哈!咁應該就係指依個位囉,仲需要揾咩!扮晒嘢!) 依個係尾排靠右舷窗嘅位.前面已經講過,上飛機坐乜位,同邊個坐之類,我根本就無所謂,同靚模周秀娜坐固然好,同余慕蓮甚至夏蕙姨坐都唔拘,就算同斯諾登甚至同拉登坐仲好,我都可以同佢哋傾到偈,學到嘢,甚至可以傾天光唔駛瞓.但係此時隔籬的走廊位已經坐咗一位唔係團友,大概35至40歲上下嘅女士,雖然肥肥地也唔靚(*後尾抵港排隊入境時有位團友問我:聽P生話,噚晚揾咗位靚女陪你喎,係咪啊?〈——哇!咁樣講都得?依種說話應該走去問上海法院民事庭的庭長,副庭長等三位啱啱被『雙開』嘅法官,因為法院大樓的承建商噚晚揾咗三位靚女陪三位法官.〉 我答:如此靚女,下次請領導留番俾自已享用罷啦!) 但係話是話,個女人畢竟都後生過我,雖無驚艷之喜,但都並不抗拒.但不知何故,P生却未等我坐低,趁我舉手提袋入行李艙之時即刻就閃咗.等我裝罷行李轉頭已經不見人影.依個時候問題却來了,頭先P生引我到座位前指個位俾我時,我已經發覺個女人面露不悅之色,或許佢以為尾排尾座冇人,將她一個與座位差唔多Size的白色手袋放在側邊依個冇人的座位上.通常在此種情形下有人來坐,你應該收起個手袋,就算唔起身也都應該側側身俾人行入去,孰不知依位「靚女」唔知乃何方神聖,當我放好手提行李就企於佢面前意欲行入那個領導『揾』俾我個位時,靚女居然無動於衷,眼光直視前方,當我冇到.塊面孔板板六十四,好似全世界都「爭佢多還佢少」咁款,K某雖然行走世界,形形式式各種女人見過不知凡幾,但在此種情勢下也都不敢造次,並非我細膽或者怕女人,而真正係因為自已底氣不足,因為我袋中的登機牌仍是朝前六七行那個已經被他人占領咗嘅那個座位號,而萬一眼前依個座位真係靚女自已嘅(有人上機買兩個位並不新鮮) 或者有朋友尚未登機,我又並不能百分百Sure該位是否真係屬於我等三十個位中之一,因為我並冇從P生處見到過依個座位號嘅登記牌,何況全機尾三行中無一位係自已團友,依一層不可不防,萬一爭執起上來,搞到召來空姐判解,人哋靚女施施然掏出兩張依兩個位嘅登記證,而我却冇,豈非上海話所講:『弄到一眼落場勢也嘸沒,坍台坍到陸家浜』!K某從不打無把握之仗,更何況先賢講過『好男不同女斗』.所以此一刻就想起應該求助領導(在大陸叫依靠黨組織) ,但一轉頭黨代表P先生早已閃得無影無蹤,這真叫人進退兩難,腦中像當年港澳辦白頭魯平那樣連呼三個『怎麽辦』,空姐又十分討厭地來催命叫人坐低,到此一刻已無路可行,唯有硬着頭皮以柔克剛:柔性闖關.但在闖之前思想上也都作了最壞打算:只要個靚女一出聲話兩個位都係佢嘅,我就會唔等佢摸出二張飛,立即講聲對唔住,二話不說便棄甲而逃.因為我不能肯定依個位是否真的屬於佢嘅,但我可以肯定依個位本來就唔係屬於我嘅,只不過係領導幫我『揾』嘅,我冇權也都冇義務去查測人哋嘅登機牌,我只可以出示自已嘅登機牌證明依個位係我嘅,但係我冇牌(所以會俾空姐當冇牌小販咁喝趕) ,所以三十六計走為上計,再糾纏落去分分鐘自討沒趣落唔到台,到嗰時唔去找黨組織都唔得啦!就算個領導暱埋廁所都要抄番佢出來啦!不過在柔闖行動之前趁靚女面朝前方目不斜視之際,我先把靚女從頭到膝(脚睇唔到) 打量一番,因為首先需要判斷佢嘅國藉,邊處鄉下,方能決定用何種語言與之溝通,但係靚女仲戴住個口罩(心諗千祈唔好有中東呼吸綜合症啊) ,好難睇得真,嘴,鼻和腮頰都睇唔到,但係憑所能睇到嘅雙眼,額頭,皮膚和頭髮(包括髮質及顏色) ,已可以斷定此女人肯定唔係南方人,甚至于唔係北緯40度以南之華北或中原地區人氏,好有可能係蒙古人,也有可能係分布在俄羅斯東西伯利亞和遠東地區的少數民族(好比舊年勘察加之旅中晌雅庫斯克見到嘅雅庫族人) ,或者也都有可能係我哋祖國同胞,例如清廷葉赫那拉氏嘅後裔即女真人,甚至漠北邊陲嘅赫哲族或者鄂倫春族之類.如果系祖國同胞則易辦,K某能操流利普通話,如果係蒙古人或俄羅斯雅庫族人,我也都識幾句蒙古話或者俄文可以對付,但你確定唔到對方究竟是何國藉就唔可以亂來,卒之都係用番英文穩陣的,於是非常Gentleman地,面帶小小微笑,22度半嘅欠身彎腰姿勢向靚女輕輕聲講一句:Excuse me,孰知靚女繼續扮高竇,都係望都唔望我一眼,僅係微微側吓身,收起那白色手袋,雙脚膝頭本是垂直頂向前座,依家淨係斜轉咗45度,但我仍然唔能夠正常地行入去,此時心諗:哈!真未見過如此冇禮貌嘅女人,你如果真係生得靚就話齋,你不過係半老徐娘嘅蒙古師奶個樣,同阿叔扮晒嘢!況且此時K某已經心中有了底,你一側身嗰個座位已經可以肯定唔係你嘅,咁就唔晒客氣啦,我抬起脚就從佢大脾上方跨咗過去…….((**行路人按:K先生在此第六條中所講嘅主要係二點,首先係一上機就已經發現被人從屁股挖走的一嚿肉並非用於補瘡而係攞去煲湯飲;其次係終於衝破個怪女人嘅阻滯而坐到了全飛機最衰嘅一個座位上.))
七,K先生繼續講:……真叫係一波未平一波又起,坐定之後問題又來了,頭先同個靚女大家各自運氣發功,進行無聲無形嘅思想交鋒,精神太集中未覺意一早就已經尿急,早知就去個洗手間返來先跨過佢大脾入座都未遲呀.依家就衰咗,頭先晌樓上Lounge食得太飽,又飲咗兩兜羅宋湯覺得有啲鹹,再加飲咗杯白酒更加頸渴,所以前後飲咗兩支水,兩杯熱檸茶,此刻坐定之後就尿急起上來,但又真係唔好意思即刻再向個女人開聲話要行出去洗手間.如果係自已團友就好說,但係撞到咁個女人,求先行入來嗰時人哋已經老大不願意,依家啱啱坐低又要出去,我自已都覺得有啲離譜.真如中共元老劉少奇話齋『老革命遇到了新問題』,搭飛機都唔知幾多次,從來未試過撞到咁樣事,咁樣嘅鄰坐,一時上還真係諗唔到辦法,唯有忍住先.真係多得佢P先生唔少,幫我『揾』咗咁個位,仲揾咗咁個『靚女』陪我.依家我直情搞成如《西厢記》中張生的唱詞:『我今是,水阻藍橋路不通』咁個局.今日點解會咁唔好彩,搞成咁,點算呢?北京人倒是有句俗話:『活人還能讓尿給憋死!』 冇錯,冇理由今晚成晚就咁困晌樊籠俾自已嘅尿急死,一定要諗條橋,點樣可以搞惦依個女人,打通藍橋去廁所.暫時唯有希望早D派餐,因為食完餐大家都會去個廁所先入睡,到時個女人一起身去洗手間我都可以跟住,先解決第一篤尿先,第二篤就見步行步再作道理…….長話短說,好唔容易等到派餐,派到我同個女人係最後兩個人,但却只剩低一盒飯,依個時間我知道機會來了,我毫不猶豫地扮出一副極之Gentleman個款,指住盒飯讓俾個女人食,唔記得盒飯係雞定係魚,個女人都唔係好鍾意,但係Last one,冇得揀,個女人唔鍾意都要食(我估佢上機前冇食嘢) ,我就再加多幾錢:「你快吃吧,半夜會肚子餓的呀,我上飛機前已經吃了晚飯的.」我用純正嘅普通話並且用適度溫柔體貼嘅語氣獻殷勤,但仍不失矜持和莊重.直到此一刻佢先除低口略為側身(最多10°) 微微頷首以示謝意,但眼光仍未正視過我一眼,而且基本上可以話仍無笑容.晌派餐時我聽到佢與空姐短短嘅幾句對話已經知道這是一位祖國同胞,普通話仲帶有好重嘅東北口音,仲係黑龍江口音.果然不出我之所料,十有八九是葉赫那拉氐的後代即 『在旗』,話唔定仲係個『格格』也未可知,不過可能性極微,如此冇禮貌唔識規矩嘅人都好難係大户人家出來.由於晌佢除低口罩之前我已經從佢嘅眼,額同埋頭髮就知道其長相與南邊遼寧吉林一帶嘅東北人唔同,一般分布响東北地區的漢人祖上多是山東人歷朝歷代「下關東」移民過去的,面相和型格都與土著滿族人有異.雖然溝女並非我嘅強項,但在理論上可以話已經頗為精通,實踐上也都有番咁幾道散手((**行路人插話:你唔駛謙虛了.)).第一步可說基本成功,去廁所疴第一篤尿以經在望.第二步點行晌腦中也已基本成形.晌依個時候輪到空姐滿面堆笑地同我Say sorry,話俾我件三文治代替盒飯頂住檔,或者同我加熱份聽朝嘅早餐好唔好?全都被我拒絕.我話不如你俾個杯麵我啦!空姐話後面冇杯麵,幫我去前面商務艙睇吓有冇.睇完返來都話冇.我問佢點解會唔夠餐派嘅?冇理由,通常地面上餐嘅數量都多過賣出機位嘅條數.姐姐話「係啊,今日我都覺得好奇怪,真係唔好意思……」.哈!咁都得,佢都好奇怪?不過今日算依位姐姐好彩,因為我上機之前真係晌機場個Lounge食得好飽,本來就打算一上機就瞓,冇諗往食嘢(*後尾落機後晌行李輸送帶前領導P先生話我「冇食到飛機餐而晌度發脾氣」,咁樣講若非別有用心,混淆視聽就係以小人之心度君子之腹———度我個食得好飽嘅『腹』.佢呃咗我嘅座位去獻俾完全唔需要照顧嘅人,換番個全飛機最衰嘅位掟咗我去坐,嗰個位點樣嘅衰法,我當然首先要講個位分分鐘冇飛機餐食囉,但唔等於我『發脾氣』就係因為冇食到飛機餐.其它諸如要睇人面色先入得去坐,坐低想疴尿仲要先諗計,點溝女之類我都未來得切講.更何妨我『發脾氣』嘅要害根本唔在於依個位衰唔衰,而在於被你呃咗!),再加上依位空姐又確係年青貌美,你知我一向憐香惜玉((**行路人插話:依一層係事實,不過通常都晌出邊.)) 上唔夠餐都唔關佢事,人哋已經話對唔住咯,何況我一路都冇打算食嘢,如果唔係尿急我一早就去揾周公啦.因為本來就無心深究,所以我就叫個空姐將成個Tray(淨係有餐包,沙律同埋布丁,就係冇飯盒) 拎走,要佢同我整杯毡湯力,姐姐仔一聽即刻話『得得得,好快就來.』說罷端走個Tray就去後邊整個杯嘢,真係好快就送咗來,仲係用隻正式嘅玻璃杯唔係膠杯,杯上夾住兩片檸檬(通常淨係夾一片作裝飾耳) ,插咗飲管和攪棒,剩半罐湯力水外加三包花生,連埋餐巾整整齊齊另外用隻小托盤連埋盤一起交到我手上,十分之好笑容,好招呼,但我都淨係淡淡地講聲「唔該」算係謝過了.晌我開始飲嗰杯嘢時,個東北女人終於開腔同我講嘢,佢指住我杯嘢問:「這是不是杜松子酒?」,如果係平日我撞到依啲冇禮貌又唔靚嘅女人,我都唔會睬佢,最多哼哈一聲應付過去.你話了,佢第一次同我正式講嘢,仲係問我問題,你起碼前邊都要加『請問』兩個字啩!仲有啊,佢都唔係用手指來指吓我杯嘢,淨係對住杯嘢用下巴稍許抬一吓,表示問嘅係我嗰杯嘢,你話係咪一啲規矩都唔識?冇厘家教!((**行路人插話:唓!你又唔係同人地相睇,拍拖,駛乜講咁多規矩唧,理得人哋有冇家教!你唔係急尿要擦人鞋嘅咩?)) 乜就係,如果唔係急尿我睬佢都傻!((**行路人:咁跟住點啊,你講快啲啦!)) 我聽佢好冇禮貌咁問我係唔係杜松子酒,都唔知佢想表示佢都識嘢定係也都想來一杯飲吓,我就睇住尿急嘅份上,強打笑容應酬吓佢:「對,中文叫杜松子酒,香港人叫它Gin tonik,俄國人也挺喜歡喝這玩意兒,但多數再加伏特加一起喝.」跟住我就假扮殷勤:「要不要幫你叫一杯?」「不用不用,我很怕那種苦味兒.」唓!我就知佢不過係想表示吓自已識嘢嘅啦,馬屁未拍到,但她却打開了話盒子問我:「對了,你到底是北京人還是香港人?為什麽北京話和廣東話都講得很標準?」佢倒搶先查問起我嘅家宅,我避開佢第一個問題,直接答佢第二個問題:「我的北京話都可以算是OK,但真正的北京人一聽就知道我不是本地人,因為帶有江浙一帶口音.至於廣東話,真要多謝你是第一位誇我講得標準的,因為香港人都笑話我的廣東話很渣,渣就是很差,前兩天還被人笑話我『地址』和『弟子』不分.」「什麼意思?」「就是『住宅地址』的『地址』和『少林弟子』的『弟子』分不清.」「有甚麽不同?」「我也認為沒甚麽不同,但香港人非要說『地』字和『弟』字兩個字發音的聲調不一樣,地字要向前,弟字要向下,而且還示範發音給我聽,我聽來聽去也聽不出有什麼向前和向下的區別……」.從北京話廣東話依個話題開始,我就與依位冇禮貌嘅東北女人進入咗溝通程序,所謂溝女溝女無非就係相互能夠達到溝通的效果而已,不過我哋僅限於語言上的溝通…….((**行路人插話:依一點你唔駛解釋,晌飛機上邊就算你想做進一步其它嘅溝通都好難,就算你有依個賊心,諒你都冇依個賊贍!)) 咁又未必喎,如果二三十年前嘅吳家麗或者葉童坐响我隔離,咁就好難講!((**行路人註:老公後生時好鍾意依挺二三線明星,話佢地有女人味,令到男人有遐想等等.反而如林青霞,李嘉欣之類大美人,佢話『好似粒用洗潔精洗得好乾淨嘅話梅,仲有乜味道啊?』咁話.)) 你依家唔好扯依啲咁嘅廢話!((**行路人插話:你自已一路都响度講咁多廢話!咁你究竟疴咗尿未呢?我都同你尿急)) 未得住,因為仲未收晒的餐具餐盤,架餐車仲阻住晌通道中間,再講我仲要等個女人起身先,我先至可以跟住去,係咪?依個時間,嗰位靚女空姐,就係幫我整毡湯力嘅姐姐仔,揸住個茶壺同人添加茶水行過,俾我叫住:「唔該可唔可以幫我揾份報紙睇吓,人哋睇過嘅舊報紙都得.」「得,一陣我斟完茶幫你揾吓.」因為該姐姐爭我盒飯未俾,請佢揾份舊報紙依的嘢係冇難度嘅.佢好快就送來一份簇新冇人睇過嘅生果日報.國泰機真係唔到你唔服,上機嗰時我晌門口問過仲有冇報紙,話已經派晒了.我哋上機遲咗冇得講啦,點知到依家仲有全新冇人睇過嘅報紙,留番來做乜呢?唔通再運番香港退俾代理商收番錢?咁不如訂少啲貨啦,報紙依樣嘢上多上少冇人會話你,飯盒都上少咗唔夠派,咁就真係好出奇了.不過我當時有得報紙睇就算啦,唔理咁多嘢,也暫停與東北女人溝通,忍住尿埋頭睇報紙先.等我睇完份報紙,餐具已經收晒,機艙大燈也早已栓埋,大部份人已經入睡,唯少部份人仲睇緊電視,或者開咗電視瞓覺.到此一刻為止,嗰個女人居然一次都未起過身去洗手間,仲唔知幾時佢自已叫咗杯紅酒邊飲邊睇電視.嘿!依單去廁所嘅嘢還真係棘手,本來此時已經同佢溝通過一輪,同佢開聲話要去廁所已冇乜大問題,但我想把此『開聲』留番俾聽朝瞓醒後先用,即係話今晚第一次係『自然去』,聽朝第二次先『開聲去』.於是我就再有一搭冇一搭從講佢杯紅酒「味道怎麼樣?」開始,進入第二輪溝通,實施我嘅第二個擦鞋行動計劃.首先我從椅背袋中抄出份餐單,打開後指住聽朝早餐內容嘅部位要佢睇吓,同時我就對佢講:「明天早餐你想吃甚麽先挑好((**行路人按:國泰機早餐幾廿年如一日,無非係奄列加薯仔or炒麵二揀一)) ,一會我先去預訂好,否則明天送到咱們這兒又只剩下一種,沒選擇了」「飛機上有預訂的嗎?」人地都搭慣飛機,依一層呃唔到佢,但我一早就預咗佢咁問,於是答佢:「照例除了吃素或者回民吃清真飯可以預訂,不過也還要在訂機票時就聲明,否則上機才訂就不一定能滿足你要求.但咱們不是訂這些,你吃甚麼?炒蛋加土豆?好的,我要炒麵.一會兒我見到那個空姐就跟她說一聲,在前面派餐的時候就要留意每樣給咱們留一份,不要派光一種.剛才你都看見啦,那個空姐很好說話,因為今天晚上她欠我一頓飯……」,「嘻嘻……」個女人又點頭又笑出聲來表示同意我嘅講法,到此時佢個面部肌肉先至全部放鬆晒,明顯解除咗對我嘅敵意同埋全部警戒,我嘅溝女Plan B也宣告得以成功實施.((**行路人插話:你仲同佢左一個『咱們』右一個『咱們』好親熱添!)) 梗係啦,但係如果你要喝依啲醋嘅話就好Cheap嘅啦,直情係你自眨身價添!老實講,你後生時靚過佢好多.不過依家唔同你講依啲,講番繼續同佢溝通.佢嗰啲底牌,係乜背景晌依一輪溝通中俾我起得清清楚楚.佢鄉下係黑龍江雞西市,有冇聽過雞西嗰個地方?((**行路人:雞西煤礦?)) 啱!算你有番啲地理常識.就晌個度,先開煤礦後建市,個名又係雞又係西,廣東話讀就好難聽,不過既然出煤,就唔係窮地方.佢老竇係礦工,退休前已經升到礦長,唔駛落井掘煤,老母係礦上子弟小學老師,退休前都係老師,冇升校長副校長之類.但晌當地礦工圈子中已經可算係小康家庭,有能力供佢到北京讀到醫學院畢業,畢業後又自費到莫斯科留學,讀完碩士再讀博士,攞個博士學位算是海歸返來行醫,唔記得晌北京邊間醫院做醫生,點知中國唔承認俄國的醫學博士學位(佢講咗原因但我聽得唔係好明),評定職稱時要佢降一級當碩士學歷評定,佢一氣之下劈炮唔撈,南下海南島揾食,好似做得唔錯,晌海口買咗間屋,將父母從最北邊嘅黑龍江接咗落來最南邊嘅海南島一齊過.但係佢做做吓又唔滿意,跳咗幾間公司,最後轉到深圳一間公司,係做醫療器材設備之類生意,此次就係帶住佢老板去莫斯科傾完生意返來,老板就坐前邊商務艙.仲有,因為讀得書多,高不成低不就,標梅已過,雲英未嫁,至今仍晌深圳小姑獨處,孤芳自賞.老竇老母仍晌海南島.依種女人通常都性情孤僻,成日如刺猬般張開利刺,一派防衛格局,但係你D刺再利也都經唔住我三兩度板斧就崩潰,如果唔係尿急,通常我依D板斧都唔會亮相,理得你嘅刺利唔利,上海話『勿睬儂頂兇!』到此時,飛機已經起飛三個幾鐘了,上機時我已經尿急,又急多咗三個幾鐘,此一刻係急到何等程度,不問可知,再忍落去唔係膀胱漲爆都會尿中毒咁滯啦.((**行路人插話:我就唔明了,急成咁樣,你就起身話要去廁所,唔通佢可以唔俾你去咩?)) 係,就算三個鐘前,我啱啱坐低就即刻又起身話要去廁所,佢都唔可以唔俾我去,但係唔好意思嘅嘛,我哋男人做唔出嘅嘛,又係咁樣個怪雞女人,如果你坐响隔籬,我一連去十次都唔怕啦!((**行路人:咁依家你已經同佢溝通咗咯,人哋仲未結婚都話咗俾你知咯,去個廁所仲有咩唔好意思啊,唔通你已經對人產生咗遐想,想博佢嘅好感?有冇留番個佢深圳小姑獨處嘅地址或者聯絡電話俾你啊?)) 廢話!我已經忍咗三個幾鐘了,唔慌再忍多陣,我都話咗要慳番一次『開聲去』俾聽朝先用嘅嘛,都跪咗九十九日咯,仲怕叩多個頭咩!((**行路人:咁究竟幾時先俾你去到疴到啊?真係俾你急死!)) 我依家都唔尿急咯,你急啲咩啫!……好唔容易等佢飲晒杯紅酒,終於起身,但係佢唔係去廁所喎,佢話去前面商務艙睇吓佢老板瞓咗未.我理得你去睇邊個,你去駕駛艙睇Captain都唔關我事,佢一起身我就跟住起身而且催佢:快點去吧,如果你老板還在看電視,就要他早點休息啦,已經很晚啦…….終於我都也可以去到廁所成功疴咗第一篤無比暢快嘅馬拉松長尿.((**行路人按:K先生晌依一大段講咗咁多嘢,主題只有一個:為咗疴篤尿而使盡渾身解數去溝女.))
八,K先生話:……疴完長尿返來,見到個女人一早已經返回座位,而且仰頭靠在椅背上擘大個口瞓着咗咁.咁快就瞓咗?可能我篤尿疴得實在太耐,跟往又洗面刷牙,駛咗好多時間自已唔覺.不過依家唔駛擔心了,同個女人嘅關係已經進入友好階段,隨時都可以叫醒佢俾我行入去坐.不過此一刻啱啱用凍水洗過面,精神爽利,並唔急於行入去瞓.於是靜雞雞彎腰伸手入去自已座位前面個椅背袋,抽出嗰份睇完嘅生果日報,諗住攞俾你(**指行路人)睇,因為我知你都好關心時政,日日都睇報紙嘅.但係又唔知你坐咗去邊喎,於是就黑麻麻一個位一個位揾,從後艙一路揾到的前艙,行到商務艙再揾翻轉頭,再一行一行重新辨認一次,又行返到自已尾行個位,確信依條走廊兩邊肯定都冇你((**行路人插話:我就坐晌原本自已個位,响最尾三排中間嘅走廊位.)) 你唔好打斷我啦!依家我梗係知啦,當時我唔知嘅嘛!所以我穿過後面嘅備餐間行到對面條走廊,都係由尾行到頭,再由頭行返轉尾,都係揾唔到你,由於頭先晌依邊走廊行返來嗰時,見到團友M姐仲未瞓坐晌度出神,所以行過去問:「M姐,有冇見到我老婆坐晌邊度?」「呢,佢就坐晌阿邊個後邊自已個位囉!」我頭先行大圈時有見到「阿邊個」,所以即刻就揾到你俾份報紙你.原來你係用條毡蒙住個頭瞓,所以我行左兩大圈都見唔到…….晌依處我講依啲點去揾你,點俾報紙你全都無關宏旨,我所要講嘅係,晌我兜咗依兩個大圈的過程中,我見到了全部團友就係未見到你,而我又發現咗兩個問題,其一係全團全部兩公婆都被安排到坐咗相連位,而唯有我同你一Pair正式嘅合法夫妻未被安排到坐相連位;其二是領導P在上機前到Lounge來求我『當幫吓佢』嗰時,亦即晌我倆交出自已嘅二個座位之前,P先生手中已經掌握咗足夠嘅相連位分配俾兩夫婦坐,而且仲有多出兩個相連位,而多出嘅依兩個相連位最終係由領導P先生自已同另一位非同房的男團友坐.此時此刻我先知道P先生依個彌天大謊扯得有幾『彌天』,有幾無恥!而正就晌嗰一刻,我先決定依啖氣唔可以就咁吞落肚,一定唔可以沉默而要發飈,Why?
1. P生來求我幫佢解決難題時,根本就不存在甚麼難題,因為除咗我兩公婆之外,其它兩公婆嘅相連位全部都已經解決,而且相連位仲有突.
2. 我倆公婆是在P生的批準之下自願唔需要安排雙連位而唔參加統一編位的.OK,就算依家P先生反悔,迫我倆一定要參加 (因為難題是根本不存在的,所謂『你就當幫吓我啦』也根本係扮可憐,係一種揾人笨的手段) , 那麼行正路就係首先安排我倆坐相連位,你(**指行路人) 嘅位隔鄰係外人,冇得換,就攞你個位同坐我隔鄰的中年團友對換,即刻解決晒全部所需解決的問題,你P先生也仍然可以繼續坐嗰個多出來嘅相連位.
3. 冇錯,係我自告奮話邊個位最衰,最冇人肯坐,就俾我來坐.但係咁做嘅前提係幫你解決難題,依家發覺難題乃系子虛烏有根本就唔存在!晌候機室揸住支筆晌名單上圈圈點點,根本就係响度做戲,而且場戲根本就係做俾我兩公婆睇,因為所有其它人都已經唔存在問題,多出兩個相連位依一層已足以說明依一點.(或者也都有可能係我倆公婆晌前場睇,夾份設計圈套或者有份飲人肉湯嘅晌幕後睇).事實上你(**指行路人) 嘅位根本冇用係廢嘅,所以P生一早撇低唔理,却又唔話你知派你去邊坐,又唔講叫你坐原位,搞到你上機後冇位坐,最終為此得罪咗人先能有位坐低,因為P先生已經完全唔記得晒你都係被佢攞走座位後需要重新安排嘅,因為你係張廢票冇貢獻,所以當你冇到,由得你自生自滅囉!P生佢嘅精神注意力當其時集中於割咗我舊屁股肉去獻俾人煲湯飲之後,就剩低如何發落我K某依個小小難題了,而此小難題其實也一早就已經設計好,經過一番假惺惺的『唔想叫你坐咁遠』嘅拙劣表演之後,卒之都係將我有咁遠掟咁遠.當然,順手也『揾咗個靚女』陪我,然後就閃得無影無蹤,話之你(**行路人) 有冇位坐啫!
((**K先生晌依個第八條中所講嘅嘢好緊要,因為佢搞清楚咗成個騙局嘅前前後後嘅因果關係及其演變邏輯,從而決定必須發飊:『狂飊為我從天落』……))
九,K先生在此第九條中所講嘅說話,已經提前剪貼到上一篇中,主要係二點,一是不認同行路人將事件的性質簡單地歸結為『你請客,我惠鈔.』六個字.二是用了句『剜肉補瘡』的成語.此二點中K先生之立論乃基於:如果真嘅係去請客,去補瘡,要我惠鈔,要割我屁股肉冇問題,問題在於根本唔係去請客去補瘡!…….有看官未睇嘅可去睇上一篇,此處不再重覆.行路人我自已却想借此空檔作若干補充和說明.
1. K先生响第八條中提及行路人在飛機上因座位而得罪咗人,被我得罪嘅就係前面佢也提到過的M姐.因為我上機後唔知坐邊度,上機前P先生話『上機先講』,但上機後一路都冇人理我,最尾冇辦法唯有行到自己個位,但係見到個位已經被M姐坐咗,我就話依個位係我嘅,M姐就乜都冇講起身走咗,收尾見到佢坐响我前二排的同樣位.就係咁件小事,人哋被我「得罪」嘅M姐都冇講乜,返來却被老公大鬧一餐:「你點可以咁架?人哋M姐咁好人氏,你點可以咁樣蝦人架!」「我點蝦人啫?」「你叫人起身俾你坐就係唔啱!咁冇禮貌嘅嘢你都做得出,你有冇家教架!」「你做乜咁樣話我啫?人哋M姐自已都未出聲!」「M姐咁嘅老實人佢梗係唔會出聲啦!成個Trip坐十幾日旅遊巴,佢全程都被人Pan到車尾坐,你都坐後邊,睇到架,佢有冇出過聲啊?依個世界,個個欺軟怕硬.你可以怕硬,但一定唔可以欺軟!欺軟蝦弱嘅人遲早都要遭報應嘅!」「點解你要咁樣咒我啫?你被人揾笨又唔關我事,做咩要攞我出氣喎!嗰個位本來就係我嘅嘛!」「邊個話係你架!我哋兩個位俾P生攞走咗,就代表參加咗統一調配,你就要服從P生安排嘅啦!或者你個座位有可能已經俾P生安排俾M姐坐呢,你咁樣趕咗人走,簡直不知所謂!」「但係P生冇同我講過喎,佢根本就冇理到我喎,我去邊坐啊?」「你就企晌度等囉,初初我都一路睇住人哋飲人肉湯,一路企响已經被人占領嘅坐位前等架.就算一路都冇人睬你,你就一路企晌度等,怕咩啫,未等飛機起飛一早就會有空姐過來干預嘅啦,到時咪你就對住全機艙大大聲話『我唔知坐邊度啊!』依個時間應該蒲頭嘅人自然會浮出水面來替你解決問題嘅啦,你驚冇位坐啊!你點可以去對M姐咁冇禮貌趕走人哋嘅呢?你哋啲女人真係「頭髮長見識短」,我就冇叫占我座位嘅人起身讓俾我坐咯,依嘅即係「有所為有所不為」,因為世上事有啲可以為有的唔可以為,尤其係M姐咁老實,咁本分,咁厚道嘅弱質女人,唔怕講,佢係我K某跟團上百次中所見到過嘅最值得尊敬嘅女人,你咁樣對人哋絕對係錯嘅,錯得好緊要添嗱!仲死撑……」
各位看官,我老公被人揾笨,我自已都已經係受害人(上機冇位坐,淪為候補乘客) ,返來仲要俾佢鬧.而且佢發起脾氣上來乜都唔理,對住自已老婆大讚第個女人,忘乎所以,犯下做人丈夫之大忌.對行路人而來講,係唔係屬於『城門失火,殃及池魚』,百分之二百嘅無妄之災!依個車臣之行,真叫係『乘興而去,敗興而歸』!
以上第六,第七,第八條此三條中所列之K先生所講的說話並非全部佢晌龍運巴士上所講,大約有40%係返到屋企陸陸續續補充講嘅,我歸納成文字後經過佢自已潤飾和補充先搞到如此冗長.因為佢睇到我上一篇中話要『去粗取精,去偽存真』,十分不滿,佢話:「粗啲唔怕,唔駛咁精,唔駛字字珠璣,唔係拎去出版社出書.嗱,我警告你啊,你唔好再立亂删減我講個說話啊!你唔駛同我講乜吔篇幅,乜吔版面.你唔好好似P生佢地咁當我係LuLu先得架!你以為我唔知啊,任何網站嘅Blog都冇篇幅限止嘅,你寫部百萬字嘅長篇小說Post上去,雅虎仲無任歡迎添嗱,因為佢唔駛俾版權費你,却又充實咗自已嘅免費資源庫.仲有啊,咩叫「去偽存真」啊?我有邊句說話係偽係假架?你以為我係梁振英搞語言偽術咩,我話你知,我句句都係真,決無虛言!何況其中有一半以上場合你都在場,你自已都好清楚我有冇講大話,有冇作故仔.邊有『偽』可以俾你『去』啊!你歸納嘅依十條,時間次序係啱嘅,由一至十我不過晌度『剝筍』,即係你所講嘅『由表及裡』(由表面講係補瘡,實際骨子裡却係煲湯).識唔識『剝筍』啊?即係將個筍殼一層一層咁剝開,一路剝到嗰個已經爛透腐黑嘅筍心見光為止.另外『由此及彼』也都冇錯,好似我講咗好多關於點同個東北女人溝通嘅嘢,唔係無端端講,也都唔係為咗表示自已風流倜儻識溝女仔,係為咗要講P生同我揾個位同埋揾個陪我嘅女人有幾衰,何止食唔到飛機餐咁小兒科,咁小人之心!依個就係『由此及彼,明未?……」.所以,前面「六七八」三條由佢自已操刀修改補充後,篇幅至少加大了40-50%.
十,K先生話:……成件事我到依家諗極都唔明,究竟係咩力量促使P先生做啲咁愚蠢嘅事呢,去設一個咁戇居嘅圈套呢?話佢愚蠢,戇居係因為一上機就會被人識破其謊言和騙局,從而再令人回想起佢地由頭到尾的拙劣且醜陋嘅表演,極之難睇.雖然你自以為得計,也可以一時得逞,割咗我嘅屁股肉去煲湯俾人飲.但係普世常識話俾我哋知,任何陰謀詭計,你可以得逞於一時一事,但唔可能事事時時都得逞,何況依件事前後不過一小時就已經被人識穿,咁你嘅「得着」究竟係乜嘢呢?依一層實在比『哥德巴赫猜想』仲要難猜.但係你嘅無形損失以及需要付出嘅延後代價却是顯而易見的,有啲甚至乎係立竿見影嘅.首當其衝就係令到我K某人『狂飊為我從天落』,你應該知道K某人並非一支慳電膽,北方話「不是一盞省油的燈」.如果為咗討好某啲人,滿足其無理要求而要令其它嘅某啲人皺眉,翻胃甚至深惡痛絕,而來搞咁一齣戲,犯得咗咩?大凡正常人都會計吓得失,完全可以計到條數係犯唔咗去做依一齣嘅.屋企個弱智仔都識咁諗啦,何況P先生咁行走江湖幾十年嘅世界仔.我K某曾經讀過幾本普及型的邏緝叢書,按照一般的「形式邏輯」來作推理係解釋唔到依齣戲嘅,不過我後生時好鍾意讀推理小說,平時晌生活中遇事也都喜歡玩吓「由此及彼,由表及裡」嘅推理或演譯.所以在反覆推理之下,覺得能夠令到P先生如此不顧後果地來做依一齣如此拙劣兼居嘅一齣戲,如果淨係因為「親疏有別」依個原因,去揾張三李四嘅笨以獻媚於王五趙六,此完全講唔通.P先生搞團帶團數以百次計,冇理由唔知道作為一個主事人,一個領導者,其行事準則嘅第一條就係公平公正公義,不偏不倚.無論係朋友又好,熟客或者新客都好,一抵達機場點名集合之後,即已經都是團友嘅身份,一律平等,冇人可享特權,原因好簡單,因為每一位團友所支付的使費都係相同的.退一萬步講,就算係團友中有一位係主事人嘅救命恩公,你為咗表示報恩或者孝順,完全可以自已另外出錢為其買張商務或頭等機票,對其加以特別照顧以顯其親而不疏,但冇理由要其它團友割嚿肉落來俾你拎去煲湯行孝或者報恩!所以推理來推理去唯有推到Last一層,即係史書上嘅一句說話:『千里為官只為財』.換言之:錢作怪.無論係Extra tips 定係 Under table money都好,如果(當然係如果) 真係存在的話,我都好想知道個銀碼究竟係幾多?料想「仟兒八百」應該唔足以令人為你去做依種Dirty job嘅,但若銀碼太大,開價要到「百八十萬」,K某還真係俾唔起.如果係「十萬八萬」K某仲可能負擔得起,但却覺得件事唔值依個價(我自已去搭商務位都唔駛咁貴),若果係「萬兒八仟」可以搞惦嘅話,K某倒是都係願意下次試吓依個待遇,整一盅人肉延壽湯補吓身…….
打理一個國家又好,一間公司又好,一個民間團體又好,乃至一個旅行團都好,作為負責嘅主事人至緊要辦事公道,公正.唔可以講大話呃人,否則就冇誠信,一位領導者如果失去了誠信,咁就如曾鈺成議長所講:陷入了那個甚麽思陀陷阱,蜜思佛陀陷阱?((**行路人插話:嗰個係化妝品牌子)) 總之係乜乜陀陷阱,意思係你講乜都冇人再信,同我哋常說的『狼來了』意思差唔多.民無信不立,失去大眾嘅信任即係不得人心,咁就舉步維艱,如何施政?响香港有辦睇,曾蔭權搞親疏有別,「得着」係咩呢,不過係碗豬骨粥,搞到去同黑道中人飲飲食食,收尾揹住個『貪曾』神主牌灰溜溜辭廟.梁振英更加不堪,用人非梁粉不親,未落台嘅要包庇,如陳阿波;落咗台嘅都要包庇,如嗰對已經辭職嘅行政會議嘅難兄難弟:阿林&阿張哥兒倆,搞到家下民望調查指數低處未算低,不知伊於胡底?咁樣搞落去仲有乜招數可出?上禮拜日自稱『微服出巡』(笑死人!用佢自已嘅說話講就係:「知道嘅俾你笑死,唔知嘅俾你嚇死!」因為令人以為末代皇帝死鬼溥儀復活或者陰魂不散,飄吓飄吓微服出巡添,係唔係嚇死人啊?都唔知佢特首府嘅衣櫃有冇件龍袍掛晌度?御膳房識唔識煮滿漢全席?) ,龍輦抵步上水後御駕要『屈駕』走後門,前門大道中間御林軍一字長蛇陣排開,分阻『反清復明』以及『扶清滅洋』兩路人馬,此還不足以維穩,仲要請土豪劣紳召來江湖上各路英雄染上金毛,戴住口罩黑超來護駕,但卒之都還要搞到大打出手六國大封相.『梁微服』退朝時其龍輦仲險些被反清分子用折凳擲中,諒必搞到龍輦內的龍顏大怒:「反了反了!叫孤家怎生是好?」.你話咁樣搞法點算好?!K某人真祈望毛太祖保佑梁微服和他的主子吧!至少保佑他有驚冇險地捱完依個任期,千祈唔好令佢嘅主子未等任期完結就亮個Plan B出來.K某晌飛機上亮出個Plan B可以溝女,可以去廁所暢疴啫,如果阿爺亮個Plan B出來就大劑,梁微服個脚會好痛!
最尾,妨效一則大陸網上嘅政治『繞口令』段子,將其普通話改成廣東話並加多咗二句貼在此處,作為以上十條控訴狀的尾聲:
『初初我哋唔知道佢哋晌度講大話呃人,但係佢哋自已知道係晌度講大話呃人,佢哋也都知道我哋唔知道佢地講大話呃人.不過好快我哋就知道咗佢哋講大話呃人,但佢哋仲以為我哋唔知道佢哋講大話呃人,卒之佢哋也都知道咗我哋已經知道佢哋講大話呃人,但係仲要裝做唔知道我哋已經知道咗佢哋講大話呃人…….』
行路人終於還請《K十條》依單債務,繼續再還孟加拉之旅嘅債,有拖冇欠,長命功夫長命做,長命債也就長命還.上次講到第七天上畫晌印孟邊界影完『跨界相』後,返回那個疑似度假中心用午餐,並且幹掉了那三條疑似鰂魚.然後驅車去參觀一個水上砂石交易市場以及採石地盤.
依個水上砂石交易市場不知是屬於私人定係官家,主要是供應卵石和河砂,現採現賣,保證新鮮熱辣.
運一筐,領張牌,以便收工時計數收銀.砂石料在河對面,用船仔一船一船運過來,然後再由咕喱用竹筐一筐一筐頂在頭上運上岸裝車.
毒日之下做完依份苦工,就地用黄泥湯般的河水沖個涼.
我哋要搭船去對岸採石場.後一張相係同船擺渡的當地妹.
我等上岸後見到隻擺渡船被軍人征用來運送武器:疑似一架拆散咗嘅機關砲.以下這組相依次為:上牽引輪,砲座,砲架,擋板,砲筒,最後大叫『開船!』
第一個採石場地盆.採坑排水系統的揚程超過十米.
有冇睇見有童工晌坑底做依份苦工,有啲睇起上來都未夠十歲.我哋香港嘅同齡學童此刻正放緊暑假去歐美遊緊學,如果家庭經濟有困難俾唔出依筆遊學駛費嘅話,可向政府申請津貼,政府會用公拏來為君『扶貧』.如果有學校組織遊學團來此地體驗吓同齡人的生活,唔知香港啲家長肯唔肯俾仔女來呢啊?去歐美或者北京上海嘅所謂遊學,遊多於學,都係玩啫,等佢哋大個咗自已賺到錢先去玩咪仲好!
水中摸石.
摸出的卵石先要經過篩選,篩選不等於沒有普選.否定之否定等於肯定.所以篩選就是普選.
四個人二條木杠只能抬二嚿卵石,可想而知有幾重.不過抬到目的地放低之後,空肩往回走就好輕鬆愉快.
從上而下撬落來,石塊跌落水坑中濺到成身泥漿依然好開心,依嘅叫樂觀主義.
再看另一個採石地盆全景.
凡有人(Even Coolie)可以賺到錢嘅地方,一定會有其它人來做生意賺你嘅錢.所以在岸上攤檔林立.凡做此類小生意嘅攤檔,其貨源之80%以上必定係來自世界工廠之我娘親祖國.
當然也賣啲本地手工藝品.尾張係賣沙朗嘅攤檔小東主.
更加會有食得嘅嘢賣,角仔等油器炸到油淋淋,有團友話好吸引,又有團友話好恐怖.
老人,女人,沖涼的男人和頂草的婦孺.
睇完男女老少咕哩晌泥漿中採運砂石,有啲心噏噏唔係好舒服.跟住轉去參觀間小學校,途中要穿過條村,好似又幾富庶,依間紫色屋十分搶眼.
路邊盞火水燈却又有些年頭了.手扶拖拉機客貨兩用.
小學校舍和課室中嘅學生妹,學生哥.
小女孩和大男孩.
父與子及村童.
睇完間學校,行咗好遠先行到依間河邊嘅茶餐廳,坐低抖吓,遮吓太陽飲杯嘢.河對面就係印度地界了
飲完嘢Call咗兩架「的士」返碼頭.有人扛來運砂的竹筐賣.
穿過沙石場時迎面遇上一批剛從對岸擺渡過來衣着光鮮嘅男女,與此時此地的環境十分之唔襯,我等依批香港茂利都相形見絀,自慚形穢,你睇第二張相嘅左下角,着藍色褲白色衫戴頂瓜皮帽嗰位,就係我哋同去伊拉克嘅道友「企先生」,佢槍林彈雨都唔怕,但此一刻佢只管搭低頭向前行,都唔敢望吓側邊從上行落來着黃緞袍嗰個富態女人,真係陰功!實在唔知依班大仙都係乜來頭,唔通係求先條富庶村莊嘅村民?都唔似.
過河時見到有母子仨齊齊企晌河水中沖涼.
市集上少女服飾鮮艶.但依個仔仔雖然對眼好大好靚,不過好奇怪此處已近熱帶地方,塊面居然會爆哧,真可惜.
返錫爾赫特市區途中,揾間餐廳食晚餐,環境OK,但又係食嗰隻魚.
車程好長,中途仲要停多次車,俾大家疴野尿.但係見到架車晌度裝煤,唔疴得.
返到錫市仲未天黑,再去參觀一個清真寺.第二張相係女信徒入口,又除鞋又盛,行路人逛咗成日已冇精神再逼入去湊熱鬧,就晌外圍影幾張相算數.
清真寺後有個大水塘,塘中有魚,塘水烏卒卒,却有女人晌度洗面,更有男人洗面又洗脚.
嗰啲男人真係好冇公德性,洗脚本來有專門嘅洗脚池.
男信徒多到要排晌門外崇拜,三跪九叩虔誠到不得了,宗教嘅威力真不得不令行路人佩服並肅然起敬.
崇拜儀式告一段落,樓上嘅信徒落來着番鞋.
清真寺門外依位仁兄,唔知係唔係『拜鎖教』嘅信徒,定係Z醫生所講嘅『間歇性靜態型癔症』患者,胸前背後依條『鎖頭頸鍊』大大話話串咗有不少於二百個大大細細嘅金屬鎖頭.佢問我老公攞咗支煙食,老公大聲同佢講:「你阿媽哎你返屋企食飯嗱!」佢唔識聽廣東話,但分辨到我老公無惡意,所以連連點頭表示明白和同意.
天黑前個Guide再帶我哋去睇錫市依條最古老嘅鐵橋,識得用鋼鐵起橋,古老極都有限啦!冇乜睇頭,何況已經暮色蒼茫,夜幕降臨了.
橋堍的攤檔賣剝咗殼嘅椰子仔,仲有依種唔知係水罐定係痰罐嘅陶器.
依一日,雖然冇乜特別嘅景點睇,內容却又幾豐富,搞到行路人My God,好攰!


text:
繼上次六件mamamia產品
今次收到其餘三件,分別係多功能揹帶,環型揹帶同二合一睡袋
每樣產品對我黎講都好新奇,睇人用就用得多,實際點用又真係唔知
雖然我仲未可以提供真正用家意見,但模擬下都得掛XD
誠意邀請左俾我攬到已經好「鹹薑」的熊貓吉
佢長期處於睡眠狀態,任我點舞都唔會醒 XD
嬰兒包被
聽產前講座時,個個助產士/陪月都極力推薦用包被
可以令初生嬰兒覺得好似係媽媽子宮入面咁有安全感
一般用大方巾已經可以,mamamia呢款再方便少少
已經設計好一個「袋」可以放BB入去,然後左貼右貼就OK
包到熊貓吉實一實 =]
環型揹帶
=印尼姐姐好常用的sling,佢地就一條巾左搭右搭就搭左個兜出黎
我地唔識搭就有呢種進化版,一掛上膊頭已經有個兜兜
放初生BB入去,唔駛用手都好似抱住BB咁
呢條揹帶的肩帶同兜兜的左右兩邊都有加厚物料
膊頭無咁易攰,感覺BB亦無咁易跌出黎咁
X型揹帶
揹帶係我仲煩惱緊的項目,go for 4-way / hipseat / sling...
我希望木木舒服之餘,我同bubu都共用到,最好體積輕功方便攜帶
X型揹帶一定輕,肩帶亦好闊似乎可以分散負擔
但實際木木鍾唔鍾意舒唔舒服就唔知道啦 =P
但起碼我覺得可以係一個帶定出街都唔怕好重的spare item
嬰兒坐椅帶
帶BB出去餐廳食飯時,無BB椅點算?有呢個就OK
將個坐椅帶扣好係椅背到,BB完全走唔甩,只可以乖乖食飯 =]
呢個要等木木大到可以坐起先可以用啦~
試左咁多先,下星期分享我負責認真試用的產品 =]
Mamamia以實惠價錢提供一系列高質素母嬰用品
現於全線荷花親子店,新都城百貨公司,爸媽部落等各大商店火熱發售.


text:
Sunday, May 02, 2010
一週回顧 (2010年4月26日 – 5月2日)
今日又要做health check,所以成8:30先出門口,首先係村口間餐廳買左一份餐蛋治做早餐,好辛苦咁爬上去巴士站出mos返工,行路係龜速,完全冇諗過要趕返工,所以10點先返到去.
Lunch係公司做功課,食麵包,不過覺得好唔舒服,好辛苦呀,個人又好攰.
是日晚餐已經唔記得食左d咩,總之一早就走左去訓覺.
4月27日:
最後都拎sick leave,一早起身先聲都開唔到,不過老公仲死叫我沖左涼先喎,因為我想make sure michelle今日會返診所我先決定sick唔sick,如果睇唔到michelle,我留係屋企一日都係冇用架啦,最終沖完涼出黎搵到michelle,放心晒,一路呆下呆下等到打電話返公司先再訓返,一訓就已經訓到12點.起身食左少少野,上左一陣網又再訓過,叫左老公2點幾打比我又唔打,成3:10先打黎叫醒我,我趕到人都癲都要遲25 mins,我真係覺得自己好過份囉,明明book左時間,如果我一個一遲,下一個booking又會遲,雖然有原因姐,連我自己都覺得唔可以原諒.
今日全個背脊都要拮針,仲有手同腳都要,而藥今次就唔再食藥粉,係要自己買藥材,因為michelle話感冒既藥,自己煲會好d,所以開左兩張藥方比我,一張係煲黎飲,一日一次,食兩日,第二張係比我返工焗茶飲,都係飲兩日;其實仲有一張湯料方,michelle話我個人都仲係好虛,叫我一星期at least要煲兩次湯飲,唔講由自何,一講呢,我下一星期係完全冇時間煲,屋企仲有湯料兩包囉.
睇完michelle唔早唔遲咁,老公又未放工,見有d時間就去fleur fleur拎返d despoit同埋買我好耐之前order左既tee走啦.本來順便係fleur fleur樓下執藥,我以為咩咩大藥房就會有藥執,我已經一入去就問呢度有冇藥執架?佢答我有,我先拎張方出黎,跟住佢串我冇中藥架喎,痴痴地,我真係冇聽過有人會用”執藥”黎形容執傷風感冒頭痛藥囉,正一白痴黎架.
我向住佢指既方向行左入第二條街搵舖執藥,行行下見到一間咩咩中醫館,我見有d藥材係度,d staff又執緊藥,我咪又拎張藥方出黎話要藥囉,頂佢呀,第一個男人拎住張藥方唔知講咩(唔覺得佢係講緊廣東話),跟住就比左我張方第二個男人,第二個男人就一路睇一路話冇呀冇呀,我地冇藥呀,白痴架,我唔知我d藥有幾咁難搵,你好聲好氣同我講,你地唔做執藥未得囉,都唔知點解要話冇藥,白痴.成個天后d人都好似癲咁,我病緊都已經好辛苦,仲一路係咁行,又撞到兩個白痴喎,d火係咁起,嬲到我死呀!!!!
最終搵到一間好細既藥材舖,終於都有藥執喇,同埋都算幾好啦,一入去就叫我坐低等等,我咪一路等執藥,一路等老公放工過黎搵我,坐下坐下,個伯伯中醫問我張藥方得唔得,我話我唔知,今日先睇,未食喎,跟住佢話d藥好弱,唔夠強,如果我食完唔好,去佢度睇多次,佢醫我喎,救命呀!!!michelle係豬宅家庭中醫,我信佢咩都幫到我架,唔駛咁都要兜生意啦,不過伯伯中醫係冇惡意既,所以我又唔會好反感,我仲比多少少生意佢做,就係執多兩包湯料.等左好耐終於都執晒6包野,終於都可以返屋企喇,我好攰好辛苦.
返到mos去左美心叫左兩個餸一個炒飯,食埋先返屋企.
4月28日:
今日約左魔魔集團行街,我死都會去架,其實尋日飲完一次藥,今日又飲左一日焗茶都已經好返好多,點知去到ac,佢地個個都話我把聲變左,其實我覺得已經好返6-7成,都聽得出變左咩?我仲以為唔覺添.
本來今日公司唔係好忙,撞佢個鬼,當我想走個時又有野做,做到成6:45先走得,痴線架,所以我二話不說跳上的士去ac,都唔算好遲,佢地都係啱啱開始姐.
今日又係o係ka lam玩到癲左,其實我好想去膠袋ee度架,不過係karen度已經好左好多錢,又夜,所以都係唔去第二間啦,買完野,簡簡單單去左食意粉,我仲以為d茶仲可以沖,點知都冇晒味喇,又食又講是非好快就過左個幾鐘,返到mos都已經11:xx,老公唔出黎接我,要我打的返屋企,因為佢要煲定藥等我,咁返到屋企洗完面,食左藥,上左一陣網就即刻訓喇,好攰呀~~~
4月29日:
今日係老公拎report既日子,本來佢一直都話lunch出去拎,咁我lunch之後打比佢問下佢啦,佢第一句就話”冇喇”,嚇得我半死,原來佢係話lunch冇得去拎,咁搞左一輪,我就話我放工去拎啦,人地clinic close 6:30,我其實都好趕.放工時落雨喎,去到小巴站已經好多人,咁我排排下隊見唔對路,見到的士就截啦,點知第一架唔停,到有第二架,佢有停,上左車我仲以為好快會到,點知有d塞車,仲有呢條死的士佬好似專登去d塞車既路咁,跟住就快去到,停完燈位轉個彎呢,又停係架落客既小巴後面,唔識抽頭架喎,仲要停左一陣,叫我呢度落車自己行去,正死摌黎架,都聽到我講電話係好講時間架啦,車前多我兩步係唔係會死架?
拿拿聲一落車就跑上clinic,有雨我又冇開遮,入到大廈d冷氣又好勁,好鬼凍,又好擔心個report,上到去,拎左個report我都唔敢開,去埋toilet,整理下個心情就打電話問老公想佢自己睇定我同佢睇,佢叫我睇左先,咁我一路行一路開黎睇,睇完好唔開心呀,唔開心到我都唔知行去邊去,只係知道好想發洩,所以我行左去家樂是但買左兩件衫就返tko食飯.
全晚都好唔開心,冇彩老公,其實又唔關佢事,不過我真係好唔開心呀!!!!
臨訓前我係廳度係咁喊,個老公都唔知,真係離晒大譜.
4月30日:
一早起身我諗諗下又喊,好彩今日係wfh,所以我可以一邊打mail一邊喊,打完又可以攬住nic nic喊,lunch之前忍唔住同左老公講我好唔開心,又再喊,好攰好攰咁用左一個lunch去訓覺,但係起身都仲係好攰呀!
成日都拎左上床自閉,有野做就做,冇野做就自閉,好唔容易先等到放工,熄機,跟住繼續自閉,等到老公返黎買飯都仲係目口目面唔想出聲,係臨訓前又short左咁大喊一場,喊完呢一下,心情終於都好返d.
5月1日:
今日天氣好好,訓到夠晒就起身食野,梳洗完就去行街街,今日目的係要拎返家樂兩件衫出去換,係呀,我係換兩件衫呀,不過仲買多兩對鞋呢,但係唔知點解今日買得好開心,可能心情好返啦,另外仲去買多幾隻wii games,可以玩super mario喇~~~
5月2日:
今日係我地相愛6年既大日子,6年前我升職加薪又拍拖,6年前輕宜家30 lbs,可唔可以返去6年前既體重同年齡,不過人工要照keep宜家既人工.今日除左出去食飯,其實冇咩特別事做,一早幫我d戰利品影相,影完先知仲有個防盜係度,件褸又有少少污積喎,所以要拎返出家樂先可以去食飯,順便賣左我個隻廢廢地既太空mario.
去到k11,呢個係一個好怪既商場,裝修得幾靚,不過d舖都唔知比咩人行既呢?完全冇興趣,食d咩會另外寫blog,由於食得太飽而我地又有3小時free park,所以行左出街兜左兩個圈先開車返屋企,今日餐飯雖然冇我expect咁好味,不過真係食得好開心,哈哈,今日老公表現得好好,我真係好開心呀!!!!!
1 comment:
- siu pp said...
-
越睇就越擔心, 唔舒服又唔開心係咁喊~~ 幸好之後見你開心番哂炸..人開心病都快好d呀~~ ^^
- May 05, 2010 4:27 PM


text:
之前狐家姐一直喺屋企樓下商場既 1 間琴行入面學畫畫,狐妹妹大約 7 月中到開始同狐家姐一齊學,兩位狐小姐都學得 ok;點知無耐畫班 Miss 唔教,琴行搵新 Miss 黎頂替之前嗰個,由嗰時開始狐妹妹就話唔想學畫畫,從狐家姐口中得知狐妹妹被 Miss 話,因為狐妹妹唔聽 Miss 指令!
狐媽媽原意係想兩位狐小姐畫得開心,有見狐妹妹因唔聽指令而被 Miss 話,加上琴行地方細但學生數目多,狐媽媽就決定幫兩位狐小姐另覓新地方學畫畫!
之前聽悠媽提過咗屋企對面既鏡廠有 1,2 間學畫畫幾好,其中 1 間係奇彩創作室!
狐媽媽決定走去視察吓環境同問細節!狐媽媽見到佢個課程表同一時間有 2 班唔同歲數既畫班,原來因為奇彩入面有 3 至 4 張長枱,每張枱就係唔同歲數既畫班,而且每張枱會有 1 位老師負責;至於學費方面,奇彩係逐月收既;狐媽媽見到佢環境唔錯,時間地點都啱心水,於是決定俾兩位狐小姐黎試堂!
狐媽媽見兩位狐小姐啱啱開始好似唔係好習慣新環境,仲諗其中 1 個應該會喊或扭計;點知去接放學時兩位狐小姐攞住自己整既燈籠好開心咁走出黎,狐媽媽就放心,仲問兩位狐小姐如之後轉過黎呢邊學畫畫好唔好,兩個都答好,狐媽媽就決定呢度,仲即刻交埋餘下 9 月既課堂錢添!


text:
星期六原本想去行山,想行D短途,唔好o甘辛苦o既,但係好多地方都行過,又唔想重複再行,諗o黎諗去都唔知行邊好,最後決定去坪洲行o下嘞!
朝早9:30am起身,去七記冰室食o左個懷舊早餐,o係中環搭11:30am船,出發去坪洲嘞!
半個鐘就到坪洲
睇o下個地圖,坪洲唔係好大,景點亦都唔係好多,主要都係廟同廟,不過未o黎過 (未o黎過o既係我,老公N年前o黎過嘞!),就o黎行o下啦!
落o左船,我o地先行去坪洲北灣行人徑o果邊
沿住海旁一直去
遠遠o既係愉景灣.呢日唔係好凍,不過就陰o西天,到我o地搭船走o既時候先出太陽,激死.
由碼頭行十幾分鐘,就到仙姊廟,好七彩哩!
再行前D,會見有橋過大利島,不過我o地無行過去
呢條係坪愉徑,又叫坪洲北灣行人徑
沿住海邊一直行
o係o度可以望到迪士尼
沿途經過幾個沙灘仔
遠望會見到一舊好似海龜o既大石
原來海龜石o既位置,就係呢條坪洲北灣行人徑o既終點站
睇碼頭附近o既地圖的話,跟住係無路o既,要沿路行返去,不過我o地發現係有路上發射塔,於是我o地又行上去八o下
由高處望落去,海龜大石變o左做獅身人面石哩!
上o左去,發覺有路o架!唔駛行同樣o既路返去o甘悶哩!途中會見到叉路,一邊係沿海邊行,一邊就係沿住村民o既屋行,最終呢兩條路會會合番一齊,我o地就揀o左行海邊o果條路,怕行村屋o果條路會遇到惡狗呀!
1:15pm落到o黎東灣
呢o度有一間龍母廟
廟o既外面,有好幾隻貓貓哩!不過行到埋去,大部份都走o西嘞!o黎到坪洲,發覺貓比狗多呀!
呢隻貓貓眼定定望住沙灘o既雀仔,肯定想偷襲啦!後o黎我引o左佢埋o黎我身邊哩!
睇完貓貓,跟住就行番出大街,途經幼稚園,唔知仲有無小朋友o係o度讀書?
大樹旁o既一堆機器
又發現貓貓嘞!佢o地好似好凍,卷埋一舊o係o度o訓覺哩!
o係D小巷穿o黎穿去,一邊搵o野食,一邊搵景點
發現天后宮
天后宮附近,有一塊“奉禁封船碑”
跟住行o左去金花廟
坪洲有船去愉景灣
坪洲街市
坪洲政府合署
食完好味o既晏晝,我o地就上手指山嘞!
經過坪洲戲院,應該荒廢o左嘞!無諗過,細細o既坪洲,以前竟然有間戲院哩!
開始上山嘞!
經過一間學校
行無幾耐,會見分叉路
我o地揀o左直去o果條路
沿途無乜o野睇,都係村民住o既屋
o黎到呢o度,又有叉路,原本都唔知行邊邊,好彩有指引,轉右就係去手指山o既方向嘞!
上高一D o既地方,有D比較靚Do既屋仔
上完又再落,前面個山頭先係手指山,落到去發現,原來我o地唔知點樣繞o左一圈,又返到去第一個分叉路口
跟住上手指山嘞!
手指山唔係好高,三四分鐘就行到上o黎,啱啱山頂有工程做緊,成個地起o西
原本都無為意,預備落山o既時候,老公話呢個之所以叫手指山,會唔會因為呢舊石似手指?
睇真D,又好似有D似喎!
落山嘞!
行行o下,見山上面有D比人塗鴉o左o既大石
行無幾遠又見到,唔知有無特別意思?
原來又唔知繞住邊o度,行o左一個圈,左面係我o地之前上手指山o既路,右邊係我o地o係手指山落o黎行番出o黎o既路,跟住再行前一D ,又會去番最初o既第一個分叉路口.呢o度好得意,原來點行,最終都係會去返起點
跟住就沿路落番去嘞!
落番大街,差唔多4:00pm,趕唔切班船,我又有D肚餓,於是走去買o左個椰撻食,除o左甜o左D,同埋凍o左,都幾好食呀!
要到4:55pm先有船,原本想o係碼頭附近o既公園坐o下,點知差唔多張張櫈都有雀屎,最後,我o地入o左去圖書館,又有得坐,又有書睇,等到夠鐘上船哩!


text:
見我係香港都係呢個時候打blog就知我訓唔著啦又
都唔知係jetlag定咩! 尋日睇睇下星星同學會訓著左
到五點幾好急好急之後收到個SMS又無訓
訓覺幾時都有得訓.. 朋友有唔開心係要comfort左佢先既!
我都算係一個唔話得既朋友啦哈哈哈
2009-06-28 (Sunday)
今日我地一家加埋姑姐去左又一mall行街
媽咪同細佬就去左睇transformers;我同姑姐就行住街等佢睇
我唔係對套戲無興趣呀.. 而係我星期二會同班好朋友去睇
出奇到我地咁既組合行街一件衫都無買過
其實我見到好多都想買只係睇完個價錢牌之後我就放低
都唔值呢個價錢既! 有地方係完全可以搵到平過佢好多
最後我地只係log on買左兩包糖哈哈哈
不過今次行又發現左唔少野既..
例如chocolate終於出女裝.. 不過我臨走之前先買
依家買黎著既話出街撞衫一定撞到七彩
地下Kiehl's有show..
坐係電車單上面個d係真人黎架
我覺得佢地真係好慘哈哈
佢唔係擺緊pose而係佢已經唔耐煩
猛食香口膠止眼訓
夜晚我地返上水食飯
上年我對呢個地方真係熟到不得了
依家? 我知個間鋪係邊但我會up唔出個商場名
同埋我會唔記得某d地方點去囉...
俾我既感覺已經係好似好熟但又好似唔係囉
不過咁樣可能都係一件好事黎既
又上左街市食強記
chris哥哥呢晚滴酒不沾因為佢今晚要飛多倫多呀
好耐無見既麻麻. 依家係咁得意哈哈
仲有今年十一月嫁女既姑媽
影完上面個張相.. 姑丈就話:「蕾! 過黎呢邊.. 家希幫我地渣機!」
哈哈哈既然姑丈你出到聲我即刻配合你!
chris哥哥同我細佬今日又係差唔多outfits
兩個條褲都係american eagle outfitter出品
應該我同你地影相啦! 我條belt都係wor哈哈
影呢張相之前.. 我遞個相機俾阿咕影
我好快放手已經佢接住左.. 點知佢捉唔實接左三次都接唔到
結果部相機跌左落地下! 報應呀..呢個報應年半後終於都黎喇
(事源07年12月我同班朋友去wargame.. 我跌左阿燁部新相機落地下
搞到佢部機花左不特止仲要壞埋拎去整...
個次真係勁勁勁內疚食唔安坐唔落呀!)
不過今次好彩既係我唔係拎部大機出黎哈哈哈
唔係真係心痛死我喇! 而且又唔係跌得好應只係花左少少
真係要thanks god喇!
過左個family gathering weekend之後..
呢個星期就係咁同朋友去玩喇! 因為我知我唔風流得幾耐
唔搵工好快就用哂d錢.. 不過係呢個咁既時候搵長工已經好難
何況搵咁唔stable既summer job!!!


text:
就是這幅相,速成了琴晚嗰餐飯. 話說上次家姐生日會,無聊間攞返以前啲舊相出來睇,契媽見到呢張相,就話佢唔見哂以前啲舊相,佢用 iPhone 影底留念.第二日,佢張幅相用Whatapp sent 比大佬(一個我地好尊敬嘅舊前輩),佢立刻叫契媽約齊人食飯,而家呢個世代有 Whatapp 呢樣嘢,一個 message 就一呼百應,其實要約齊我地班靚太都幾難,不過聽到話係大佬約,大家都張就張就,除了一位在加拿大,一位聯絡唔到,琴晚都好齊人囉!影返張相同當年對比吓!
其實呢班同事,就是當年我入電子呢行嘅第一間公司識,喺 N 年裡面,大家轉來轉去,都仍留在這個圈內,我地之間有啲仲做過幾間公司嘅同事,好奇怪,當年喺呢間公司做個班人,大部份仍在這圈子內工作,分佈在唔同嘅公司. 我地雖然唔係成日見,亦唔算深交,但每次見面,又會覺得好親切,好開心嘅感覺.
我入行嗰時,公司唔算太大,當年公司生意正值起飛時期,大家雖然做得好辛苦,但又做得好開心,公司有好多 gathering ,當時大家又好樂意參與,整間公司好有團隊精神,嗰幾年成日OT,仲記得我地好鍾意六點幾同啲 Sales 去食個 tea ,之後先再返上公司搏殺,所以我地同事之間嘅感情都好好! 呢幾年要見啲舊人,都係喺啲婚宴上,不過呢啲機會又越來越少!要結都結哂喇!希望將來多啲呢啲聚會,約齊多啲人,就更好喇!
呢


text:
2014年8月24日 星期日
Trouble 2事件簿~延續篇
去完旅行返來之後,執屋做家務陪燒腩仔上playgroup同游水班,忙到艾菲無停手咁滯,終於游水班上完可以多返少少時間同燒腩仔玩,但就輪到佢嘅trouble 2情況喺不經不覺間升咗呢,搞到艾菲呢幾日都好唔開心,幾乎有放棄湊仔出返來做嘢嘅念頭添﹗唉...
之前一篇《 Trouble 2事件簿》都講過燒腩仔極愛摞地,但隨住佢識講嘅嘢越來越多,表達能力都越來越強,喺艾菲多次同佢溝通同堅持底下,摞地呢個情況係一度緩和過,點知就喺我哋去旅行期間,佢忽然又開始摞返地,有咩唔啱心水即刻坐低唔起身亦唔出聲,你叫佢起身佢就好得戚咁望住你,反而你夾硬捉走佢知道事敗先會嘈,由於去旅行時生活唔規律,小朋友難習慣同佢明顯表現無安全感,所以我哋當時都無好嚴厲咁罰佢,只係抱起佢行埋一邊講道理,佢肯道歉就算,點知佢返到香港都仲係咁,艾菲就決定要嚴懲,每次摞地都會即刻捉佢罰企,加事後好惡咁話佢,明顯話咗佢一星期之後係好咗少少,無再郁D就摞地.
點知佢原來唔係從此就範,而只係將佢嘅行動升級用另一個方式表達,就係直接用把口來鬧艾菲﹗有咩佢唔啱聽嘅,又或者佢知自己理虧咗嘅嘢,佢就會先下手為強「唔」一聲來話艾菲,例如佢食餅食到跌咗落地,艾菲話跌咗污糟唔食得,佢就會即刻「唔」加用對眼啤艾菲一下,如果艾菲堅持再講佢會再「唔」多聲,繼而就開始發癲大叫,艾菲stop佢叫佢冷靜,佢會用更加大聲叫來反駁艾菲,最終艾菲只得一個選擇,就係的佢去naughty corner到企,直至佢冷靜落來為止.
一般小朋友應該癲一陣見無人理就收聲(艾菲估),不過燒腩仔嘅癲係可以好徹底,艾菲唔理佢都唔會停,仲會專登整D聲扮喊(無眼淚同可以隨時收聲)來轟炸你,如果發癲期間佢忽然醒起有咩想要,例如想飲水,佢就會好歇斯底里超無禮貎咁不停重覆大叫「我要水水...我要水水...我要水水...」,有時會加埋手指指住艾菲要艾菲畀水佢飲添,由於燒腩仔平日出到街見到人係好正常好乖咁嘅樣,所以艾菲同任何人包括米高講都無人想像得到佢有幾癲,直至有一次艾菲終於忍唔住錄底whatsapp畀米高同婆婆,佢哋先信燒腩仔原來可以咁恐怖﹗
面對住呢個上咗身嘅燒腩仔,艾菲真係無晒辦法,講道理試過,惡鬧試過,打都試過,唔理佢又試過,艾菲已經聽playgroup老師教,每次都堅持要講到佢明為止,但每次收服惡魔過後,佢都好似失憶咁轉頭又來過...但最嬲係有一次佢發作期間,米高返到屋企只係同佢講一句說話勸佢起身,前一秒仲瞓咗喺地下到典嘅佢,居然可以即時回復正常爬返起身收晒聲兼答到米高問題﹗﹗﹗即艾菲之前一直以為佢發脾氣就失理智嘅諗發係完全錯晒﹗﹗﹗佢原來一直都好清醒,只係明揀艾菲來蝦﹗﹗﹗
而且好多時等佢冷靜落來之後,同佢講完一大輪道理佢都話明同知錯,只係臨尾要求佢道歉,或者只係數十聲咁簡單,講明做完呢D task就可以自由,但佢就偏偏唔肯認輸死都唔開口講,寧願選擇同你繼續彊持落去,有時甚至會因為咁再發動第二輪摞地攻勢,但如果同一時間同一地點艾菲話「你數完十聲我哋就出去XXX」,佢又可以九秒九數完十聲㗎喎﹗
除咗唔認輸之外,佢仲好要面唔衰得,已經唔止一次同佢著戒片褲戒片時,濕咗但死都唔畀艾菲同佢換條新,有次喺婆婆屋企唔小心玩玩吓跌低,大家好自然反應都會跟住「哎吔」一聲然後問佢有無事,佢就即刻好唔鐘意咁趴喺地下到用D好衰嘅眼神掃射大家,繼而喺到扮喊再起身同我哋講「我受傷呀」.
作為一個FTM,廿四小時對住小朋友,畀小朋友激當然係份工包埋嘅事啦,亦明白媽媽經常管住晒實會令燒腩仔覺得討厭,有得揀都會揀對佢寬鬆D嘅爸爸,但當你每日都好用心咁照顧佢,盡量滿足佢一切需要,為嘅只係想佢開開心心有個溫暖家庭,結果佢只係因為你唔畀佢食塊餅,佢就好輕易同你講句「我唔愛媽媽」,甚至一家三口出街艾菲話親拖佢,佢都一定話「唔要媽媽,我拖爸爸」,真係眼淚在心裡流囉﹗
訂閱: 張貼留言 (Atom)


text:
我地一行四人坐住架四駒車向喀什米爾機場進發.當架四駒車進入機場範圍時已經開始勁塞車,架車未去到機場大樓已經要過第一重安檢,我地終於可以見識到傳說中喀什米爾又麻煩又嚴格嘅多重安檢了.
我地架車首先要響入機場大樓路中嘅一個安檢站停車,車上旅客各自拎番自己行理過 X 光機同搜身,過完呢個路中嘅安檢站再上番車去機場大樓.
到咗機場大樓,當地各大陀地即時上前圍住我地嘅領隊同 Agent,攪完一輪斟掂晒數陀地們便搬我地團嘅寄艙行理去過機場大樓嘅 X 光機同辦理寄艙,我地團人就渣番自己嘅手提行理去辦手續入候機室,進入候機室之前每件手提行理要先掛個安檢用嘅紙牌之後比關員揼印.
入到候機室手提行理要再過 X 光機同要搜身,然後再將手提行理交比櫃位嘅關員檢查.當我交我個相機袋比位關員叔叔檢查時,嗰位關員叔叔先拎晒個相機袋入面所有嘅東東出嚟逐一查問啲東東係乜嘢嚟,跟住佢仲醒目到識開著我部相機扌禁快門制玩影相;睇住佢咁玩我部相機當時我個心就響道諗 ~~ 假如我表面上係一個遊客,實際上係一個特務;我雙腳著緊嘅表面上係一對皮鞋,實際上係一個風筒;你手上玩緊嘅表面上係一部相機,實際上係一個炸彈;你諗都唔諗就亂咁扌禁上面啲掣咁我咪分分鐘要同你一鑊熟?
好彩我表面上係一個遊客實際上亦係一個遊客,我部相機表面上係一部相機實際上都真係一部相機,今次喀什米爾機場可以安然無恙大步檻過.
關員叔叔玩到滿意之後就幫我響啲安檢紙牌上面揼印.又順便提一提,響喀什米爾機場上機之前千祈唔好唔見咗呢啲安檢紙牌,因為出到停機坪之後要再檢查多次行理同搜多次身,如果張紙牌到時唔見咗的話 ~ 唔該番候機室重頭再玩過吖 ~~.
過完個停機坪嘅安檢終於可以上機,架飛機去到德里機場已經下午四點幾.今日德里行程嘅第一站先去新德里市中心英皇道 (Rajpath Road) 一帶參觀總理官邸,國會大樓,中國領事館等建築物.雖然話係參觀但其實我地只係坐響架旅遊巴入面等架旅遊巴經過啲建築物時開慢些少比機會啲團友影相.
我地要到下一站印度門至真正有得落車行吓.響印度有兩個印度門,一個響孟買,一個響德里.德里嘅印度門係為紀念第一次世界大戰時陣亡嘅士兵而建.
話說當時印度並未參戰,但為英國殖民地,因此有九萬多名印度人被送上戰場為英國作戰;戰爭結束後,印度人民反彈,所以響1921年英國政府仿照凱旋門風格興建印度門,以紀念第一次世界大戰陣亡嘅印度將士,借此平撫印度人民不滿嘅情緒.
我地響印度門剛 o岩碰到當地士兵正在舉行一個奉獻花圈嘅儀式,當我舉機影相嗰陣啲兵大哥仲好 cutey 咁擺晒鋪屎比我影相,認真底錫.
行完印度門我地上番旅遊巴前往參觀甘地墓.我地入到甘地墓個場嗰陣個天已經黑齊,個團緊緊夠時間完成單張上面嘅所有行程.不過因為個天已經入黑,我地只能夠響大里石碑周圍行咗陣,並冇機會仔細參觀個場.
時間唔夠,個團原本安排嘅自費活動 - 參觀吉祥天女納拉亞那廟結果無法成行要回番水比啲團友.之後我地坐旅遊巴去食晚飯同睇表演.
今次晚飯地點係一間餐廳,餐廳舖號 The Forte Grand Restaurant,門口個招牌就寫 Cum Bar Garam Masala Restaurant.呢間餐廳地方都幾大,serve 印度菜,餐廳裝瑝及餐具衛生都有香港一般餐廳水準,不過價錢亦係跟番香港標準,叫杯嘢飲大約 rs200 - rs300;間餐廳 google map 坐標為 28.5850983333333, 77.1897433333334.食完飯跟住仲有場雞雞地嘅印度舞表演.
睇完表演跟住就要出番德里機場搭夜機番香港.我地夜晚11點幾上飛機,到第二朝差唔多7點終於平平安安冇穿冇爛番到香港,8日印度之旅就此完滿結束.
印度之旅 2009 Day 7 下午 (印度凱旋門)
我地一行四人坐住架四駒車向喀什米爾機場進發.當架四駒車進入機場範圍時已經開始勁塞車,架車未去到機場大樓已經要過第一重安檢,我地終於可以見識到傳說中喀什米爾又麻煩又嚴格嘅多重安檢了.
“印度之旅 2009 Day 7 下午 (印度凱旋門)”
-
我想問下,過關搜身,係咪唔可以帶相機電池,但我見你話個關員係咁玩你部表面係相機,查實都係相機0既物體,咁即係可唔以可帶電池呢?
-
2009年12月23日 下午5:09
Chiwa
Says:
響喀什米爾機場帶唔帶得電池上機呢個問題我聽過好幾個版本 ~@-)~.我出發前刨完人地啲遊記之後嘅理解係好幾年前因為當地個局勢比較緊張,安檢較嚴所以唔可以帶電池上機,但近兩年當地個局勢平靜番好多過關安檢寬鬆咗所以依加可以帶池上機.
不過我出發前去茶會聽旅行社講個版本係啲充電式鋰電池可以帶,但係筆芯電就唔帶得.可能近年啲手機相機等嘅電子產品已經好少用筆芯電,所以好多人會覺得依加已經可以帶電池上機.
因為我部表面上係相機實際上都係相機嘅相機只可以入鋰電池,所以我只可以肯定依加啲充電式鋰電池係可以帶上機嘅.至於手提行理入面如果有筆芯電嘅話啲關員會唔會沒收呢個我未試過唔敢答你.
:( :x :R~ :P :-* =(( :-O X( :-w
:~ B-) :-S S:-# ~:v :{( :# :-~
:| :-k =)) O:- :-B =; :-c ~:=p
:-] :-{( :-h :-t I-| 8-| ~):=)
L-) :-@ :-U [-( 8-~ :O) 8-}
(:=| =P~ :=q #-o =D~ :=SS @-)


text:
2014年3月30日 星期日
驚人豪雨
今晚場雨真係好大, 加上行雷閃電, 雷聲仲好大好驚人; 唔使諗都嚇到達達好似隻盲頭烏蠅亂咁撞, 佢真係驚到震; 我第一時間衝去拎D順勢藥物, 希望一如琴日可以令佢舒懷, 但今次打雷聲真係太大, 達達猛力左搖右擺, 我想餵藥落佢口都唔夠佢郁得咁快 :(
好唔容易終於餵到佢喇, 但今次唔work :( 今次雷聲咁大, 仲持續咁耐, 要安撫佢有困難!
2014年3月29日 星期六
嚇到發矛 (w/album )
今日天氣好差, 又行雷又落大雨, 天都黑晒; 無得同3隻豬出去行, 即使落樓下花園都好唔方便, 濕立立無晒mood啦; 3隻豬唔出街只好留喺屋企玩, 玩吓又瞓覺, 咁嘅生活都唔差啦, 優遊自在, 其實都好歎 :)
不過打咁大嘅響雷真係嚇死達達, 本來我都未瞓醒, 但一個雷響, 我成個醒晒; 問題最大係達達, 佢嚇到喺床上兩頭跑, 我點可能繼續瞓覺!
我即刻抱佢入懷, 小心安撫, 叫佢唔好怕, 佢咁亂跑, 我好怕佢挫親條腰同脚仔啦, 雖然我都將順勢藥物加番去之前嘅份量, 但幾日間未穩定嘛!
但呢隻女比D雷聲嚇到發晒矛, 我抱住佢都用力掙扎, 咁點辦?
2014年3月28日 星期五
由早忙到晚 (w/album)
今日同3隻豬做MILKY SPA, 因為代理送咗個新改良嘅濾芯比我, 佢話今次加多咗D濾料及濾網; 新嘅濾網加強咗2層, 而上次嘅濾芯對水質係無改變嘅功用, 但今次濾料係有改善水質嘅效果, 可以令水質變軟及除氯效果唔錯 :)
水質改善咗當然對皮膚係有好處, 多謝代理咁關照, 呢個售後服務我好滿意啊!
2014年3月27日 星期四
順勢藥物 - 動物配方
始初當然係受咗Mi嘅影響, 帶領我步入順勢療法嘅領域; 一開始係半信半疑, 及後達達得到唔錯嘅效果, 明顯見到佢後脚有改善, 脚震嘅情況係少咗; 呢個結果即使係在針灸中, 我都從未見過, 喺8次針灸治療裡面, 我見到達達嘅反射神經係有進步, 佢脚仔反應係快咗, 但脚震, 就從未改善過, 今次食呢隻hindleg support, 眼見脚震真係好咗, 我開始對順勢治療有D信心!
睇得開! (w/album)
有好幾日無寫blog, 3隻豬仔生活如常, 無咩特別問題係好現像, 又或者係比起以前, 我將問題比較睇得開啦!
往時豬仔們有任何事故, 我會諗盡一切辦法去解決問題; 呢樣當然無改變, 有問題我仍然係盡心, 盡意, 用盡我一切力量去幫!
2014年3月20日 星期四
隨時候命
到今日達達已經完成兩個月順勢療法, 由每日服藥4次減為每日2次, 本來預算今日可以將療程暫時按下; 但減少服藥次數之後, 到中段時間, 見到佢腳仔又震番 :(
呢個情況正面就話比我知, 順勢藥物對佢似乎有效, 因為一減少藥物, 症狀又出番; 但負面嚟講, 佢即係不但唔可以停藥, 甚至唔可以減藥, 長食有無壞影響㗎?
2014年3月19日 星期三
小意外 (w/album)
每次病都咁命, 又咳又失聲, 本來仲未康服, 真係唔想再體力消耗, 但聽完天氣報告, 週末又再轉涼, 今次又唔知會凍幾耐喇!
近日天氣潮濕, 望見佢已經好唔舒服, D毛毛摸落都唔軟熟, 一於打起精神同3隻豬沖番個涼!
2014年3月15日 星期六
健康無價
老公斷斷續續感冒咗足一個月, 終於痊癒, 但就輪到我, 今次又係咳到飛起, 相信再落去就如之前一樣, 失聲兼無氣; 呢個好似係我病嘅模式, 每次都係少少事起, 跟住就要閉咀一段日子, 一定聲帶有事; 我發覺每次被傳染都係當上手痊癒嘅時間, 總係咁接住落嚟 :(
小小一個感冒都令人咁唔舒服, 好似個氣球漏咗氣, 如果有重病係幾咁難受, 都可想而知; 最近接觸有幾個cancer嘅case, 有人有狗狗, 想佢哋感覺一定更難受, 希望藥物可以幫到佢哋, 一切都有轉機!
2014年3月12日 星期三
紅外線燈 (w/album)
自從知道紅外線同遠紅外線嘅分別, 就無諗過要買紅外線燈喇, 因為佢唔算有咩治療效果, 都係一般幫助血液循環好D; 但最近FB群組又熱烈討論呢種燈, 網友Ka都買咗幫佢狗狗照, 佢嘅狗狗都有椎間盤突出嘅病患, 佢話照咗效果非常明顯, 佢甚至比個封號, 叫呢枝燈做"救命燈"添!
2014年3月8日 星期六
壓力舒緩 - Naturgen酵素精華
希望無咩大問題啦, 近排聽到好多狗狗健康出事, 好唔安樂!
今早早餐只比佢食兩啖咁多, 唔可以見到兩個女有得食, 而佢無喎; 佢咁情緒化又敏感, 我唔敢咁做囉, 一陣又唔開心就死火!
2014年3月5日 星期三
不同理由 (w/album)
今日同3隻豬去街街, 因為風大, 同佢哋著咗件衫, 波波即刻面都黑晒, 一路要用小食氹住先肯行, 仲要行吓停吓仲坐低埋, 真係難攪!
2014年3月2日 星期日
達達毛髪生長史 (w/album)
達達毛髮越嚟越差已經係擺在眼前嘅事實, 睇番近幾年佢毛髮生長嘅歷史, 係有跡可尋啦!
2010年發覺佢毛質變得乾旱, 已經第一時間帶佢求醫, 確診係甲狀腺功能低下, 以為食藥後就可以控制到毛髮變差啦; 但見到甲狀腺素控制良好, 但毛髮就繼續變壞, 咁就開始咗上網為達達毛髪尋求幫助嘅生涯!
2014年3月1日 星期六
隨心而行 (w/album)
今日天氣都好好, 但週末要去開平時散步嘅地方, 一定好多狗狗行街街, 本來都想唔出去喇; 但一諗工人姐姐聽日放假, 咁又無得去街街啦, 為咗達達開心, 寧願行遠少少啦!
一路步行途中, 波波都吠到嘈晒, 我都唔知佢係咪壓力咁大; 行咗無耐遇見街坊, 佢都笑晒, 佢話一聽就認得臭豬波把聲啦; 講真同呢隻豬出去真係好煩, 耐咗無出去佢更加失態, 咁嘈法我好尷尬啦!
訂閱: 文章 (Atom)


text:
8月30日星期日
一年一度嘅船河又嚟喇 , 可惜天氣不似預期 , 但係都無損咕碌家出海嘅心情呢~!!
今次响三門仔上船 , 上到船指定動作同媽媽影張相留念~!!
全程有好多靚女抱我 , 呢位係其中一個~!!
仲有睇住我大嘅 Alex 哥哥
途經水壩
啲水好清 , 影吓我個泳 look 比大家睇
好彩天公造美 , 游水嗰陣時無落雨 , 不過啲水就有啲凍
游得攰上私家飛機度休息一吓
今次仲叫埋 GiGi 同 CiCi 一齊去
玩完水又試吓玩獨木舟
GiCi family 同我哋一齊玩獨木舟 , 乘風破浪好好玩
仲有滑梯同跳彈床玩 , 好刺激架~!!!!!!!!
小朋友就鐘意玩香蕉船
有啲大人响船釣魚 , 仲有好多收獲~!!
偉哥哥係今次嘅搞手
估唔到蔭天都曬到肩膊紅哂
擺返個型仔 pose 比媽媽影
睇吓小朋友同大人都好鐘意我架
呢個沙灘水退會見到好多海星
我同媽媽都要同海星影合照留念
比我發現到有啲嘢
就係肥 do do 嘅海參 , 沙灘有好多呢~!!
玩到差啲唔記得同 GiCi 影大合照 , 好彩媽媽記得呢~!!
我今日好叻叻呀
自己响沙灘周圍走
仲走落沙灘游水
爸爸仲捉到蟹仔影相
玩到六點上船 lu
第一次嚟白角咀 , 呢個沙灘真係要保育 , 有咁多海星同海參 , 大家要好好愛惜大自然 , 唔好留低垃圾同去破壞咁靚嘅海灘呢 ~!!
最後送上全體大合照一張
謝謝大家比咗一個咁美好嘅回憶咕碌家 , 出年見~!!!!!!!!


text:
Tuesday, 2 October 2007
PSP + Valkyrie Profile
早兩日出去買o左部最近出o既新版 psp, 銀色, 連埋隻 game 同埋幾集我唔會睇o既卡通片, 同埋一張 1gb o既記憶咭. 我決定想買係因為睇到消息, psp 將會有 d rpg 我都幾想玩返, 包括 FF Tactics, Star Ocean 1+2, 等. 部機本身個顏色冇張相咁靚, 銀得o黎摸上手唔係金屬o既感覺, 不過又唔怪得佢, 因為如果真係金屬, 咁就一定重好多. 個畫面好正, d graphics 同一般 ps2 games 有得比. 可惜係我唔識點樣o係部 psp 度用 psone emulator. 遲下睇下有冇辦法可以玩到 ps1 d game, 不過聽講好複雜.
我買o既第一集 game 係 psone o既經典 rpg Valkyrie Profile. 玩o左幾粒鐘, 都幾o岩玩. 不過最唔好係太少 save point, 周不時要不停直玩超過半個鐘先去到下一個 save point, 好唔適合帶出街玩. 唔明點解佢唔俾任何地方都可以 save.
Posted by Howtindog at 11:03
Labels: 打機
0 comments:
Subscribe to: Post Comments (Atom)


text:
雖然而家既月份仲係冷冷既一月二月份,
不過係香港我地都經歷過春夏冬天啦
所以好多品牌都已經推出左春夏既時裝當然亦少不了妝品啦
就好似我蠻喜歡既Shu Uemura 就有推出了不少既新妝品
其中有兩款新妝品分別就有
炫彩防水眼影筆 (共十二款色調)
另外仲有絲滑胭脂唇蜜(共四款)
首先要介紹就係炫彩防水眼影筆
今次我呢枝係屬於accent 系列天藍色系列
今次呢隻新既眼影筆究竟有咩咁好呢?
就係一枝可以做到三個功能,第一就係可以自由配搭其他既色系
第二就係佢地質感超易畫之如同好柔滑tim
最重要就係Keep 住可以個妝容唔會咁易溶先
你知啦,一個潮濕天氣乜妝都可以溶到7788囉真係
做人媽咪都唔可以完全唔理自己個樣架嗎,
所以今次我就利用呢兩款既產品化番一個小小既妝容
首先我就化好個底妝,準備好眼呢個部份啦
今次呢枝眼影筆既可以做眼影同時亦可以做眼線既
有人會話藍色真係唔係咁易控制,好似大XX 既快餐集團咁
下下搽藍色仲要完全睇到咁既色?
呢枝既眼影筆我就先做了兩個不同既功效,
首先我就將眼影筆先掃在眼藍上面,
一搽個陣的確超出色的,有一點似平時見到大XX 的收銀的眼影一樣
不過最重要就係要識Band 番鬆d 眼影咁就可以令唔會藍色變得可怕啦
我就將兩邊的都畫上眼影仲係眼尾部份畫上眼線
當然為左可令雙眼更加大一點,我都係有畫上黑色的眼線
但係完全唔會覺得藍色係那恐怖呢?
我自己就真係覺得呢一款既眼影筆比起起之前它家既
眼線筆系列更加好畫最好仲好出色tim
果然係一樣比一樣更加好呀!!!
攪好個眼妝又點少得有胭脂同唇膏先得架
今次我想介紹既呢一枝絲滑胭脂唇蜜
就可以一枝做到兩樣野啦,個化妝袋又可以裝少d 野
簡單係一舉兩頭啦,岩哂我呢d 懶鬼唔想裝咁多野出街
第一樣就可以做到胭脂啦,搽少少係手指上面
或者係肌膚上面就盡快地推開唔係就會變得一撻撻
今次我呢隻胭脂唇蜜顏色不算太深色,
所以輕輕搽一下就可以自然的胭脂色啦
搽上了潤唇膏,再搽上呢一枝既唇蜜就可以出到街囉
不過未知係唔係我唔太識控制呢,就好似好淺色咁
所以可能就要再搽番第二款既唇蜜
但係可以做咬唇妝係中間位置搽番d 深色既唇色
唇邊就搽番就可以岩哂啦
整體上今次呢個Shu 家產品絕對估不到的有驚喜
由其當中既眼影筆簡直係驚喜之作
最重要係可以係減輕我地既化妝袋唔洗下下袋咁多野
同埋兩樣產品已經解決左眼影眼線胭脂同唇蜜部份
只要KO 埋底妝既部份就可以隨時由素顏變成靚妝見人啦
加上Shu 家既東西不嬲都係有驚喜的,襯住就黎新年就可以靚妝咁見人啦
藍色眼影絕對不是一件難控制既妝品黎架!!
希望你地都喜歡小妹既介紹啦
想隨時留意小妹既Blog 既動態及生活點滴
記得要Like 我既專頁啦


text:
太驚媽咪及侄仔有事
啲追數佬搵到嚟屋企
真係好驚佢哋會攪事
接咗媽咪及侄仔嚟我呢邊
但係係辦法咩
長遠計都係唔得
呢間屋唔係我同老公嫁
加上我哋過多幾個月都搬了
點算好???
而且又驚突然搬走咗
啲追數佬嚟到無人應門
可能係會反效果
講咗話唔識呢兩個人
但係突然搬走咗
咪即係自打咀巴
搬又唔係, 唔搬又唔係
我就快顛了...呢幾晚無瞓過覺
要顧住身體...但係真係食唔落又瞓唔到
我的精神壓力...我心知好差
但又點...我唔想諗. 但係個腦係咁不停諗
老公要返工, 但又要日諗夜諗方法
打比你倆個, 問清楚啲數係咩數
都係想諗辦法幫你哋
同你哋講, 而家人哋追到上門了
又放啲追數紙係信箱
仲放埋去隔離啲街坊到
想唔比人知都唔得啦
間屋又買q咗, 如果無買就好了
即刻請議員幫吓手
求調遷, 都好呀
而家...買咗無得攪了...諗到呢到...都唔知點好
同你哋 傾, 你哋只係一句
你哋唔駛理嫁, 唔駛理嗰啲人嫁, 佢哋唔會做出啲咩嫁,
你地係咁話唔識我哋就得嫁了.
聽到真係火起
你哋梗係好啦, 你地講真係講得好easy囉
人哋而家唔係上門搵你哋, 你哋梗係講得好好聽啦
人哋而家唔係煩你, 你哋梗係好輕鬆啦
一句話唔駛理, 就叫做負責任
咩叫唔駛理呀....
我真係頂你哋個肺囉
你還淨二萬八, 我真係頂你, 你做咩當時唔q出聲呀
二萬八, 我借都問人借嚟還q咗佢先啦
你仲講到咁口響, 話還到二萬八, 有期還唔到, 之後人哋一加就加到成7萬
你一句話, 鬼叫佢一加, 加到咁多, 點撚還呀....咪唔q還比佢哋囉
哈哈..我聽到真係想鬧爆你囉....
你有無腦嫁, 你唔還, 人哋梗係加息啦, 你係咪有腦嫁
哦...一句唔q還, 就攪到而家咁....
你好撚嘢, 仲報埋我媽個地址添....而家人哋搵, 就搵唔q到你,
你就係澳門到好覺瞓...
掉低個奶奶同仔係到受苦, 受罪
佢哋好無辜囉....
如果你哋唔係有個仔, 我真係唔撚理你哋
得我媽咪一個, 好容易攪啫
我咪最多唔要層樓, 斷供, 比番銀行
我咪最多租間屋比媽咪住又好, 叫媽咪返去阿婆到又好
我哋以後都唔會認你囉
呢啲咁的人, 我認唔認都罷啦
但係而家呢...咁個仔點呀, 佢真係好無辜
我唔係為咗你個仔, 我話之啲人斬q死你
我咪當阿媽生少個
有幾閒呀....
反正由細到大, 你有做個做仔的責任咩
你有做個做阿哥的責任咩
呢頭家, 由細到大, 都係我一個人咩起
有任何事, 都係我一個人去睇去攪
其實我由細到大, 都覺得我媽咪及老豆同生獨生女有咩分別呀
反正有咩事, 都係我做女的做
你有做過啲咩呀....
但係個細路,即係你個仔係無辜嫁.
我又可以點好呀.
你死你的事, 大佬唔好累街坊啦
我覺得你哋真係好不知所謂
唔係人嚟嫁
只會將啲問題越攪越複雜
從來唔會為屋企人諗吓
唔會同我哋好好咁商量
仲要將個責任推係人哋身上
仲要話媽咪唔幫你
我都未同你計呀
阿媽有癌症, 都係因為你同老豆的事攪到佢
唔開心, 鬱咗個病出嚟, 我都未同你計
你好命梗, 你做咗咁多嘢, 都無病無痛
啲病永遠都係係啲好人身上發生
你好嘢....你食煙又飲酒, 都無事
就算阿媽點欠你呀,
個病咩都還哂比你地啦
係咪要攪到佢真係顛咗, 佢痴咗, 佢死咗
你先安樂呀...
但係我係唔會比你咁樣對我阿媽嫁
你可以唔認佢做媽
但係唔該你要記得, 聽清楚
有我的一日, 我都唔會被你再咁樣對我媽囉
媽咪唔係得你一個仔, 仲有我嫁
唔係得你有份, 仲有我嫁
我會照顧媽咪及老豆
我巳經由唔知邊年邊日開始
當我自己係獨女
你哋的嘢, 唔該自己負責
就算我有錢, 我都唔會幫你地還錢呀
你哋呢啲咁的人, 跟本無親情
有利用的就番嚟, 無撚用
我而家忍你哋, 因為我仲要安排所有嘢
攪好哂之後, 我係唔會主動再打比你哋
我唔會再好似以前咁傻
會信你哋變好, 會信個天有眼
我覺得咩都係靠自己就最好
咩人都信唔過
我巳經比咗好多次好次機會你哋
我以為我所做的嘢, 你地會知
但係原來唔係...我太傻, 太天真了
我要醒了....我唔可以再咁樣麻醉自己
有信心, 會付出, 就會有希望, 有奇蹟!
梗本就唔係囉
事實巳經攞係眼前
那怕到你死果日, 你都唔會變
我覺得我要重新改變自己的諗法
我唔可以再浪費係你吔啲唔值得的人身上
我要好好重新學習
好好改變自己


text:
今日係承熹十四個月大
每星期日都會帶承熹上Babygym, 希望佢從中試下同一大班小朋友一齊玩, 同埋訓練下佢啲手腳協調
不過每次去完我都好攰, 因為大部份玩法都係要父母協助, 要用力抱/扶/托去幫佢地完成, 所以每次玩完我都會出一身汗, 大少話益左我, 幫我減肥喎! >_<
有時係屋企或者係公園未必會做到既動作, 係Babygym呢到就可以俾佢試下, 始終有導師指導, 有好多活動都幾好玩!
呢個訓練佢地行平行木, 對腳係要好似行catwalk咁先行到
承熹行就無問題, 不過成日唔望地下, 唔扶住佢就一定差錯腳!
呢個訓練佢用雙手既力去撐起自己既身體
承熹真係好大力, 唔洗扶佢, 佢都可以hold住自己
可能BB仲係輕, 佢地比較容易做到, 俾我就真係無可能! 哈~
承熹每次都俾呢個大波波吸引, 一見到呢個波就失控, 咩都唔肯玩, 剩係要痴住個波!
阿仔, 我俾錢你黎呢到玩, 唔係剩係玩呢個波波架!!!!!!
唔知係咪男仔既關係, 對波既物體特別鐘愛, 呢個籃球仔又係佢至愛!
星期日係我地好珍貴既Family Day, 承熹依家大個左, 帶佢出街都無以前咁麻煩, 因為呢個為食仔只要有野俾佢食, 佢就可以乖乖地坐係到 (雖然只係俾白飯佢食, 佢都好開心... 真係勁為食!)
去大坑嘆下午茶, 承熹見到好多狗仔同雀仔, 好開心!
媽咪都唔識嗌, 反而成日叫Bird Bird!
古靈精怪!
睇到呢張相都覺得佢好似小男孩, 唔似BABY, 時間過得真係好快!!!!


text:
中學有一年好鍾意買生日禮物俾人, 唔熟既都送.不過之後唔知幾時開始, (都係中學階段) 慢慢唔會特別為生日買禮物.
當時有d朋友會買定d禮物, 等對方生日時先送.我覺得好奇怪, 買左就送啦, 點解要擺幾個月…?
初中時期好鍾意儲天蠍座既野, 可能係飾物可能係文具精品, 有d fd見倒都會買俾我.其中有條鍊就係咁, 買左幾個月等我生日先送.
其實我覺得送禮唔駛原因既~見倒o岩你或者你會鍾意咪買俾你囉~咁買左, 又唔駛特登等生日或者咩特別節日先送呱, 有d無謂…又因為平時睇o岩都會買, 如果等生日再要揀一份就好有難度喇, 咁趕買返黎既野亦唔方o岩心水…咁…無謂啦…
生日最多一班人出黎玩, 主角唔駛俾錢就例牌, 另外仲要送禮就好唔慣.我通常都唔會預備, 有時得我一個冇預備感覺好怪.但我真係唔明點解要送禮物.請佢玩請佢食就係架啦…阿媽話人地請你既生日會要送禮, 你地羅漢請觀音請左就係架啦, 仲邊駛再送禮? 到依家我都係唔慣亦唔鍾意呢種習俗.仲要當場拆禮物…
細個已經好怕o係人地面前拆禮物, 怕自己俾唔倒個好鍾意好驚喜既反應人…
至於我自己生日, 我覺得人地記得, 一張卡或者一句生日快樂, 一個sms已經夠.重要既人, 情人家人最好可以陪我過啦.
細個會約fd出去玩, 呢2年開始覺得生日應該同阿媽過.呢個畢竟係同佢適適相關既日子.^^
對於一d要買禮物既生日會或者要交換禮物既聖誕party, 我都會有壓力…有幾多人收倒呢d禮物會用得著架…可能我比較實際…
禮物都係應該平時留意倒對方o岩d咩要d咩, 咁o岩見倒買黎送既最有機會o岩心水, 無端端有禮物收唔係仲驚喜咩?
有人話平時買左生日都要買, 情人節都要買.
費解.


text:
2012年7月4日星期三
散子包
近來對拼布小物包好有興趣,
然後就俾找發現咗呢一個小雞仔散子包.
我第一眼見到這個散子包就覺得超可愛!
我一定一定要整佢哋出來~
果然整咗出o黎真係可愛到不得了.
由於佢嘅形狀縫嘅時候比較細緻,
所以一定要全手縫,
如果唔係,佢就會唔靚,唔似雞仔樣架啦.
2012年6月25日星期一
貝殼小物盒
早幾日去咗SOGO書店睇書,
見到有新出嘅cotton time 封面幾靚就買了來睇.
一睇,今期內容真係好豐富,
有好幾個紙樣我都好喜歡,
以下係其中一個,
唔知佢叫咩名,因為我唔識得日文 :P
可能係叫貝殼小物盒.
佢好細,細到好似早前做嘅macaroon 咁細.
真係細到唔知擺啲乜好.
coins 就一定放唔下,
所以只可以放啲小物,例如介子,耳環等等.
這個好難縫呀,縫到我啲手指都穿哂,好痛呀!
2012年6月21日星期四
輕便上街去
最近我在想,喺午飯時間嘅街頭,
會見到啲OL拎住個小紙袋,
裝住銀包同電話出外食晏.
而我有時都會只想落街買啲嘢,
只係拎住個銀包,但就唔方便.
所以就想到可以整啲輕便嘅小提袋,
用來裝隨身物件,唔洗吓吓都拎住.
2012年6月15日星期五
三層摺叠錢包
2012年6月10日星期日
盛夏之暑
突然放了一個星期假期,
每天都hea在家.
見到日日天氣都好好,
就係懶洋洋嘅每日都唔想旭,
在家涼冷氣最好.
就連巡視業務同在家做手作仔
都懶閒閒嘅,冇旭過.
其實,2個星期冇巡視業務嘅最主要原因係
我家嘅手作存貨已經等於零.
唔做新品,就冇新貨可以補了.
所以,今個週未在家就做了少少,
聽日去The One睇睇還要補些什麼.
訂閱: 文章 (Atom)


text:
9 Jun 2003
講番加菲貓專門店
本來Vincent 同我一齊去既, 不過後來行左好耐都搵唔到, 佢就番左屋企食晚飯喇, 咁但係我唔想咁快就放棄喇嘛, 所以我就繼續行住先囉.我真係諗住, 既然我都已經搭左咁耐車, 一場黎到, 咁點解唔由頭行多一次呢.為左我可愛的加菲貓, 就算對腳已經累得不能再行, 都要找!
到最後, 找到了.唉, 真係幾開心下.不過原來間野變得非常之殘, 又唔係想像中咁多加菲貓, 仲夾雜左好多其他卡通人物, 唉.都唔係純正的加菲貓店.算喇, 咁遠水路, 一場黎到, 都買番些少 "手信" 番去咁喇.好過無呀嘛.
回中學
星期五, 番張記.個 feel 幾開心, 竟然同 P lui 同 Anna Eric 等等一齊吹水吹幾個鐘頭!
睇黎我地都真係幾八卦~~~哈哈哈
星期六日, 悶, 補習, 悶
今日, 著到成個白痴仔咁去 mark sponsor. 上左去一間叫菲士蘭的公司個度, mark 到好大個 gift pack 番黎, 每人一個添呀! 好犀利呀! 真係估唔到會咁好, 我仲以為佢會考慮下先俾我地, 即係, 好可能係唔會黎任何野我地.到最後, 都幾好呀, 我都幾鐘意佢地個 offer, 雖然, 佢地個一個要我地幫佢地 hard sell 到咁樣的條件又真係幾難攪下....你知喇, 我地都唔想個 O Camp 攪得太過商業化架嘛.點到即止咁喇.仲有呀, 我真係好鐘意 T-shirt 牛仔褲出街, 實在太輕鬆.又鐘意背囊喎, 一黎又唔會淨係用一邊 shoulder, 二黎又唔使我用手拿住, 等我可以有兩隻手空出黎拿野.
即係話, 我唔鐘意公事包型物體, 唔鐘意恤衫, 唔鐘意打tie, 唔鐘意 Formal


text:
今日開估啦! 點解我尋日會同膠原BB影相?
要幻想同膠囊原BB做戲
因為我好榮幸被reenex邀請以real user 身份到其朗豪坊Centre與大家分享我係reenex做treatment嘅感受.reenex仲請咗代言人林嘉欣出席及邀請唔同扮靚人士講下 reenex膠原自生嘅功效.林嘉欣真人真係好靚好sweet皮膚又好.
講 返我點解join reenex先,大概兩年前我生完細囡後發現自己有點殘,皮膚暗啞又成日敏感,雖然一直都有出街做facial, 主要清潔為主,但皮膚始終未有太多改善,而且以前下巴間中出d巨大毒瘡,一直想根治佢.從朋友口中得知reenex treament好好,朋友話試完trial即讚未試過皮膚如此滑流.我心裡掙扎咗好耐,怕佢地hardsell,又怕唔得,但做咗好耐 research,始終覺得reenex有信譽,所以最後決定試trial, 試咗後即刻覺得好正.為咗改善皮膚決定係reenex做treatment, 講真我沒有後悔參加reenex,有時亦覺相逢恨晚.
做咗一 段時間我真係發現皮膚慢慢有所改善,首先下巴沒有再出勁大毒瘡,最多生理前生一兩粒細細粒的,而且覆完期好快,可能皮膚底層越來越健康,自己能自我 覆完.第二,皮膚毛孔真的細緻咗,以前鼻子嘅毛孔比較大,但現在明顯細咗.第三,以前皮膚亦好敏感,會無端端紅咗一噠,但現在已經無乜敏感.第四,皮膚緊 緻咗,紋理亦減淡.
講真,價錢唔算平,我都好掙扎,但我覺得reenex嘅treament真係可以將肌膚底層改善,而唔係表面.當皮膚深層真正健康後,現在已唔需要成日去做facial, 計返同以前成日做facial嘅錢差唔多.
好多朋友會問佢哋會唔會hard sell, 老實講我治療師唔會,佢會話我知有乜新promotion或treament,
加埋膠原BB, 即刻更加生動.
呢張相就係reenex用咗呢宣傳


text:
首先中午佢既突如其來求婚, 到下晝我就出左去整蛋糕, 男友鍾意踢波同返拳, 本來諗住簡單d整個拳套蛋糕俾佢, 但係佢踢左好多年波, 同埋我上年開始已經想整個足球蛋糕俾佢, 慢慢改左個構思, 諗到整個球場蛋糕俾佢, 哈哈!!
我打左去之前跟過佢學整蛋糕既師傅度, 問佢整唔整到球場, 佢叫我自己諗下個樣, 佢再幫我諗點整, 好啦, 咁就當ok, book左佢30/7下晝上去!! 點知上到去勁多人, 個師傅都唔得閒理我, 其實都嬲嬲地, 我早一個月book, 原來佢都係唔理既, 有人報就俾人上去咁! 最初佢話整三個鐘左右, 點知最後用左四個鐘, 仲要原來有好多野佢都冇幫我諗, 都係即場大家諗點整, 好彩最後都完成到, 只係時間關係, cut左好多野, 例如想整立體龍門, 想整多幾個小足球, 都冇時間, 是但畫上去就算!
book左七點半去秋田食飯, 但因為個蛋糕, 改左八點, 後尾再改到九點, 可憐我男友係尖沙咀行左個幾鐘等我, 我就又要飛的出去, 已經好窮架喇!!
想去秋田好耐架喇, 難得有個藉口黎, 早一星期就book左, 仲問定晒人有咩好食, 個度食d野全部係貴野, 好食個d都係, 去到見到個menu, 叫左最貴既二人餐, 另加$80將個澳洲和牛薄燒轉牛肉粒, 我真係成世女冇試過咁豪, 不過真係好好食呀, 雖然係貴, 但係真係正呢!!
食完飯又飛的返荃灣, 今晚係酒吧幫男友搞生日party, 男友終於見到個蛋糕喇, 不過佢當然一早知我會整啦, 所以唔算係驚喜, 反而佢d朋友驚喜多d, 玩到差唔多天光先返屋企!
到31號正日, 反而我地冇咩特別, 因為佢媽媽係8月1日生日, 所以今晚出去食飯提早慶祝, 又要做返晒d家務, 所以放兩日假都好似冇放過咁, 不過睇到男朋友好開心, 佢好多年冇搞過生日架喇, 見到佢今年咁開心我都開心!!


text:
1 點出發去小瑞士花園喇 沿途都落下雨又停下 停下又落下咁 差唔多 2 點半就到喇 一落車又落雨 唔緊要 落雨好有 feel 呀 ~
到喇 超大霧
woo 影完就無哂霧 真係變幻莫測
小瑞士花園係人造花園 我真係無咩興趣 同埋 d 花又未開 真係唔想影相 所以唔駛 5 分鐘就行哂 ~
我覺得佢 d 牙好搞笑呀 ~
未開嘅花
企定定比里奧大人影呀
hey 等埋啦 ~~~~
里奧大人行行下停低等埋我 話呢隻白天鵝好有攻擊性 想行埋黎攻擊佢呀
去紙箱王 同埋其他商店睇嘢 影下相 又去 7-11 買薯片留番今晚食 之後再買朱古力 因為個罐好靚 地方細 所以行黎行去都係果度咁 臨尾最後衝刺 買咗 d 粟餅咁啦 今次真係唔買咁多 因為細喼無位擺呀 其實勁想買隻綿羊公仔 不過唔係太靚囉 ~
@ 紙箱王
@ 紙箱王郵局
@ 唔記得
@ 7-11 好得意嘅水樽
地方好闊落
@ Nina 巧克力 ( NT$300 ) - 我鍾意有隻羊個罐 代表清境嘛 所以里奧大人話買 其實 3 個罐都鍾意 但真係唔想買哂囉
之後我叫里奧大人幫我影低留念算喇 里奧大人叫個妹妹拎哂 3 罐比佢影相 妹妹幫手攞好位置添呀 勁好人
其實我對朱古力興趣不大
一 d 都唔熱 @.@ 但無限暢飲呢個動作 真係令人好窩心呢
買完嘅時候落好大雨 之後又清番小小 lu
零零舍舍一張枱 好搞嘢
掃黎都無用
走嘅時候又大霧 lu
烤魷魚絲 里奧大人話買黎送杯麵
粟餅
想買羊奶糖 不過驚好羶 最後都無唔敢買 同埋太大盒喇 @.@
如果得意就一定買 紀念下嘛
Poster Card
唔記得係咩
呢日未完架 ^^


text:
霸住茅坑唔痾屎
話說茶餐廳離開「山邊高級食府」之後,吹雞仲留番間大「痾肥屎」,俾佢個愛將,日日等住茶餐廳幾時番黎,重温以前晏晝孖公仔去佢哋最鐘意嘅客棧飯堂,一齊出計仔對付果班唔識教野,但係evaluation 5.0以上,又成日唔聽話嘅高級食府大廚.吹雞一定想最好番番去舊時人人要打咭,個個坐係「痾肥屎」隨時應佢召嘅「大排檔」最威水日子.果陣時,「大排檔」之內,除咗茶餐廳,仲有幾件prefect,成日巡房仲夾埋偷窺,真係笑死人.之不過聽聞茶餐廳去到「不舉食府」,唔知乜野原因,冇幾奈就走人,睇黎轉枱之後又想有樣學樣搞番攤高級大排檔,但係人哋似乎都係想認真搞高級食府,如果唔升呢,冇大格局view就係冇,扮都冇用架!真相就要學吓水果日報,派狗仔去追查吓至得.
會唔會抵觸平機法
講到有人霸住個茅坑唔痾屎,有啲野就真係大家可能唔知.「山邊高級食府」除咗茶餐廳之外,仲有個隱形「一片金」,掛正名號搞機,但係佢好似唔止唔駛教野,仲唔知幾時番工幾時放工,就算有番工,以佢依家嘅 post, 有乜野理由仲霸住個大「痾肥屎」,其實「山邊高級食府」有幾個大廚仲坐緊細梗房.更加離奇嘅係邊個請一片金,有冇經過正式人事手續;有冇公開招聘?如果冇經過正式人事手續,係咪唔合規定?如果冇公開招聘,會唔會抵觸平機法?唔通吹雞仲可以玩隻手遮天?遲啲會唔會連茶餐廳都番埋黎架?唔該吹雞解吓畫.唔該各位食府股東深入了解吓!
蝕本都要留住心腹
仲有,人人都知一片金黎「山邊高級食府」嘅時候,佢舊時做開間舖嘅舊伙記,都戥間舖開心,因為佢係同行眼裏面,實在唔知有啲乜野作為.而家「山邊高級食府」嘅機房設備,只要有個有經驗嘅伙頭,加上適當人手,就搞得掂.請問佢咁多錢為「山邊高級食府」做咗啲乜野呢?吹雞成日話「山邊高級食府」蝕本,點解仲要駛寃枉錢係毫冇貢獻嘅一片金身上?
吹雞嘅格局始終冇變
今個學期「山邊高級食府」幾個地盤開工,少咗好多車位.但係吹雞又係度霸住個茅坑唔痾屎,一條友霸三個車位,唔俾其他人用.「山邊高級食府」CEO吹雞嘅格局始終冇變,大事冇辦法理,因為冇大見識;小事唔識理,因為私心太重,唔識顧全大局.睇黎冇大格局view就係冇,連扮都冇本事扮!
係咪想整沉海上食府呢
最近有報紙報導吹雞話「山邊高級食府」招收學徒人數「嚴重不足」,咁嘅錯誤消息,先至係嚴重影響「山邊高級食府」商譽!有人問吹雞佢有冇講過,佢話冇,但係吹雞嘅誠信,人人都知,就算佢有講過,事後發覺講錯野,一定唔會承認.就算今次佢真係冇講過,以佢跌落地要拿番咋沙嘅個性,點都要出黎澄清吓掛?冇出黎澄清,唔通佢心虛,真係講過?乜野居心啊!係咪想搞一拍兩散,將高級食府由山邊移到海上,然後整沉佢呢?
投稿人:路邊社記者


text:
2月23日 星期六
今日係第三日,係函館全日遊.未開始敘述今日嘅旅程,要先補述番尋晚可怕嘅經歷呀
話說尋晚瞓瞓下,突然間就醒左,點解會醒?係因為覺得比D野責住個身郁唔倒呀!好驚呀,明明見唔倒有野,但係就成個人都不能動彈.....望下隔離我家老爺瞓到成隻死豬咁,咁我咪大聲叫佢囉,點知又出唔倒聲,好得人驚呀,跟住我就係咁喺到無聲嗌同埋喊囉,咁喊左一陣就慢慢郁得返啦,本來想即刻叫醒老爺,但見佢瞓得鬼死咁lum,費事嚇親佢,咪唯有眼睜睜咁捱到天光囉.講真,從呢件事上睇黎,我覺得我真係一個好體貼好偉大嘅人呀,所以我家老爺應該撫心自問,檢討一下,以後對我再好D囉~~~
第二朝同老爺講返件事,佢都覺得好不可思議,不過佢話我多數係發惡夢喎.事但啦,咁我個人一向又唔係話真係好信果D野嘅,過左去就算啦....點知後來老爺執野時突然大叫,話知道點解我會撞野喇,原來我好衰唔衰,尋晚竟然將個bra擺左喺全間房最神聖嘅地方度呀!!!呢樣野真係好奇,係解釋唔倒架,我好記得尋晚我仲千叮萬囑咁同老爺講,所有日式房間都有一處最神聖嘅位置,千祈唔好放野喺果到,真係唔知點解自己會明知故犯...
不過再細心想件事真係有跡可尋架,大家先望下下面張相,就係我地間房喇,果兩張tatami 嘅擺法覺唔覺有D奇怪呢?係呀,尋晚當我睇住果兩位亞姐幫我地鋪時,個心都已經有D唔係咁舒服囉,床頭有乜理由向住個路口架??咁果D野咪可以喺你個頭上面到行來行去!不過唔知點解自己又無話去拉返張野令到個枕頭貼向牆喎,所以都係神推鬼擁,最後咪咁邪囉....唔知係唔係呢個原因,不過都算係一個經驗啦,希望D野唔好再來攪我就好啦......
好啦,講返今日嘅行程,今日全日都係遊函館.一朝早起身,梗係浸下個私家溫泉先啦,今次記得影相啦~~
望出去係大海呀!
呢條小溪流係溫泉水黎架,就喺我地間酒店流出去大海囉~~
浸完就落去食早餐,個朝食勁多野食架,因為今日時間充裕,我地就對住個海景慢慢歎.食到飽飽上返房換衫後,見時間尚早,我地就決定去海邊行下.今日好天陰呀,海邊勁大風,海浪聲又好大,有一種好冷清嘅感覺.唔知係唔係太早,想揾個人見下都無,全個海灘只得我地兩個人咋,我地就好free咁喺到影下相,又走去淺水處度踩下水咁囉,總之就好寫意啦!
睇下,呢條溪澗就係今朝喺酒店房影落嚟果條溫泉水啦,真係喺酒店度流出架~~
強風下的造形照~~
玩左一陣,愈來愈大風,重開始落起雨呀,正當我地忘晒形咁影緊 view cam 之際,突然聽到岸上有人大叫,回頭見到原來有個類似酒店職員嘅人喺度呼喚我地呀,不過佢喺到嘰呢咕嚕,都唔知佢講乜,但見佢兩手指下個海,又雙手打交差,都估到佢叫我地唔好行出去海邊啩,咁我地咪唯有邊講sumimasen邊離開囉!
返回酒店,又再浸多次溫泉,然後就執野check out,離開渚亭開始下午嘅行程啦,總計今次響酒店都浸左不下六,七次溫泉,真係乜都抵返晒啦
渚亭,Bye-bye 啦!


text:
我行開少少都唔得!
仲成日都我同佢係電腦聽歌咁都唔肯落地地
如果Anson Papa係到都好少少,起碼我自己都有d時間
洗碗,整野比Anson食等等!
而6299走左之後Anson又回復好似平時咁周屋走添
真係要想想辦法先得,如果唔係anson到n1時6299湊都唔知點算!
(都唔明個個星期都見一次都驚成咁??)
27/12早上返playgroup今次有水水玩添,
不過有可能anson係屋企都玩得多興趣不大...
BB們返學都有一個同通點,未上堂就已經想放學出去玩
但係聽到下一班上堂鍾響又會自己走入去想上堂喎!
夜晚同我家屋企人+6299一齊去食東薈城食buffet
(buffet個part留返比Anson Papa來寫吧)
Anson好不容易咁比99抱左10秒之後又要找返Mama呢~
食buffet時Anson係咁食...又食麵包,又食寬麵,天使麵,
熟三文魚,Apple等等
Anson食時都會坐下既,食完就要人抱住周圍行
又唔跟6299,最後由公公婆婆Papa,Mama輪住抱佢行
我地食左個半鍾Anson就開始不耐煩,仲攞起我地d外套
示意要走添!最後婆婆+舅父同Anson返屋企先!
P.S.經過3日2夜湊anson,
Anson Papa都頂唔順累到好早就訓左了!


text:
第一件事,天底下係冇人因為自己好「飢渴」而去演AV的.全世界人做呢行都睇個錢字份上既o者.大佬,唔係為錢,唔通係為世界和平咩.你咪以為演得AV既都一定係淫娃蕩婦o來先得架,咪咁天真咁傻啦.
第二件事,人地演完就演完,退休之後係唔會同大家講當年選擇咁拋頭露面係因為「好天真好傻」然後推卸責任,將乜野狗屎垃圾全部推哂落個男人度,演左咪演左囉,唔駛死既.某著名女優曾經咁樣回答:「演AV也是需要專業,我希望大家尊重我,因為我很努力地看待自己的工作」.你理佢真定假,起碼係大大方方似模似樣.
香港既記者又真係奇怪,兩個AV女優開記者會,都仲係要問人地有冇睇過d相.你咪以為自己好威水先得架,人地自己影都影過唔知幾百張啦,仲要係成棚人睇住咁o來影添啦,你想人地俾乜野反應你呀﹖
講開又講,全世界都知日本既AV公司係香港係冇代理既,咁點解兩位姐仔仲會咁紅呢﹖喂係人都知你班友仔個個都係睇翻版架啦,你睇翻版唔緊要丫,仲要請埋主角o來同你開光剪綵,會唔會厚顏無恥左d呢﹖難得佢地對住個鏡頭仲可以笑得咁燦爛,完全唔當一回事咁,你就知道乜野叫演技啦.
所以呢,做人厚道d,真係演AV都要專業,唔係你發姣就可以走去演.唔好當人地好似避難所咁丫.同埋呢,阿鍾小姐你廿七歲喇,真係去到日本,搵鬼要你咩,你係香港紅o者,日本冇人識你架.


text:
22 11月, 2013
貓朋友
我愛狗係人都知但我都好喜歡貓架我兩位好友嘅寶貝都好愛我呢,呢隻叫豆妹好痴人唔會出抓但會用口,同佢玩似同狗玩甘你哋睇佢幾歎記
21 11月, 2013
魔鬼魚
昨日魚佬叫我買舊魔鬼魚食吓佢話好滑喎心諗好食嗎?好試吓啦$40蚊一大舊我用魷魚醬蒸嚟食不過肉質好似瘦肉甘唔多like囉,再整個梅菜蒸菜心車爸爸話喉嚨痛喎滾個芫荽魚片皮蛋湯佢消炎滋潤吓啦
20 11月, 2013
Cafeholic
噚日去樓上買嘢就要去富東邨甘就試吓新開嘅餐聽cafeholic叫個set lunch所謂set只係意粉加飲品冇包冇餐湯索價$54蚊真係唔抵食喺東涌焗比人劏,但平心而論個意粉嘅tomato sauce好新鮮仲有少少火箭菜好啱我胃口呢總算有D優點啦^0^
19 11月, 2013
悶狗車車
18 11月, 2013
Oliva &元朗阿玉豆腐花
噚日星期日例牌返外家進貢(打麻雀)午餐我哋揀咗荃灣廣場嘅Oliva set lunch幾抵食$120蚊埋單我食香辣肉絲意粉味道咬口都ok,車爸爸食黑椒牛柳絲焗飯不過佢話好膩喎但係佢哋裝修好靚坐得好舒服架
聽車公公講元朗阿玉豆腐花喺荃灣開咗間分店一於要試啦嘩新張期內$5蚊碗豆腐花好抵呀我哋夜晚10點去食都仲要排咗10分鐘隊先有得食不過真係好滑好有豆香呢大家路經荃灣一定要去試吓嘞^0^
聽車公公講元朗阿玉豆腐花喺荃灣開咗間分店一於要試啦嘩新張期內$5蚊碗豆腐花好抵呀我哋夜晚10點去食都仲要排咗10分鐘隊先有得食不過真係好滑好有豆香呢大家路經荃灣一定要去試吓嘞^0^
訂閱: 文章 (Atom)


text:
上一篇提到,我有個理由所以先會咁遲 post d Pekkle 新貨出黎,今次就同大家開估啦!
心水清既你地,可能都留意到,我既 Pekkle 新貨大部份都係 Gift Gate 入貨,除左因為有會員折扣之外,就係因為個小禮物囉!相信去過 Gift Gate 買野既朋友都知道,只要唔係 on sale 既日子,係 Gift Gate 買野滿一百蚊以上,都會附送一個小禮物〔不過係日本既 Gift Gate 買野係不論消費額都會有呢份 "小禮物" 嫁!〕早幾個月一次無意之中行 Gift Gate 時發現,當時送既小禮物竟然係 Sanrio 50 周年公仔吊飾,仲註明係第一彈,搵哂成張海報都見唔到有 Pekkle,再問個 sales,佢話大概 9 月會有第二彈,遲 d 仲會有第三彈,第四彈.... 到時可能會有 Pekkle.... 就係咁,我忍住手唔買 Pekkle 既新貨,等呀等,等呀等,等佢第二彈既來臨.....
終於都係 9 月等到佢番貨喇!拿拿聲就走去買野,點知頭三次都碰左壁,第二彈公仔未到,換黎既只係得 Jewelpet 既吊飾,好失望呀!仲要浪費左三次機會,『嘥』左三百幾蚊...
之後確實左 Sanrio 50 周年公仔吊飾第二彈既番貨日期之後,當日既 lunch 就立時飛去一田既 Gift Gate 入貨,搵勻間舖又冇好似上一次間 Gift Gate 咁,有 poster 貼出黎,唯有問 Gift Gate 既 sales 呢一彈會唔會有 Pekkle 啦,點知個個都 "突然" 政治部上身咁,守口如瓶,答案模式一樣:依家係送緊 50 周年公仔第二彈,不過唔好意思,冇得揀公仔嫁!而且 d 公仔封住左,我地唔會拆,所以唔知係咩嫁!
聽到佢地咁講,梗係失望到暈喇!首先唔知呢彈究竟有冇 Pekkle 份,再加上我一向都好黑仔,抽得中 Pekkle 既機會似乎都係微乎其微....
好彩,皇天不負有心人,前前後後用左千幾蚊買 Pekkle,終於都抽到一個 Pekkle 吊飾喇,開心到死....
其實 Pekkle 塊面有 d 污糟,用濕布同擦膠都抺唔走 d 污漬,雖然係有 d 唔完美,不過當你用左咁多錢,抽左咁多隻公仔之後先可以擁有一隻 Pekkle,你係唔會再有埋怨,反而係覺得好感恩囉!
個吊飾雖然係細細粒,不過都做得 Pekkle 好靚仔,戴住紅色 bow tie,變左隻 "煲呔鴨"...
部 DC 比較弱,zoom 得太近就 focus 唔到,唔知大家留唔留意到 Pekkle 眉心之間有 d 黑色既污漬?雖然係有 d 瑕疵,不過阿 Q 咁唸,正所謂 "無人完美" 嘛... 咁先顯得 Pekkle 夠 "真"!亦都無損 Pekkle 既靚仔 look 呃....
雖然係 Made in China,不過唔知係唔係因為有日本總公司監督,中國製得黎都好靚!好鍾意呀!
就係因為發現呢一彈原來係有 Pekkle 份,我呢個月真係 keep 住差不多隔一,兩日就會去 Gift Gate 走一轉,睇下有冇野可以買,祈望抽得中 Pekkle!希望係新一彈來臨之前,我可以再抽到多一個 Pekkle 啦!
後記〔更新於 09.11.2010〕:
依家 Gift Gate 已經推出新一輪 Sanrio 50 周年第三彈吊飾,今次冇 Pekkle 份 lu,第二彈亦已經派哂!埋單計數,收穫如下:
前前後後一共換到 9 個吊飾
就係呢 9 款喇!
無錯!我係 "抽" 多左兩個!依家一共有 3 個 Pekkle 吊飾喇!
細心睇既話,應該都睇到 3 個 Pekkle 之中,有兩個都係有污漬,不過冇所謂啦!最緊要係 Pekkle,能夠擁有 3 個,縱使有少少 "缺憾",都已經好開心喇!


text:
今日去咗聽一位針孔攝影大師 Justin Quinnell 嘅講座,佢先講咗好多歷史,然後再介紹下針機原理.最有趣當然係佢分享佢啲作品拍攝時嘅點滴啦,之後佢就示範點用個鋁罐嚟整日軌機,仲有喺Q&A環節時送出同款嘅相機.
繼續閱讀 →
整左四格鏡板以來一共影左五張相,但係一張成功嘅都冇.唔想繼續浪費菲林於是換番個單孔板,自信心即時返晒嚟,開心晒.
日落pinhole,都算唔錯啊.只可惜搣衰左
用木做嘅 pinhole 前板玩左一段時間就出現螺絲鬆脫嘅問題.唔想成個重做,於是諗到條屎橋加塊鋁板將原先木牙螺絲變成鋼牙.
攪掂.穩陣晒
今日又做左少少,鑽左四個窿.試裝上部機做個 preview 先
今朝突然想做下部 pinhole 嘅第二期工程,可惜攪左一陣就要返工了
今日去左JCCAC聽一個有關針孔攝影嘅講座,佢就係出名用燒鴨來做 pinhole 攝影藝術家 Martin Cheung.除左燒鴨佢仲係一個整機高手,作品仲係唔同地方展出過.原來大家都係喜歡用自己做出來嘅pinhole相機來影相,雖然冇得同佢比,咁我可以捉住佢用自己部機同佢影番一張都算係黐左佢少少金糠 😛
可惜我應該又係用左d過期野, 唔知係唔係因為咁攪到張相有好多黑色粒粒. 唯有話咁先至夠晒 unique 啦
上次見到過期保麗萊網紋紙十分吸引,於是舊幾水買左盒2009年嘅過期野.估唔到”Blue”藍調出來感覺又唔錯喎,查實只要有人受就算過期野都有價.
今日帶住部pinhole行山, 由東涌起步行上昴平,再行番落大澳.影寶麗來pinhole成本雖然好高,但係我又好鬼like
既然自製得相機,又冇理由唔自製條相機帶.攪左幾晚終於完成


text:
除左用黎紥辮,宜家仲好興帶上手,又真係幾靚架喎
仲有少量頭夾,原來我買得咁少,早知就買多d啦
Earrings就係因為大家姐叫我買多少少耳環比佢揀下,所以買買下,買左10對,其實宜家睇返同諗返,我不嬲過到去都會買好多耳環,因為我覺得日本d款真係多好多好多,同埋好似靚好多咁架
左:前排都係一粒粒既款,我估大家姐會鐘意呢d,所以有d同款買左唔同色
右:多數都係蝴蝶結款,因為我好鐘意囉,特別係後排最左個set,唔知點解真係好鐘意;其實對花花都幾唔錯
手鏈&頸鏈:
Delyle首飾,老公覺得我買得好癲,不過最貴都唔過4000 yen,都幾ok呀,買左3條頸鏈,一隻手鈪,一條頸鏈
左:老公覺得呢隻手鈪真係太浮誇又唔match我style,不過我覺得真係好靚喎,死都要買
右:呢條手鏈係非常十分之鐘意,如果有同款既頸鏈我一定會買
左:係Lattice買既平平平頸鏈,315 yen真係平到呢,點可以唔買?
右:珠鏈3大條,右邊個個條可以拆散兩對帶架,幾好玩呀
左:毛毛波鏈兩大條,除左蝴蝶結,毛毛野我都好鐘意架
右:係香港都見過既earth music鏈兩大條,比香港平好多,仲要咁啱預到有幾日做9折,又再平d,bear bear係黃小深要既,蝴蝶結係我既,hehe~
到埗第一日買既長銀包,即買即用,超級好用,宜家好鐘意用長銀包,呢個用得2-3年,好大可能會買個miu miu,卡卡.銀包上的白色蝴蝶結係自己買黎襯既,好明顯我係pat痕買,呢d野可有可冇,不過有就開心d囉.右面係samantha電話繩,因為我忍受唔到我宜家用緊個條甩晒d石,所以要再買過.
最後影一影今次既飾物全部都係呢4間shop買既,heartdance係一間我好好好鐘意既飾物店,我次次去到都好似唔捨得走咁,亦都係買得最多野.紙盒個間係0101入面,又唔叫好好睇,不過勝在如果係0101買埋其他野,有得退稅好似好抵咁.Lattice係心心介紹我去既平價飾物店,我只係去左sapporo個間,唔多野睇,不過315 yen咁抵,唔多野揀都是但買d啦,卡卡.earth music & ecology其實香港都有,亦都唔係主打飾物,不過佢d紥辮我又真係幾鐘意喎,加上d頸鏈真係平過香港好多,唔買唔得,哈哈~~


text:
返中環好唔好 ? 睼你用焉方面去睼啦.好嘅就係一落街咩都有得賣,有超市,便利店,護膚或個人護理用品,絲襪,返工衫或者返工鞋恁啦.唔好嘅就係食晏非常昂貴,閑閑地都要六七十元一個餐,好尐嘅要過一百元添呀! 我記得畢業後第一份工又係返中環,箇陣食個午餐都無恁貴噶! 都唔知點解,份人工越黎越唔見使,唉!
講返我平時嘅工作,主要都係照顧公司幾位老闆,渠地出差時,幫渠地訂下機票,酒店,或者幫渠地處理下尐私人事務啦.有時老闆話要召集幾個offices嘅同事黎香港開會,咪要去搵酒店會議室格價,安排尐同事來港住宿,幫渠地預訂會後的晚飯地點等等.另外,我要處理公司嘅 「行政」事務,好聽就叫行政,唔好聽咪叫打雜囉.即是要搵人定期維修影印機,咖啡機,睇住清潔office尐阿姐,公司梳化 (server) 有事,要搵總部箇邊同事幫手解決,如果係軟件問題,就call 幫公司搞IT間公司嘅人上黎,重有果尐寄速遞呀,office 植物叫人黎淋水呀等等啦.
其實,我最怕係尐機器出事,平時無特別事,壞咗咪搵人黎維修囉,我最怕係有 event 箇陣,要彩色影印時無晒碳粉,或者部影印機突然 「跪低」,唔係講笑噶,上次開大會,尐同事黎到香港office 先密密改尐 powerpoint,要等渠地改好先畀個檔案我印,有個同事個檔案有成百幾張slide,結果開會之前果日,我,同事S,同事E,再加埋司機哥哥,先至搞得掂,事關印完要分,分完又要打孔,之後先至入落去個binder file,要執到靚靚仔仔開會,因為總部幾個高層都有份開會,要打醒十二分精神囉.箇晚係由下午做到夜晚十點,結果都未整完,要第二朝一早返公司搞埋手尾…… 果晚本來要去中學老師的喪禮,因為要OT,始終唔能夠出席,嗚! 希望老師唔會怪我啦.


text:
2013年10月14日 星期一
疊彩虹圈
其實好早已經識入晒D 彩虹圈既龍BB 真係好有性格, 成日叫佢入比媽咪睇, 跟住我想剩機錄底佢, 但係當龍BB 一見我舉手機就會好吾合作, 佢本來入得好地地就會左右手都拎住個彩虹圈搖晒手擰晒頭咁, 結果次次都係影得一半!
今日又再比龍BB 玩入彩虹圈, 頭兩次又係吾比影, 跟住我同老公好灰咁講"次次都吾比影, 好無引", 吾知係咪龍BB 聽到我投訴, 佢第三次竟然好合作咁一氣過由大至細入晒彩虹圈, 重要比我勁快手咁影到, 如果今次錯過又吾知等到幾時佢心情靚先肯比我影喇!
17 則留言:
龍BB好叻叻喎﹗回覆刪除回覆
要佢心情靚先肯咁合作XD刪除
好叻仔呀龍bb!回覆刪除
點解我LOAD 唔到條片O既?回覆刪除回覆
龍bb好叻仔呀!!!!回覆刪除
龍 bb好 叻 叻 呀 ! 嘻 嘻 ...我 諗 佢 真 係 知 媽 媽 講 咩 架 ! 今 次 好 合 作 俾 你 錄 ~~第 時 等 龍 bb大 個 後 可 以 俾 返 佢 睇 喇 ~~回覆刪除回覆
我估佢係聽到我話佢先肯比下面,睇佢個樣其實有d吾願意咁 haaaa刪除
好叻呀!!!朗朗就係識拆出黎..唉=.="回覆刪除回覆
龍BB初頭都係架,玩下玩下就識喇!刪除
- 回覆
Thanks EE ^^刪除


text:
而家乖豬好清楚咩時候Hello 同Bye Bye, 好多時唔使叫, 只要場景o岩(e.g. 見到爸爸出門口番工), 佢就會自動做Bye Bye, 不過好多時都係等關o左門, 對方消失後先做, 所以人o地多數睇唔到, haha!!! 另外, 今個星期仲開始識手指指, 見到有o野想要或想叫人就會伸手指 (不過係五隻手指一齊指, 所以有時都係估估下佢指咩!) 同出聲叫, 示意想要某d o野, 有時佢拎住D玩具又會望實你伸直晒手好似想俾個玩具人咁, 但多數都唔係真係俾, 似乎只係想話俾人知佢有玩具玩!!
由於理解能力明顯進步緊, 而家佢明白我行開行埋只係'一陣', 所以我一離開playmat唔陪佢佢都少o左喊, 多數只會爬去playmat網邊坐係度, 好似等緊我番去陪佢咁, 有時我真係行開太耐佢先會喊, 所以而家我煮粥仔整o野都唔一定要等佢訓o左先做到, 都幾好!!! 不過呢, 如果我陪乖豬係playmat, 佢依然係好癡身, 成日扶住我企, 或者撲向我跳跳跳, 硬係要係我身邊tum tum轉...
訓覺方面, 上星期有幾日朝早玩到攰自己hup著後, 今個星期又試唔肯訓, 好多時由7點幾捱到1點幾先訓, 真係越大越好精力...好彩而家佢無咁癡身, 所以佢唔訓我都可以煮到粥仔(以前要等佢訓左先整!)!!
講o野方面, 成日MAMAMAMA, BABABABA就少D, 搞到老公子成日都叫佢叫BABA, 不過, 其實我覺得乖豬識叫爸爸/媽媽喇, 因為我留意到佢多數見到我會'Ma', 見到我老公就會'Ba'...唔知係咪真係識呢!!!另外有時仲會lalala同rarara, 一連串咁講o野時好似講緊法文咁, 好得意!!!
最後, 今個星期仲有樣好重要o既事, 就係我呢個奶媽終於要退落o黎喇...事緣去影完studio相後, 我屋企個個都話乖豬好瘦, 唔著衫瘦到睇到心口D骨,而我自己亦心知呢個幾兩個月奶量真係不斷下降緊(我個人覺得係我M到番之後就奶量不斷下降...), 所以我終於都的起心肝買番罐奶粉, 代替2點幾餐人奶...雖然餵少o左餐, 但唔知係咪遇著M到, 我奶量少到相隔12小時先餵一次都好似無乜咁, 睇o黎我距離真正'退休'o既日子不遠喇...唉, 方便o左咁耐, 而家又要開始洗奶樽沖奶粉, 真係好唔捨得餵人奶o既方便, 不過乖豬呢排出牙有時會咬我, 我又好似無想像中咁唔捨得餵人奶o既日子, 心情好矛盾呀!!!
2/3: 上次影唔成studio相, 一直心思思想快D book另一間影, 因為好怕Koey個樣再大D會好老積(貪佢而家未有牙!!), 又怕佢到時識企識行難控制,見facebook有blog友影o左My babyface studio好似幾靚, 咁佢又未full booking, 於是就即刻book o左!!! 當日去到乖豬剛訓醒, 所以精神OK, 之不過始終係陌生地方, 乖豬除o左Family Pic心情係OK外, 4個單人造型影全部都扭計喊, 成日要爬番o黎媽媽度, 我同老公子整古造怪好難先笑少少, studio又熱, 搞到我同老公子出晒汗!!!
D相都幾靚, family pic係最好, 其實如果再影下次, 就咁影family pic都夠, 造型相無乜特別呢!!!
Family Pic造型無得影獨照, 番到屋企補影番~~最鍾意頂cap帽!!
條牛仔裙係3-6個月size, 短少少, 但仲o岩, 可見乖豬真係幾瘦!!!
3/3: 經過9個月全人奶, 終於俾番奶粉乖豬食!!!真係大日子~~~~
俾爸爸操刀~~
自阿女剪o左劉海後, 我就成日覺得望住細個o既自己咁...
乖豬個樣真係好大個, 而家呢個樣似我1歲時呢!!
自己飲奶~
春天成日大霧雨紛紛, 難得今日有少少太陽, 即帶乖豬落公園仔!!


text:
2013年11月7日 星期四
稻香 @ 九龍灣 ( 7-NOV-2013 )
晚市孖寶之一 ( 脆皮乳豬件 - 例 ) - 好味呀 勁想食好耐喇 家姐叫我食多 d 媽咪又唔食皮 嘩哈 食得超滿足呀我
晚市孖寶之二 ( 清蒸寶石魚 ) - 好大條同厚肉 有驚喜 最緊要唔腥
干 "火扁" 四季豆 - 好惹味 下次會再叫黎食
沙薑雞腳 - 好入味呀 勁正
( 7-NOV-2013 THU )
今朝一起身 諗起沖涼就凍喇 好在里奧大人幫我倒熱水 咁我唔駛拎咁重嘅熱水壺嘛 ~
早餐食熱狗餐 都係大家樂好食 d 因為個包係脆嘅 咁樣好味好多架 ~
番到菇場有小小嘢做咁啦 之後就靜哂 lu ~
今日有 lunch box 叮完出黎好有煲仔飯味咁呀 勁正 ~
依家 cc 無咁忙喇 所以同佢 skype 太耐無同佢 skype 成日搭錯線 同埋佢諗到就想講 明明講緊婦檢 d 嘢 但未講完無啦啦問我鍾唔鍾意食合桃紅棗糕 等我聯想到唔通食呢個糕係對女性身體有好處添 原因佢話一諗到就講 暈 ~
放工即走喇 約咗媽咪 工人喺稻香等 煤氣公司師傅話 6 點鐘黎 咁我 5 點 50 分問佢喺邊 原來佢仲有其他單位未整 起碼要 7 點 遲成 1 個鐘 真係好在打比佢啫 唔係白等 ~
家姐同姐夫今晚楂車黎 所以 6 點 45 分就到稻香喇 實在太好 因為我叫咗 d 餸嘛 ~
食到差唔多 7 點 師傅話 20 分鐘後到 咁我要食快 d 囉 我走先嘛 佢地就繼續食 我又唔知整幾耐 所以佢地叫我唔好再落黎呢 不過家姐就同我上屋企 因為佢要拎番 d 衫走呢 ~
原來 code 14 係 fuse 問題 師傅話條 fuse 燶咗 所以要換就要收 $203 咁當然要換啦 之後再 whatsapp 比業主 之後佢同我講有 d 業主好衰架 租客換咗嘢之後 業主唔肯比錢 叫師傅番去拆番喎 咁呢個業主真係夠衰格喇 煤氣爐壞咗好危險家嘛 ~
好感恩 10 分鐘左右搞掂 之後打比媽咪 原來佢地仲等緊 lift 去停車場 所以我又落去停車場見下佢地 佢地話我痴呀 滕黎滕去見一見 哈 ~
番到屋企煲中藥同開機洗衫 之後沖涼 終於用得番熱水爐 一開熱水果刻 我真係覺得自己好幸福架 大佬呀 依家天氣都叫做凍嘛 真係沖唔到凍水囉 ~
里奧大人 9 點先放工 又話番黎食杯麵 我話杯麵係不時之需 唔係咁樣食囉 之後佢話心淡呀 仲以為我話無益唔好食 咁係丫嘛 附近餐廳又唔係收哂 做咩要食杯麵啫 佢之後買咗唐記牛肉飯同鮮竹卷番黎食 都好食得下 ~
傾下計又睇下電視 不過今晚有 d 攰 所以我自己 11 點瞓喇 ~
4 則留言:
一雞笠..早呀! 星期一早上好回覆刪除
邪呀~昨晚我都返娘家食雞煲~因為姨丈+表弟返左黎呀
稻香雞煲食過2次~味道真係都ok呀..幾正又夠麻味
寶石魚好味呀~近來稻香d水準好似高返..小炒都夠鑊氣呀
我出post追到你啦..聽日你順住出的話~就同步出8/11啦...奸笑!!回覆
二雞笠早啦 哈 今朝涼好多呀 着多件衫呀妳要 ~刪除
我好鍾意食雞煲呀依家 惹味得黎感覺白肉健康 d 嘩哈 ~
yes!! ( <-- 妳最鍾意咁 ) 估唔到稻香嘅小菜水準番來啦 之前食真係唔好味 定係呢日係平日 無咁忙呢可 ~
呢個煲仲麻過豐璟呀 同埋我無食火鍋料 所以個湯底仲濃 ~
妳又鍾意食寶石魚架 ?! 咁下次一齊去稻香啦 嘩哈哈哈哈 ~
同妳同步真係好啱噃 妳啦 成日跟住哂 哈 ( 狂笑 ) ~~~~
一二三四五 多勞多得之~ 午安呀 旺季完佐未呀..仲b唔b呀 今日難得老闆請食lunch呀 一年一次咋 我地又揀佐韓國嘢..平時lunch好少食到嘛 同埋同佢一齊會叫啲貴嘢食 hehe 你食佐乜呀回覆刪除
有時我都想去大家樂買早餐架 但你知我預到幾咁啱架喇...改唔到 噚日本來諗住食熱狗tea架...點知小俊話去澳門大排檔食(街市入面) 居然冇熱狗喎 攪到我而家仲心思思諗緊條熱狗...
冇熱水沖涼簡直唔可以接受呀 我好佩服啲人冬天都可以用凍水沖涼 身體一定好好先可以
我覺得而家稻香冇之前咁好味喇 尤其打邊爐...你想食乳豬好耐喇 呢晚你咪滿足晒囉 豬之~
今晚食乜餸呀?回覆
二仔底木之 早啦 知唔知咩叫二仔底先 ?! 我就唔知呢 唔好問我 呵呵 ~刪除
正噃 同埋老闆一齊 lunch 都好丫 係咪果間韓國嘢呀 ?! 3 個字嘅呢 ~~
同老闆食就梗係叫貴嘢啦 唔好同佢客氣 哈 ~
平日好小去大家樂食早餐架 遠嘛 不過佢 d 通粉餐又幾抵 ~
哈哈 咁妳今星期去食熱狗 tea 啦 我都想去大排檔食嘢呀 牛頭角街市樓上有嘢食 不過我一定唔會食 好烏糟咁 ~
夏天無熱水都接受到 但朝早點熱都唔會用凍水沖囉 好易病架 哈 ~
係啦 冬天沖凍水涼 唔係自己沖都覺得凍呀 ~
稻香打邊爐真係唔好味架 淘大又係 德福叫做好 d 囉 ~
乳豬呀乳豬 幾時可以比我再食 20 件呀 我只係食皮 呵呵 ~
尋晚整肉醬意粉呀 所以今日 lunch box + 聽日 lunch box 都係 五十萬個可憐 哈哈 ~


text:
薑蔥羔蟹仔 ( 2 隻 )
脆奶京都骨
蒜蓉炒豆苗
玫瑰豉油雞( 半隻 )
( 27-NOV-2014 THU )
又係 9 點起身 又係 KFC 食早餐 但估唔到又食唔厭喎 勁 ~
食完早餐諗住打比媽咪 問佢要唔要東海堂 d 蛋糕 但咁早打比佢 驚以為我咩事 點知無耐媽咪就打黎 話今日都係唔去大家樂食 tea 一陣去嘉豪飲茶喎 咁我順便問埋佢要唔要蛋糕 呵 ~
番到屋企沖涼 抖陣又去嘉豪攞位 依家多數拎本食譜去酒樓睇 咁唔駛咁悶嘛 同埋真係買咗好多食譜都無睇過 咁唔係咁好囉 睇定 d 食譜 咁番工唔駛諗煮咩 都唔錯架 ~
煎羅漢腐皮卷
星級點心拚盤
艇家蒸蘿蔔糕
干燒伊麵
孖 "邊" 好鬼 哈哈
桂花紅豆糕
飲到 2 點 同媽咪一齊搭車番媽咪屋企 之後陪媽咪去百佳買埋嘢就番屋企喇 ~
睇緊電視 家姐打比媽咪 之後聽媽咪同家姐講話唔捨得我 所以呢排都會同我飲茶 嘩 我其實都係架 雖然我真係飲到驚 但好難得放假嘛 所以之後番到要自己一個人食 都覺得會有 d 唔慣囉 ~
話咁快就 6 點半 又出發去嘉華喇 家姐今晚 6 點 45 分就到喇 勁快 ~
家姐話想買蛋糕 咁佢突然醒起我整咗 d 嘢比佢食 但佢唔知咩黎架 因為我只係 whatsapp 比佢睇 無講佢知係 d 咩 咁呢 我有比媽咪家嘛 所以叫佢唔好同家姐講話係糯米糍 點知最後佢都講咗出黎 不過佢唔係有心嘅 因為佢都聽到家姐話我整咗 d 嘢比佢 媽咪話唔係蛋糕係糯米糍黎架 當媽咪講話唔係蛋糕嘅時候 我已經 hey hey hey 示意佢唔好繼續講 點知佢喺自己世界 仲要好完整咁一句講哂 " 唔係蛋糕係糯米糍 " 哈哈 真係衰收尾 哈哈 ~
食完就番媽咪屋企拎湯 坐多陣 差唔多 8 點半就走 lu ~
里奧大人 8 點半先放工 我番到屋企都 9 點幾 之後佢都番埋黎 咁我都沖涼 lu ~
我都好耐無食車仔麵喇 所以食番幾啖
尋晚食剩咗碗炒飯嘛 咁聽日又係同媽咪飲茶 又無時間食 所以食埋去啦 食剩幾啖 真係食唔落喇 好在頭先同媽咪食飯 特登唔食飽呢 ~
出咗成日街 雖然都係坐同食 但其實都幾攰 哈 所以都係 11 點幾瞓啦 ~
其實條魚都好厚身架 啖啖肉呢 唔錯唔錯
我呢個炒飯 勁過銀咖哩嘅富士山飯啦 自己見到都驚 哈
我覺得整得唔錯架真係 希望好食啦
里奧大人話 ok 喎 不過我無食 因為真係鬼飽
用 cupcake 杯裝住 咁樣靚好多 因為係比媽咪同家姐食架 唔好食都好睇嘛 哈
( 26-NOV-2014 WED )
9 點起身喇 食完早餐又 10 點 lu ~
番到屋企執下嘢 沖涼之後就抖陣 11 點幾去嘉豪 媽咪依家鍾意去嘉豪 因為順便去埋街市買餸 又買咗半斤豆苗 + 4 個橙 + 4 個 蘋果比我 ~
杏片沙律卷
艇家蒸蘿蔔糕
豬腳薑醋
燒肉切雞飯
紅棗糕拚黃金糕 - 好煙韌呀 紅棗糕好有紅棗味 唔錯唔錯
健康五糧糕 - 又係好煙韌架 我最鍾意食煙韌呢
我飽到好似佢咁嘔白泡 嘩哈哈
以羅果子鹽黎架 好記得果次去馬來西亞食到好滯好想嘔 阿表介紹飲以羅 飲完真係無咁滯 但香港無得買呢 d 包裝囉 得一樽果 d 囉 大佬 就算滯都飲唔到佢啦 唔通成日拎住樽嘢周圍去咩
飲到 2 點 諗住試整紫蕃薯奶皇糯米糍 咁去街市買紫蕃薯 之後諗住去恵康買糯米糍材料 點知只買到椰漿同椰絲 咁好啦 拎住袋生果都小小重 但又唔想番屋企擺低囉 行黎行去不如拎埋去買嘢 去到 MP 諗住實有吉士粉啦 點知又無 咁買無鹽牛油同朱古力粉囉 ~
咁唔忿氣嘛 去埋 Piago 睇都係無 去到又行陣 買咗支清靜園醋同麵包糠 咁都開始攰喇 快快趣去埋得寶間恵康都係無吉士粉 咁都係無 咁都入到去咯 又買盒好立克粉 真係每間都買 d 嘢 叫做有 d 收穫 咁就無枉過行咁遠咁啦 之後去對面烘焙店買到吉士粉喇 勁驚無呀 我記得百佳之前係有吉士粉買嘅 所以又去百佳睇下先 如果有得買 我會痴線囉 好在佢係無嘅 嘩哈哈 同埋諗諗下應該一早去惠康同烘焙店就算啦 唔駛行咁遠 哈 ~
最後去埋 7-11 買盒鮮奶就真係完全買齊哂糯米糍嘅材料喇 yeah ~~~~
4 點先番到屋企 有 d 餓呀 食番尋晚剩嘅粥先 一路食一路睇食譜點整 食完粥就整糯米糍喇 整到差唔多 6 點呀 嗚 勁攰囉 ~
我叫里奧大人估下係咩 佢話係麵包 其實我都無心機搓 因為 d 粉糰都仲濕濕地咁
抖都無抖就要煮飯啦 因為今晚係炒嘢同煎嘢 要好有心機同好多時間囉 ~
煮完哂嘢都 8 點 勁熱呀 所以沖涼先 咁里奧大人 8 點 15 分先放工 我唔等佢喇 自己食先 因為唔想咁夜先食 無時間消化 ~
是日晚餐 - 蒜蓉炒豆苗 + 煎鯧魚 + 蒜蓉炒豆苗 + 肉碎菜粒炒飯
蒜蓉炒豆苗 - 媽咪買架又 今次半斤都好多喎 同埋唔老喎 唔錯唔錯 ~
煎鯧魚 - 媽咪買咗 1 條比我同家姐 share 家姐要頭同尾 其他就比我呢 今次都係好有心機煎架 但唔知點解次次煎完 成屋都係煙 勁驚人地以為火燭呀 哈 ~
肉碎菜粒炒飯 - 炒埋一大碟 好驚囉 ~
紫蕃薯奶皇糯米糍 - 整奶皇餡都好易 係整個皮先煩 因為 recipe 嘅糯米粉份量都唔啱嘅 因為搓極 d 蕃薯蓉都仲係仲濕囉 好在最後都完成 希望好食啦 哈 ~
今餐煮得太多 所以都留咗好多比里奧大人 如果佢自己每樣夾黎食 佢一定食剩 d 菜 所以我整成碟比佢 迫佢食哂 d 菜 今餐我同里奧大人都好盡力架喇 但都仲剩一大碗炒飯 咁留番比我聽日食埋啦 食完再同媽咪飲茶食小小嘢囉 ~
洗埋碗 10 點就休息喇 今日全身都攰呀 哈 所以11 點即瞓喇 ~
( 25-NOV-2014 TUE )
尋晚半夜熱醒 要開冷氣瞓呀 ~
8 點醒咗 所以開機洗衫 最後懶床到 8 點 45 分要起身喇 因為好餓呀 要去食早餐呢 ~
食完行陣就番屋企喇 沖埋涼 load 埋 d 相 11 點幾又出去嘉豪喇 ~
皮蛋叉燒酥 - 完全食唔到皮蛋囉
羅漢齋炒麵
南瓜西米露
飲到 2 點 去街市買菜 番到屋企就熨衫 抖陣就整糖水 咁都 5 點喇 要抖下 lu ~
食埋媽咪比我嘅芋頭同唔知咩薯 再抖到 6 點就煮飯喇 ~
里奧大人 7 點放工 咁我就食咗粥先 因為想食完即刻沖涼 今日都好熱下囉 咁等埋佢番黎再食 d 餸就算喇 ~
是日晚餐 - 燜豬腩肉魷魚 + 菜心 + 皮蛋豬骨粥 + 馬蹄露
燜豬腩肉魷魚 - 媽咪星期日整咗比我架喇 不過排到依家先食呢 但都食唔哂 所以將 d 豬肉同魷魚切粒 留番聽晚炒飯 我用較剪剪架 勁有心機 但超勁攰囉 我鍾意用較剪剪嘅原因係唔駛洗針板同刀 懶得就懶架喇 ~
菜心 - 留番 d 菜 "kwan" 聽晚炒飯 因為我食完碗粥已經好飽好飽 ~
皮蛋豬骨粥 - 清埋隻鹹豬骨 咁一定係煲粥啦 落得太多米啦 仲剩番一碗 又要聽日食過 嗚 ~
馬蹄露 - 里奧大人話喉嚨唔多舒服 咁我見到有馬蹄就買黎整糖水啦 同埋屋企又有包馬蹄粉好似下年到期 依家有 mood 開黎用啦 唔係又掉架喇 但今次加得太小冰糖 所以完成無甜味 所以叫里奧大人食哂 d 馬蹄算喇 ~
搞掂哂都 9 點 要休息啦 仍然都係 11 點幾瞓 ~
( 24-NOV-2014 MON )
今朝 9 點都起身喇 meme 摩摩 差唔多 9 點半先去食早餐 ~
諗住番屋企 點知家姐打黎 企咗喺商場同佢傾咗半個鐘 佢真係好多嘢講 一陣飲茶講都嫌太遲咁 哈哈 ~
番到屋企都 10 點 45 分喇 沖埋涼 抖陣 11 點半出去嘉豪攞位喇 ~
媽咪同家姐 姐夫 12 點幾先到 飲到 2 點幾就走喇 ~
星級點心拼盤 - 樣樣有 d 都唔錯
香芹牛肉腸
XO 醬炒蘿蔔糕
沙薑大雞腳 - 同家姐次次飲茶 佢一見到鳳爪或者雞腳 就會問我食唔食 因為之前我成日都無啦啦想食嘛 同埋佢知里奧大人唔啜腳指 我一個人又食唔哂 咁家姐就會特登叫黎陪我食呢
金牌四寶飯
湯灼菜芯
車埋媽咪番屋企 我就跟車去家姐屋企擺低嘢 再車埋工人一齊去新都城 ~
今日有 d 熱 不過我都鍾意有陽光多 d 因為難得依家晏晝可以周圍行嘛 哈
我學車時最鍾意係行呢 d 凹凸不平嘅路 咁先有揸車 feel 嘛 "鄧"下"鄧"下包唔會眼瞓 好似 d 越野車咁 哈
工人就自己去買餸 我就同家姐 姐夫去銀行整嘢 整完就去買嘢食 不過姐夫話想飲凍檸茶 咁佢自己去大快活坐 我同家姐去買嘢食 之後去大快活 join 番姐夫就走喇 ~
丫 個工人又唔記得帶電話喎 最慘家姐張八達通喺佢度 想開車走又唔得 不過姐夫話佢應該會喺車度等我地 咁我地去停車場啦 真係見到佢 好在佢都醒 識企喺車度等 唔係真係唔知等到幾時 ~
去埋家姐屋企拎番 d 嘢就走喇 家姐車我番屋企 佢今日車黎車去都幾辛苦 哈 ~
幫埋家姐去銀行入票就番屋企喇 都已經 5 點 話咁快就過咗一日 ~
買咗芒果乾 + 蜜汁豬肉乾 + 豬肉鬆 + 糖
家姐買比我 d 手信 極力推介三星蔥牛舌餅 因為佢唔食蔥都覺得好味 因為無蔥味 哈哈
脆豬肉紙 + 蜜汁豬肉乾 - 我都唔記得叫咗家姐買豬肉乾添 咁之得頭先唔買啦 家姐仲話以為里奧大人真係鍾意食得咁緊要 所以由得我買 哈
我咩都要 d 依家真係唔會嘥嘢 格言真係小食多滋味 李儀太陽餅真係唔錯喎 我之前公司嘅老闆成日買太陽餅比我地食 食到好驚 同埋佢買果 d 口感似老婆餅 但李儀就好鬆化架喎 口感完全唔同
原味黑糖 - 同家姐講話要黑糖 但就唔要薑味果 d 不過佢就買咗黑糖薑茶 又比幾粒我咁啦 咁家姐拎比我嘅時候 姐夫話為咗呢包黑糖由山頭跑到山尾 係都要買到 聽完勁心痛啦我 我一早講話無就算 唔好特登搵 買佢自己鍾意嘅嘢好過 不過都知佢一定點都會買比我架喇 下次想要 d 咩都真係唔同佢講好喇
家姐話糖村烏結糖好出名同好好食 咁我又無咩好大興趣 我話要 2 粒試下就算 咁家姐又比咗 6 粒我喎 話焦糖好好味 成 HK$7 一粒 我覺得好貴啊
6 點半開始煮嘢喇 想快 d 食完快 d 休息 咁 7 點已經食得 諗住自己食先 點知里奧大人打黎話放工 咁等埋佢一齊食囉 咁我都沖涼先喇 ~
是日懶餐 - 鹹豬手茄汁扁意粉 + 當參紅棗百合黃鰂魚湯
鹹豬手茄汁扁意粉 - d 鹹豬手係星期六食剩架 終於今晚清哂 依家我真係唔嘥嘢架 勁 ~
當參紅棗百合黃鰂魚湯 - 媽咪煲架 媽咪話喺我番工前飲多 d 湯 唔係番工之後就只係每星期一次湯水喎 ~
搞掂哂都差唔多 9 點 食埋生果 真係坐低休息喇 今日好似好頻樸咁 里奧大人話我今日無事忙喎 但我話家姐放假 咪陪下佢囉 反正我一個人係屋企之嘛 ~
等里奧大人沖完涼就睇電視 11 點瞓喇 依家想 11 點就瞓 咁之後 7 點半起身都可以瞓到 8 個半鐘嘛 ~


text:
( 24-JUL-2013 WED )
今朝都幾精神 不過唔係天陰陰就更加好呢 雖然夏天成日會落雨係事實 但我真係唔太鍾意落雨 無哂 mood 咁架 ~
早餐食奶油豬仔包 但比錯咗奶醬 所以超級甜呢 ~
菇場忙咗陣就 hea 過 今日有 lunch box 唔落雨就好啦 食完可以出去行下嘛 ~
估唔到又加咗人工 好過無咁啦 哈 ~
放工去馬莎買 Cream 比里奧大人 之後再去 Lanegie 買防曬 去埋百佳換積分 順便買埋薯片就番屋企喇 ~
差唔多 6 點 45 分先番到屋企 所以尋晚特登燜定餸 咁就唔駛趕呢 ~
開機洗衫之後就預備晚餐喇 但又唔知里奧大人幾時放工 我又餓喎 所以 7 點半開餐 點知里奧大人打黎話放工 不過我唔等啦 無理由蒸熱再蒸熱嘛 好煩啫 ~
是日晚餐 - 節瓜冬菇燜排骨 + 皮蛋酸薑
節瓜冬菇燜排骨 - 第 1 次整咋 就咁用蠔油生柚老柚調味 估唔到又好味喎 我都忍唔住用 d 汁用黎送飯 不過 2 個節瓜煮埋真係好小咁 下次買 4 個先得 ~
皮蛋酸薑 - 之前買咗嘅皮蛋同酸薑 食埋今次就清哂喇 呢期都清咗唔小嘢 實在太好喇 唔想雪柜成日爆哂呀 ~
今晚又食火龍果同藍莓 其實好想食橙 不過懶拻 ~
10 點半瞓覺 幾咁健康呀 哈 ~


text:
2010年9月13日 星期一
叉燒炒麵 + 芥蘭 ( 13-sep-2010 )
( 13-sep-2010 mon )
本來想食麥片 但真係好攰 加上又係一星期嘅開始 所以都係出街食 咁星期二至四就食麥片 Happy Friday 又出街食 星期六同媽咪飲茶 星期日就同里奧大人一齊食 呢個安排真係唔錯 ~
突然勁想食芝士火腿 其實自己整都得 如果自己整我就咁芝腿方包就算架喇 不過我又唔想買一包火腿 因為我真係麻麻地鍾意食火腿 唔想一陣又過期要掉呀 ~
今日終於有 lunch box 感覺好新鮮呀 ~
今晚要用好快速度買餸 因為約咗家姐去我屋企附近超市一齊買嘢 之後佢就去媽咪屋企 住得近真係好 可以一齊買嘢 又可以 share 最鍾意係咁呢 ~
是日懶餐 - 叉燒炒麵 + 芥蘭
叉燒炒麵 - 里奧大人真係好鍾意食呢個麵 點埋甜醬同桂林辣椒醬真係好味好多架 ~
芥蘭 - 又甜又脆 覺得好好味呀 ~
呢排頭暈暈 可能貧血 所以今晚食埋媽咪整嘅豬腳薑黎補補身先 做哂嘢睇電視嘅時候 又突然好想食芝麻糊 我覺得 "多多" 呢個牌字真係唔錯 但包裝同 "杯杯" 差唔多 又係寫明香港製造 所以上次買錯咗 "杯杯" 以為係 "多多" 睇單嘅時候仲以為 show 唔同嘅名 無諗過自己買錯添 有時真係好頂自己唔順呀 ~
標籤: 肥在家煮食篇
訂閱: 張貼留言 (Atom)


text:
( 25-sep-2011 sun )
今朝同里奧大人一齊 10 點起身食早餐 之後番屋企梳洗就番教會喇 ~
里奧大人朋友都一齊番教會 所以一齊去 Delifrance 食 lunch 喇 食完都差唔多 3 點 lu 去埋舖頭拎衫就番屋企 lu ~
意式沙律
至尊公司三文治
黑椒豬柳蘑菇炒扁意粉
法式芝士焗薯批
法式小蛋糕配雪糕
Wow 今日都好精神 所以熨埋衫 再煮埋晚餐 之後就抖下睇下電視咁喇 ~
星期日多數 7 點食飯 咁可以多 d 時間消化 最緊要係可以早 d 食完洗碗休息 ~
是日懶餐 - 香蒜蜆肉意粉 + 粟米蛋花湯
香蒜蜆肉意粉 - 為咗清埋半包煙肉同半包蜆肉 所以就整呢個意粉喇 ~
粟米蛋花湯 - 我其實真係好鍾意飲粟米湯 但里奧大人就話飲到驚囉 ~
( 26-sep-2011 mon )
Ohoh 每月一到添 雖然無以前咁痛 但都痛囉 仲以為做咗手術會唔痛添 同埋又係好想嘔 點解會咁呢 ~
不過點都好過以前好多嘅 話哂番到工 只不過係好攰 同埋陰陰痛 但晏晝瞓咗覺又好 d 囉 之後食咗腿治又好似好 d 咁喎 ~
夜晚叫里奧大人買白粥 佢就食炸兩 + 炒麵 我又食咗兩件炸兩 食完超級反胃 里奧大人又係咁話好反胃 依家真係唔想去海皇買嘢食喇 ~
( 27-sep-2011 tue )
Ohoh 個肚都有小小痛同埋真係好攰 唔知點解係超攰架喎 今日簡直全無食慾咁呀 晏晝瞓醒都係無胃口 好在放工番到屋企 再沖個熱水涼 恰咗陣就舒服好多 有胃口食埋今朝果份腿蛋治呢 ~
之後里奧大人買咗煎釀三寶番屋企 再煮辛辣麵 我都有胃口食咗件青椒同豆腐 覺得好好味呀 ~


text:
王維基我要鬧爆你
是的,是斥責.公開信第一句就是「王維基!我要鬧爆你!!」林鱻豐,自稱是香港電視飯堂廚師.他表示:「我係香港電視裡面一個最基層嘅員工,我並唔係負責創作,亦唔係負責拍劇,更加唔係負責化妝,我只係公司職員canteen裏面一個負責煮飯嘅員工,我實在係睇唔過眼,所以對唔住我決定要響度鬧爆你.」如何鬧爆?請看下文:
「你到底識唔識做生意0架,你知唔知你其實唔使蝕咁多0架!你知唔知你請啲員工返嚟,原本唔使俾咁多錢0架!佢哋做創作嘅,為咗追尋夢想,都習慣咗一邊食麵包或者杯麵一邊做創作啦!點解你要俾佢哋有溫飽?點解你要俾佢哋知道佢哋嘅自身價值,要俾佢哋知道編劇仔都可以有尊嚴.佢哋三餐冇溫飽喺啲大台都習慣0架啦!」
「你又知唔知你買嘅拍攝器材係唔使咁貴0架!你用到蔡司鏡頭咁高級,你係咪唔知嗰啲係用嚟拍電影0架!你用其他電視台用嚟拍劇嘅你知唔知可以慳好多!啲觀眾只會覺得畫面靚咗,鬼知你用到咁高級咩!」
「你知唔知你將一套拍咗十幾廿集嘅劇集,為咗緊湊同節奏感而將佢cut到淨番9集,你知唔知浪費咗幾多錢同時間呀?你咪由得啲觀眾睇垃圾囉!啲觀眾咁多年都係咁0架啦!咪由得佢哋繼續雞汁送飯囉!」
「仲有,你飯堂賣到啲嘢咁平做乜?16蚊個快餐,23蚊個即炒小菜,仲要跟埋嘢飲,仲冇得我用味精,你當呢度係善堂呀?咪由得D職員喺出邊食味精捱貴飯囉!」
「仲有嗰啲劇組飯,點解要堅持三餸一湯日日唔同款,咪由得佢哋喺出邊餐餐燒味飯囉!都唔知你請我返嚟做乜?上面我所講嘅只係冰山一角,但如果你做嘢求其啲,少啲理其他人感受,唔需要咁多創新,少啲執著,少啲良心,你知唔知你已經唔使蝕9億幾,分分緊一半都搞掂.」
「最後到我自己喇!你俾我返朝8晚6,一個星期有一日星期六/日放假,你知唔知我做飲食係甚少返咁好嘅時間,我多咗好多時間陪屋企人.我以前不嬲個女返咗學我先起身,放工個女就一早瞓咗,想見下都冇,星期六/日想陪吓啲仔女去街就更加唔使旨意.你俾咁好時間我你叫我點返轉頭,我點捨得呢份工?」
「你一定要盡快搞掂個牌,記得揾返我,我一定會返嚟!到時慢慢同你計.
一個小職員上」


text:
20120218
水上溫泉鄉
上文介紹寶川溫泉,講到好似四野無人,要買定糧水前往旅館入住.但係當你到達旅館附近,又會見到一車一車遊人前往附近嘅地區,其實因為寶川溫泉位處嘅水上溫泉鄉幅員甚廣,提供咗各式各樣活動俾唔同類型嘅遊客.比起其他溫泉鄉較為靜態嘅活動,水上溫泉鄉就非常適合喜愛戶外活動嘅朋友.因為佢地處關東中部嘅山區,大小山脈造就咗各式各樣戶外活動.
冬天時分來到水上溫泉鄉,最好嘅活動就係滑雪.附近嘅高山提供咗唔少滑雪場,谷川岳,寶樹台等等都係附近有名嘅滑雪場.由於滑雪場嘅密度高,遊人亦比北海道小,所以大家可以放心盡情滑過痛快.而且由於滑雪場附近就係大大小小嘅溫泉,滑雪之後就可以前往唔同嘅溫泉旅館入住,唔洗被困山上滑雪場酒店.
而附近山區範圍並非太高,所以山頂唔會終年積雪,到咗夏天滑雪場就會成為登高遠足嘅好地方.而各個滑雪場附近都有指示牌及路線圖以方便遊人遠足.係呢度行山仲有一個最大既好處,就係由於附近係滑雪場,已經有吊車載你去山頂附近嘅範圍,所以山路上下坡幅並不算太大,遠足路線又有長有短 ,非常適合一家大細.
另外正如其名,水上溫泉鄉附近水源非常豐富,所以夏天時份呢度喺玩激流嘅好地方.玩完之後仲可以趁機參觀附近大大細細嘅水壩,水力發電站,又或者到附近嘅農場果園,任摘任食時令嘅水果!除此之外,水上町仲有露營,賞花,滑翔降傘,蒸氣火車等應有盡有,詳情可以參考水上溫泉鄉網站.
你可能會覺得登高遠足玩激流去農場呢啲活動,係其他地方都可以玩得到,何需山長水遠去日本?但係當你去過之後,你就會發現日本人對各種活動嘅安排係幾完善,對各樣安全措施有幾細心.其他地方可能乜都有得玩,但如果你要玩得安心又放心,前往日本就不作他選.而且最重要係玩完仲晩晩有溫泉浸!
訂閱: 發佈留言 (Atom)


text:
甘筍蛋糕
份量夠哂大,感覺好抵食先xd
外面既cheese層好香芝士味,不過唔會油膩唔會溜,感覺creamy同埋偏實
面頭不少果仁碎冇欺場架,果仁有各自獨特香味
即使我咁夜先買黎食放左咁耐佢都冇油溢味
蛋糕層濕潤,食到好多甘筍絲同果乾,味道好清新,甜度唔算高
食落係有少少油(通常carrot cake都係咁,因為dense又moist好易係咁),帶肉桂淡香
甜中帶甘香同微微鹹味,其實我覺得都合格架啦,加上性價比都過到關
綠茶紅豆星冰樂
綠茶紅豆呢個配搭本身已經夠正啦xd
綠茶味清新,甜度適中(別忘了還有紅豆泥的甜
紅豆冇咩人工味,甜得黎算自然,又有紅豆衣
(食過有d有紅豆泥既食品有膠味或有鐵味-___)
其實blend得算不錯,唔會成日飲到成口冰咁
三重焦糖星冰樂
呢個作為宵夜一部分真係一萬級邪惡
甜度係一萬分
首先未攬拌飲下先(試到分層既味道),特濃焦糖漿真係超甜
話明特濃,除左味道濃(重甜)之外,個稀稠度都係偏濃
老實講有種食緊溶左既拖肥既質感,smooth但muddy
第二重係Basic既焦糖醬,雖然甜,但稀身d冇咁concentrated
焦糖脆糖好細碎,脆度是有的,但係感覺有d似花生碎XD
撈勻佢,加上大大舊cream……
嘩真係evil!
飲飲下真係膩到……飲完狂灌水……
個人認為甜度都可以keep(畢竟凍野要好甜先出味,而且我係sweet monster
但個用料可能要變下,個特濃醬真係太muddy,再加cream係會好油膩
如果好似以前咁加d sea salt鹹味或者其他新配搭去中和膩感,可能更令人滿意
海鹽焦糖芝士蛋糕
海鹽味唔會鹹得太刺激
而且落得均勻,唔會話一堆鹹到苦一堆甜到膩
焦糖部分都幾甜既,不過帶點焦香味,加上有海鹽坐陣,甜味不至於太猖獗
芝士蛋糕算係滑身,起碼食落冇粉粒,又唔會好易溶或者太軟身
餅底偏甜,但配上芝士微鹹既香味同埋海鹽味
整體黎講唔會太甜,不過話會唔會覺得膩,主要係睇cheese部分
我個人係接受到,但本身cheesecake就一定唔係個個都啱
個人口味好重要,只係我認為海鹽同埋焦糖等等都增加左個cake既層次
Very Berry Loaf Cake
蛋糕體甜度適中且不油膩,但感覺太乾身
雖然唔係一拮就完全散碎,但佢係一大塊一大塊咁裂開/___
莓果酸甜,配上朱古力濃香,味道豐富卻又清新
只可惜佢莓果既部分真係太少,加上蛋糕乾身
整體食落真係好易滯,好似塞乾蛋糕落口咁,又難吞嚥,要靠飲品沖下……
Double Chocolate Chip Loaf Cake
未食就覺得有d油膩了,表面稍有亮光
朱古力味十分香濃,佢唔只係蛋糕頂有兩款朱古力打響頭炮
連蛋糕體都係朱古力底坐陣:^0
朱古力粒香甜帶微苦,因此膩度降低
而且呈半溶狀態,入口即化,令朱古力香氣充滿口腔每一個角落
朱古力蛋糕體唔算過分乾身,但大抵都可以話係偏乾
另外係佢真係有少少油膩,又幾甜,食食下都有d滯
Orange Poppy Seed Loaf Cake
呢個係我個人認為比較食得落既蛋糕
濕潤度充足,就已經解決左先前兩款蛋糕既乾涸問題
香橙味道夠清,又唔會太假
我唔中意食香橙味製品既,尤其係香橙朱古力,但此道本人認為可以接受
白朱古力偏甜,帶點奶香及脆度,加上香橙皮粒微酸帶韌性,甚是有趣
罌粟籽有淡淡籽香,微粒脆感令蛋糕不會單調,質感非一味軟稔
Tiramisu Frappuccino
上網見人率先試左話Tiramisu味超香濃
講真食開飲開Starbucks既,又點會唔清楚一貫水準同味道走向呢?
我就一定唔會信到十足十既,不過點都想試下:^)
因為我唔係好中意cream,所以點左少cream既
甫入口,已經心感不妙
太甜了!!!!!
Frappuccino本身甜底我知道明白清楚理解
但一邊諗住Tiramisu味去飲……
Tiramisu又唔可以話佢0%存在感,但真係淡淡淡版囉
如果以普通一杯Frappuccino角度黎講,都算係正常既,同平時沒兩樣
總之……為左Tiramisu味既同學大概會有點失望了


text:
Site visit不限人數,爸爸揸車同埋我地,媽咪,大姨一行5人一齊去,我地去咗後門嗰邊入,其實應該由廚藝學院嗰度入至啱!
行過呢條走廊就去返正門喇!睇我爸爸幾型 ﹣ 獨行俠!
側邊嘅風景都唔錯呀!
伯大尼嘅側面~
到正門啦!媽咪同大姨都係咁周圍影相,好興奮呀!!
行上呢條小樓梯,入面就係教堂喇!!到BIG DAY嗰日工作人員會預先開定門比我地,佢地只會喺外面stand by,唔會入去入面!
响門口望返出去,可以喺呢度抛花球,不過我未必抛啦!次次都冇人接嘅,尷尬到屎!!
入咗去仲有條走廊先到小教堂,到時喺度推門入去march in,諗起都緊張呀!!
門前會有reception table同油畫架,不過今日冇人book場所以冇放出嚟!
終於嚟到啦!同影相一樣咁靚!唔算好細,又唔覺舊吖!我地拎埋隻碟去試,嘩!好大迴音好好聽,好感動呀!!到時可能真係會忍唔住喊!!
台後面有個位可以放雜物,換衫化妝,有枱櫈同鏡,不過唔記得影相!仲有度門通返去前門,march in前補完妝就可以行返去前門stand by啦!
職員之前話site visit得十至十五分鐘,我地都玩咗半個鐘呀,個女仔又細心講解,又冇催我地,好NICE好GOOD吖!!